planifikim i orËve
QYTETARI
10
	Fusha: Shoqëria dhe mjedisi
	Lënda: Qytetari
	Shkalla V
	Klasa X

	Tema mësimore: Ligji, funksionet dhe roli i tij në shoqëri.

	Situata e të nxënit” Një lokal në katin e parë të pallatit shkakton shqetësim për banorët duke vendosur muzikë me volum të lartë gjatë natës. Edhe pse banorët kërkojnë me mirësjellje uljen e zhurmës, fqinji nuk e respekton kërkesën e tyre. Zhurmat e tepërta, të njohura si ndotje akustike, mund të cenojnë qetësinë, pushimin dhe shëndetin e njerëzve. Për të shmangur konfliktet, ligji parashikon që qytetarët t’u drejtohen institucioneve përkatëse, si Policia e Shtetit. Kjo tregon se liria personale ka kufij dhe nuk mund të ushtrohet në mënyrë që dëmton të tjerët.

	Rezultatet e të nxënit sipas kompetencave të fushës së orës mësimore.
Nxënësi/ja:
· Përkufizon ligjin, duke theksuar rolin e tij si një mjet thelbësor për vendosjen e rendit dhe sigurisë në shoqëri; N2

· Shpjegon qëllimet kryesore të ligjit, si garantimi i drejtësisë, rregullimi i sjelljeve, mbrojtja e të drejtave dhe parandalimi i konflikteve; N3

· Analizon funksionet e ndryshme të ligjit, duke kuptuar se si ai ndikon në marrëdhëniet shoqërore, ekonomike dhe politike. N4

	Fjalë kyçe: 

Ligj, funksionet e ligjit, mbrojtje, demokraci.
	Burimet:  Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Histori, Sociologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Nxënësit së bashku me mësuesin/en bëjnë një ripërsëritje e njohurive paraprake të marra në klasën e IX-të. Më pas në klasë shtrohet pyetja:
A mendoni se rregullat ligjore duhet të kufizojnë jetën dhe veprimtarinë e qytetarëve?

2. Realizimi i kuptimit (Pyetje – përgjigje)

Pyetja merr përgjigje nga mendimet e nxënësve (bazuar dhe në situatën jetësore) dhe plotësohet nga mësuesi.

Më tej nxënësve u drejtohen pyetjet:

Si përkufizohet ligji?

Cili është roli i tij kryesor në shoqëri?

Ligji është një tërësi rregullash dhe normash të detyrueshme, të miratuara nga shteti, që synojnë të rregullojnë marrëdhëniet shoqërore.
Roli i tij është të të rregullojë marrëdhëniet shoqërore dhe të parandalojë dukuritë negative që dëmtojnë individin dhe shoqërinë, të tilla si konfliktet, etj. Gjithashtu ligji garanton mbrojtjen e të drejtave të qytetarëve.
Gjatë zhvillimit të ideve të nxënësve, nxirret në pah domosdoshmëria e ligjeve si nevojë e mirëfunksionimit të shoqërisë, si dhe dallimi i ligjeve nga normat morale.

Gjatë zhvillimit të kësaj faze shtrohet pyetja:

Cilat janë funksionet kryesore të ligjit? Si ndikojnë ato në marrëdhëniet shoqërore, ekonomike e politike?
Funksionet kryesore të ligjit janë:
Funksioni rregullues;
Funksioni mbrojtës;

Funksioni edukues;

Funksioni parandalues;

Funksioni ndëshkues.

Ligjet nuk janë të pandryshueshme. Ato zhvillohen dhe përshtaten me kohën. Përgjithësisht, ligjet ndryshojnë në varësi të faktorëve të ndryshëm, siç janë: forma e qeverisjes, ekonomia, zakonet e një vendi.

Më tej ngrihet pyetja:
Çështë demokracia? Çfarë mbron ajo?

Në bashkëpunim me nxënësit u jepet përgjigje këtyre pyetjeve.

3. Reflektim (Pyetja sjell pyetjen)
Pasi nxënësit janë njohur me informacionin në këtë fazë, shikohet aftësia e tyre për t’u përgjigjur pyetjeve.

· Si na ndihmojnë ligjet në jetën e përditshme për të shmangur konfliktet?

Mendimet e nxënësve diskutohen në klasë dhe listohen në dërrasë/tabelë sipas rëndësisë së tyre.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: Përkufizon ligjin, duke theksuar rolin e tij si një mjet thelbësor për vendosjen e rendit dhe sigurisë në shoqëri; 

Niveli i tretë: Shpjegon qëllimet kryesore të ligjit, si garantimi i drejtësisë, rregullimi i sjelljeve, mbrojtja e të drejtave dhe parandalimi i konflikteve; 

Niveli i katërt: Analizon funksionet e ndryshme të ligjit, duke kuptuar se si ai ndikon në marrëdhëniet shoqërore, ekonomike dhe politike. 

	Detyrë dhe punë e pavarur: Lexoni ligjin nr, 18/2017 “Për të drejtat dhe mbrojtjen e fëmijës” dhe diskutoni rreth të drejtave kryesore që garanton ky ligj.
· Evidentoni të drejtat e fëmijëve që garanton ky ligj;

· Shpjegoni se përse të drejtat e fëmijëve duhet të garantohen me ligj;

· Diskutoni mbi rëndësinë e të drejtavë që garanton ligji nr. 18/2017.


	Fusha: Shoqëria dhe mjedisi
	Lënda: Qytetari
	Shkalla V
	Klasa X

	Tema mësimore:  Ligji dhe vlerat themelore të shoqërisë.

	Situata e të nxënit: Një grua të divorcuar, e cila jeton me dy fëmijët e saj të mitur dhe ndodhet në kushte të vështira ekonomike. Ajo është e papunë dhe përfiton ndihmë ekonomike nga bashkia, sipas ligjit për asistencën sociale. E ftuar në një emision televiziv ajo përballet me shqetësimin e një gazatari se disa qytetarë mund të mos kërkojnë punë, sepse mbështeten te ndihma ekonomike e shtetit, e cila ka qëllim të mbështesë personat dhe familjet në nevojë, sidomos kur ka fëmijë të mitur dhe mungesë të ardhurash.  A e frenon Shqipëria nxitjen e punësimit, duke ofruar asistencë sociale? A është e mjaftueshme mbështetja që ofron ligji për grupet në nevojë?

	Rezultatet e të nxënit sipas kompetencave të fushës së orës mësimore.
Nxënësi/ja:
· Identifikon lidhjen midis ligjit dhe vlerave themelore të një shoqërie, siç janë vlerat morale, politike, ekonomike dhe sociale; N2
· Analizon ligjin në këndvështrimin e vlerave mbi të cilat ngrihen dhe të justifikimit të tij në raport me vlerat që duhet të mbrojë; N3
· Argumenton lidhjen ndërmjet një ligji dhe vlerë me fushat e tjera të jetë, si ekonomia, politika, si dhe ndikimin e drejtpërdrejtë që atë kanë në mirëqenien e qytetarëve. N4
· 

	Fjalë kyçe: 

Ligj, vlera shoqërore, shtet i së drejtës, vlera politike, të drejta ekonomike dhe sociale.
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Në fillim të orës bëhet një ripërsëritje e njohurive paraprake:

· Si përkufizohet ligji?
· Cilat janë dallimet mes ligjeve dhe normave morale?

· Cilat janë funksionet e ligjit?
2. Realizimi i kuptimit (Pyetje – përgjigje)

Pasi u jepet përgjigje këtyre pyetjeve nxënësve u drejtohet pyetja:

Me çfarë janë të lidhura ligjet? Cilat janë vlerat themelore të shoqërisë, që duhet të gjejnë pasqyrim në ligje?
Ligjet janë të lidhura me kulturën, traditat, sistemin ekonomik, sistemin politik të një vendi dhe me formën e organizimit shtetëror.
Vlerat themelore që gjejnë pasqyrim në ligje janë:

Vlerat morale – neni 10 i Kushtetutës së Shqipërisë ndër të tjera parashikon se “Shteti njeh barazinë e bashkësive fetare”. Pra edhe pse Shqipëria është shtet laik, ligji u garanton të gjithëve hapësirën për të praktikuar besimin e tyre;
Vlerat politike – Kushtetuta e Shqipërisë përcakton se Shqipëria është republikë parlamentare dhe se qeverisja bazohet në një sistem zgjedhjesh të lira, të barabarta, të përgjithshme e periodike. Populli e ushtron sovranitetin nëpërmjet përfaqësuesve të tij ose në mënyrë të drejtpërdrejtë.
Vlerat ekonomike – ligji garanton mbrojtjen e trashëgimisë kombëtare hde kulturore; shfrytëzimin racional të pasurive natyrore, të pyjeve, ujërave, kullotave dhe burimeve të tjera.
Vlerat sociale – kanë të bëjnë me mirëqenien dhe kohezionin. Ligji siguron mbrojtje të veçantë nga shteti për fëmijët, të rinjtë, gratë shtatzëna dhe nënat e reja; ndihmën për të moshuarit, jetimët dhe invalidët, etj.

Në bashkëpunim me nxënësit diskutohet dhe argumentohet përmes shembujve lidhja ndërmjet një ligji dhe vlerave me fushat e tjera të jetës dhe se si kjo ndikon në mirëqenien e qytetarëve.
3. Reflektim (Lexim i drejtuar)
-Analizoni shprehjen e Martin Luterking i Riu: “ Ligji dhe rendi synojnë të vendosin drejtësi, por kur dështojnë në këtë mision kthehen në diga me struktura të rrezikshme që bllokojnë rrjedhën e përparimit shoqëror”.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: identifikon lidhjen midis ligjit dhe vlerave themelore të një shoqërie, siç janë vlerat morale, politike, ekonomike dhe sociale; 

Niveli i tretë: analizon ligjin në këndvështrimin e vlerave mbi të cilat ngrihen dhe të justifikimit të tij në raport me vlerat që duhet të mbrojë; 

Niveli i katërt: argumenton lidhjen ndërmjet një ligji dhe vlerë me fushat e tjera të jetës, si ekonomia, politika, si dhe ndikimin e drejtpërdrejtë që atë kanë në mirëqenien e qytetarëve. 



	Detyrë dhe punë e pavarur:

Detyrë individuale. Fq 13.
· Përcakto qartë problemin që do të trajtoni në peticion.
· Përshkruaj problemin dhe pasojat e tij.

· Sugjeroni zgjidhje të mundshme të problemit dhe si do të realizoheshin ato në praktikë.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Ligji dhe llojet e tij.

	Situata e të nxënit
Dy vëllezër, Arbeni dhe Genti, i kanë ndërtuar shtëpitë në tokën e trashëguar nga prindërit. Oborret e shtëpive të tyre ndahen nga një gardh. Arbeni dëshiron të mbjellë disa pemë frutore dhe zgjeron oborrin, duke ndërhyrë në sipërfaqen që i përket Gentit, pa e njoftuar më parë. Genti e kundërshton këtë veprim, pasi dëshiron të vendosë disa lodra për fëmijët në atë pjesë të oborrit. Ai e konsideron ndërhyrjen e vëllait si shkelje të pronës private. Kur shohin që nuk e zgjidhin dot këtë çështje me marrëveshje, ata i drejtohen policisë.

	Rezultatet e të nxënit sipas kompetencave të fushës së orës mësimore. Nxënësi/ja:
· Evidenton llojet kryesore të ligjeve (p.sh., Kushtetues, Civil, Penal, Administrativ), duke dhënë shembuj për secilin dhe duke shpjeguar fushën e tyre të veprimit; N2

· Shpjegon larminë e marrëdhënieve shoqërore dhe juridike dhe si ligjet shërbejnë si rregullatorë specifikë për secilën fushë ; N3

· Ilustron me shembuj nga jeta funksionin e ligjeve të veçanta. N4

	Fjalë kyçe: Ligj, hierarki ligjesh, Kushtetuta, marrëdhënie shoqërore, Kod.
	Burimet: 

Teksti mësimor: Qytetari 10. Kushtetuta e Republikës së Shqipërisë
	Lidhja me lëndët e tjera:

Histori, Sociologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Brainstorming)
Organizohet një brainstorming duke kërkuar përgjigjet për pyetjet:

· Cilat janë vlerat themelore të shoqërisë, që duhet të gjejnë pasqyrim në ligje?
· Cilat janë karakteristikat e shtetit të së drejtës?
· Tregoni dytë drejta politike, dy sociale dhe dy të drejta ekonomike.
Përgjigjja e pyetjes së fundit shërben si pikë lidhje për trajtimin e llojeve të ligjeve dhe marrëdhëniet shoqërore që ato rregullojnë.
2. Realizimi i kuptimit (Përvijim i të menduarit)
Shkruhet në tabelë hierarkia e ligjeve:









Në bashkëpunim me nxënësit diskutohet mbi hierarkinë e ligjeve. 
Më pas nxënësve u drejtohen pyetjet:
Cilat janë llojet e ligjeve? Cilat janë marrëdhëniet shoqërore që rregullojnë ato?

Ligjet rregullojnë marrëdhëniet që lindin mes njerëzve në situata të ndryshme shoqërore, familjare, pune apo tregtie. Ligjet rregullojnë edhe marrëdhëniet e individëve me institucionet publike, psh, kur duam të rregjistrojmë një pronë, kur paguajmë taksat etj.

Disa ligje rregullojnë vetëm një fushë të caktuar shoqërore dhe rregullat grupohen në ato që quhen kode. Ndër Kodet kryesore që përfshihen në legjislacioni shqiptar janë:
Kodi Civil - rregullon marrëdhëniet mes njerëzve që rrjedhin nga detyrimet dhe të drejtat e

parashikuara në kontrata, trashëgimi, prona etj. 

Kodi Penal - përcakton rregullat që lidhen me veprat penale dhe veprimet e ndaluara, përcakton veprimet e ndaluara dhe llojet e ndëshkimeve që mund të marrim në rast se i kryejmë këto veprime.

Kodi i Familjes - parashikon rregulla për martesën, të drejtat dhe detyrimet e bashkëshortëve gjatë martesës, zgjidhjen e martesës (divorcin), marrëdhëniet mes prindërve dhe fëmijëve, etj.

Kodi i Punës - rregullon marrëdhëniet mes punëdhënësit dhe punëmarrësit, kontratën e punës, të drejtat dhe përgjegjësitë e punëmarrësit, të drejtat dhe përgjegjësitë e punëdhënësit, rregullat si përfundon një marrëdhënie pune etj. 

Kodi i Procedurës Administrative - parashikon rregulla për marrëdhëniet që lindin mes qytetarëve dhe institucioneve publike. 

Kodi Rrugor - përmban rregulla për marrjen e lejedrejtimit, qarkullimin e mjeteve dhe/ose të

kafshëve, sinjalistikën, detyrimet e drejtuesve të mjeteve, të drejtat dhe detyrimet e këmbësorëve, etj. 
Përmes diskutimit konkretizohen me shembuj nga jeta funksionet e ligjeve të veçanta.

3. Reflektim (Rrjeti i diskutimit)
Nxënësve u kërkohet të diskutojnë mbi çështjen:

Nisur nga përvoja juaj vetjake nga ligjet e përmendura në këtë mësim, cili prej tyre ka më shumë ndikim në jetën tuaj? 
Nxënësit japin mendimet etyre, duke sjellë dhe shembuj konkret.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: evidenton llojet kryesore të ligjeve (p.sh., Kushtetues, Civil, Penal, Administrativ), duke dhënë shembuj për secilin dhe duke shpjeguar fushën e tyre të veprimit; 

Niveli i tretë: shpjegon larminë e marrëdhënieve shoqërore dhe juridike dhe si ligjet shërbejnë si rregullatorë specifikë për secilën fushë ; 

Niveli i katërt: ilustron me shembuj nga jeta funksionin e ligjeve të veçanta. 

	Detyrë dhe punë e pavarur: Rubrika: Detyrë individuale. Fq 16.
Shkruajini një letër të shkurtër një deputeti që ju përfaqëson në Kuvend, në lidhje me një ligj që mendoni se nuk zbatohet siç duhet. Jepni disa argumente që shpjegojnë pse ju shqetëson kjo çështje.

· Përcaktoni dhe lexoni ligjin për të cilin do të shkruani letrën.
· Përshkruani cilat janë pjesët e ligjit që nuk zbatohen.

· Jepni sugjerime që do të çojnë në zbatimin e plotë të këtij ligji.




	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Efektet e zbatimit dhe moszbatimit të ligjit

	Situata e të nxënit: Gjatë pushimit të shkurtër, një nga nxënësit e klasës e fotografon Arbrin pa mendje dhe, pa dijeninë e tij, e hedh në një rrjet social. Fotografinë e shoqëron me një koment jo të mirë për veshjen e tij. Poshtë fotografisë, disa bashkëmoshatarë fillojnë të komentojnë me gjuhë fyese, disa të tjerë kritikojnë hedhjen e fotografisë pa leje dhe fjalorin që përdorin komentuesit. Të nesërmen, Arbri mëson se fotografia e tij është përdorur pa leje dhe lexon komentet. I shqetësuar dhe i rënduar psikologjikisht, ai nuk pranon të shkojë më në shkollë. Prindërit e Arbrit njoftojnë drejtorinë e shkollës dhe Policinë e Shtetit, për të marrë masa ndaj nxënësit që abuzoi me ligjin, për ta fshirë fotografinë nga rrjeti social, si dhe për të këshilluar xënësit që t'i denoncojnë raste të tilla.

	Rezultatet e të nxënit sipas kompetencave të fushës së orës mësimore. Nxënësi/ja:
· Përshkruan rëndësinë e zbatimit të ligjit nga ana e çdo individi për funksionimin e shoqërisë dhe ruajtjen e të drejtave; N2

· Analizon pasojat e zbatimit dhe moszbatimit të ligjit, si për individin ashtu edhe për shoqërinë; N3
· Diskuton mbi faktorët që ndikojnë në cilësinë e zbatimit të ligjit në shoqëri. N4

	Fjalë kyçe: 

Përgjegjësi ligjore, sanksion, veprim i kundërligjshëm.
	Burimet:  Teksti mësimor: Qytetari 10. Kushtetuta eRepublikës së Shqipërisë
	Lidhja me lëndët e tjera:

Sociologji, Psikologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Në këtë fazë u kërkohet nxënësve të diskutojnë llojet e ligjeve dhe marrëdhëniet që ato rregullojnë. Nxënësve u drejtohen pyetjet e mëposhtme:
· Cili është ligji më i rëndësishëm në Shqipëri?
· Çfarë janë Kodet? Cilat janë Kodet kryesore që përfshin legjislacioni shqiptar?
· Cilat marrëdhënie shoqërore rregullojnë këto Kode?
Kjo shërben si bazë për të dhënë informacionin e ri mbi efektet e zbatimit dhe moszbatimit të ligjit.

.

2. Realizimi i kuptimit (Lexim i drejtuar)

Ligji është një mjet i rëndësishëm, që balancon interesat e ndryshëm në shoqëri dhe dëshirat tona në raport me interesin publik. Në rast se nuk respektojmë rregullat e detyrueshme të

parashikuara në ligj, do t’u nënshtrohemi sanksioneve në fuqi. Sanksioni është ndëshkim i parashikuar në ligj, kur veprimet ose mosveprimet tona janë në kundërshtim me rregullat dhe detyrimet që përmban një ligj.

Duke u bazuar në këtë informacion kërkohet që nxënësit të sjellin shembuj të tjerë nga realiteti të pasojave të moszbatimit të ligjit.
Më pas në bashkëpunim me nxënësit analizohen pasojat e zbatimit dhe të moszbatimit të ligjit.

P. sh., nëse ligji parashikon ndalimin e përdorimit të monopatinave elektrike në rrugë dhe përdoruesit  e tyre nuk u binden atyre, atëherë ata do të përballen me pasoja ligjore. Nëse një mësues/e pi duhan në mjediset e shkollës, ai/ajo do të ndëshkohet në bazë të ligjit përkatës.

Më tej diskutohet çështja:

Cilët janë faktorët që çojnë në moszbatimin e ligjit?

Shpeshherë, ligjet nuk zbatohen dhe për këtë ndikojnë një sërë faktorësh. Ndodh që qytetarët

të mos kenë dijeni për rregullat, por kjo nuk i shmang nga përgjegjësitë ligjore.  Ndonjëherë, edhe indiferenca e neglizhenca ndaj rregullave çon në nënvlerësim të situatës, edhe pse mund të kemi dijeni për rregullat ligjore në fuqi. Të gjithë e dimë se nuk duhet ta kalojmë semaforin kur drita është jeshile, por kur shohim që nuk ka makina që po vijnë drejt semaforit ka n jerëz që e kalojnë atë. Edukimi ligjor është shumë i rëndësishëm në një shtet demokratik. Familja, institucionet, shkolla dhe media luajnë rol thelbësor në përcjelljen e informacionit për ligjet
3. Reflektim (Imagjinatë e drejtuar)
Duke u bazuar në informacionin e marrë, u kërkohet nxënësve të japin mendimet e tyre për shprehjen”Mungesa e njohurive për ligjet nuk mund të na shmangë nga përgjegjësitë ligjore”?
Nxënësit diskutojnë mendimet e njëri-tjetrit.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan rëndësinë e zbatimit të ligjit nga ana e çdo individi për funksionimin e shoqërisë dhe ruajtjen e të drejtave; 

Niveli i tretë: analizon pasojat e zbatimit dhe moszbatimit të ligjit, si për individin ashtu edhe për shoqërinë; 

Niveli i katërt: diskuton mbi faktorët që ndikojnë në cilësinë e zbatimit të ligjit në shoqëri. 

	Detyrë dhe punë e pavarur: Rubrika Punë Individuale. Fq. 19
Hulumtoni në internet për ligje të ndryshme, të cilat shoqërohen me sanksione. Sillni në klasë

disa shembuj.

· Evidentoni një ose disa ligje, të cilët shoqërohen me sanksione.
· Përshkruani sanksionet që zbatohen për këto ligje.

· Sillni shembuj të zbatimit të sanksioneve për këto ligje.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Veprimtari praktike: Roli, funksioni dhe zbatimi i ligjit

	Situata e të nxënit
Debat publik mes Këshillit bashkiak dhe përfaqësuesve të qeverisë së nxënësve të shkollës për çështje me rëndësi për nxënësit.

	Rezultatet e të nxënit sipas kompetencave të fushës së orës mësimore. Nxënësi/ja:
· Përcakton çështje të rëndësishme të zbatimit të ligjit nga ana e çdo individi për funksionimin e shoqërisë dhe ruajtjen e të drejtave. N2
· Zhvillon një ndjenjë përgjegjësie personale dhe aktive ndaj respektimit të ligjit; N3

· Promovon një kulturë ligjore në mjedisin ku jeton. N4

	Fjalë kyçe: 

Përgjegjësi ligjore, sanksion, veprim i kundërligjshëm.
	Burimet: Teksti mësimor: Qytetari 10 Kushtetuta e Republikës së Shqipërisë
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Hapi i pare (Punë në grupe)
Klasa ndahet në dy grupe. 

Njëri grup do të përfaqësojë anëtarët e Këshillit Bashkiak të bashkisë ku banoni.

Grupi tjetër do të përfaqësojë qeverinë e nxënësve të shkollës suaj. Qeveria e nxënësve i ka kërkuar, më parë, Këshillit Bashkiak të organizojë një seancë publike për një çështje që i shqetëson nxënësit në këtë bashki. Duhet të zgjidhni edhe një kryetar/kryetare të Këshillit Bashkiak, që do të drejtojë takimin dhe do të mbajë kohën e diskutimeve.

Hapi i dytë (Diskutim)
Përcaktohet çështja që do të diskutohet në seancë. Bashkitë janë përgjegjëse në territorin e juridiksionit të tyre për një sërë funksionesh:

· Infrastruktura dhe shërbimet publike;

· Shërbimet sociale;

· Kultura, sporti dhe shërbimet argëtuese;

· Mbrojtja e mjedisit;

· Bujqësia, zhvillimi rural, pyjet dhe kullotat publike, natyra dhe biodiversiteti;

· Zhvillimi ekonomik vendor;

· Siguria publike.

Lexohen nenet 23-29 në ligjin Nr. 139/2015 “Për vetëqeverisjen vendore”, duke skanuar QR code-in në libër. Gjatë leximit, dallohen funksionet e bashkisë. Nxsënësit diskutojnë me njëri-tjetrin për fushën që do të zgjedhin dhe tregojnë pse përbën interes për ta.

Hapi i tretë 
Grupi që përfaqëson qeverinë e nxënësve, përgatit disa argumente që lidhen me zbatimin e ligjit në nivel vendor, në fushën e përzgjedhur. Ata shpjegojnë çfarë i shqetëson në lidhje me mënyrën si bashkia zbaton ligjin dhe si e ushtron funksionin.

Grupi që përfaqëson Këshillin Bashkiak i dëgjon shqetësimet e qeverisë së nxënësve dhe jep shpjegime për shkaqet apo vështirësitë me të cilat përballet bashkia në përditshmëri, për arsyet pse nuk realizohet siç duhet funksioni i ngarkuar nga ligji etj.

Hapi i katërt (Diskutim)
Krijohet në klasë një mjedis i përshtatshëm për zhvillimin e një seance dëgjimore. Grupet vendosen përballë njëri-tjetrit. 
Rregullat për zhvillimin e seancës dëgjimore:

· Çdo nxënës, në rolin e anëtarit të qeverisë së nxënësve ose anëtarit të Këshillit Bashkiak, ka të drejtë të flasë deri në 6 minuta.

· Të gjithë pjesëmarrësit duhet të respektojnë etikën e komunikimit, të përdorin gjuhë të

përshtatshme dhe të mos ndërhyjnë kur dikush tjetër mban fjalën.

· Në rast ndërprerjesh pa radhë ose sjelljesh jo etike, kryetari/ja ndërhyn për të rivendosur

qetësinë.

· Gjatë diskutimit, pjesëmarrësit mund t’i drejtojnë pyetje njëri-tjetrit për të kuptuar më mire situatën dhe për të identifikuar shqetësimet e komunitetit.

· Për më shumë informacione në lidhje me çështjen, mund të hulumtoni në faqen zyrtare të bashkisë.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 
Niveli i dytë: përcakton çështje të rëndësishme të zbatimit të ligjit nga ana e çdo individi për funksionimin e shoqërisë dhe ruajtjen e të drejtave;
Niveli i tretë: zhvillon një ndjenjë përgjegjësie personale dhe aktive ndaj respektimit të ligjit;

Niveli i katërt: promovon një kulturë ligjore në mjedisin ku jeton. 

	Detyrë dhe punë e pavarur:




	Fusha: Shkenca shoqërore
	Lënda: Qytetarii
	Shkalla V
	Klasa X

	Tema mësimore: Kushtetuta - Ligji themelor i shtetit

	Situata e të nxënit:  Bashkëbiseduesi i parë: Sot, në orën e Qytetarisë folëm për Kushtetutën dhe mësuam se ajo është ligji themelor i vendit. Pse është kaq e rëndësishme të kemi një të tillë, kur ekzistojnë tashmë ligje, rregulla, institucione, madje edhe policia? A nuk do të mjaftonin këto që shoqëria të funksiononte siç duhet?
Bashkëbiseduesi i dytë: Është e vërtetë që kemi ligje dhe rregulla, por Kushtetuta është si themeli i një shtëpie, ndërsa ligjet dhe rregullat janë pjesa tjetër e shtëpisë që mbështetet në Kushtetutë. Ajo është ligji themelor. Mendo

sikur të mos kishte fare rregulla: secili do të vepronte sipas mendjes së vet. Po sikur ata që miratojnë ligjet dhe rregullat, t’i hartojnë në mënyrë të padrejtë? Kush i kontrollon ato, që të jenë të drejta? Për këtë arsye, shërben Kushtetuta.

	Rezultatet e të nxënit sipas kompetencave të fushës së orës mësimore. Nxënësi/ja:
· Përshkruan rolin e Kushtetutës si ligji më i lartë i shtetit, duke theksuar sundimin e saj mbi të gjitha aktet e tjera ligjore; N2

· Shpjegon pse Kushtetuta duhet të jetë ligji më i lartë dhe pse ndarja e pushteteve është e nevojshme për të parandaluar abuzimet; N3

· Argumenton pse Kushtetuta shërben si burim primar i legjislacionit dhe si të gjitha ligjet e tjera duhet të jenë në përputhje me të. N4

	Fjalë kyçe: 

Kushtetutë, ligj themelor, kufizim i pushtetit, preambul.
	Burimet: 

Teksti mësimor: Qytetaria 10, Kushtetuta e Republikës së Shqipërisë.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Në fillim të orës bëhet një ripërsëritje e njohurive paraprake mbi ligjin, funksionet e ligjit, llojet e ligjit dhe vlerat ku bazohen ligjet.

· Si përkufizohet ligji?
· Cili është ligji më i rëndësishëm në Shqipëri?
· Cilat janë vlerat themelore të shoqërisë, që duhet të gjejnë pasqyrim në ligje?
· Çfarë janë Kodet? Cilat janë Kodet kryesore që përfshin legjislacioni shqiptar?
Përgjigjet shërbejnë për të kaluar në mënyrë të natyrshme tek Kushtetuta si ligji themelor i shtetit.
2. Realizimi i kuptimit (Shpjegim i përparuar)

Çfarë është Kushtetuta?

Kushtetuta është ligji më i lartë që përcakton parimet themelore të funksionimit të shtetit. Kushtetuta përcakton rregullat e jetës në shoqërinë tonë, duke na treguar se çfarë është

e drejtë dhe si duhet të sillemi që të jetojmë në qetësi dhe harmoni me njëri-tjetrin. Ajo krijon institucionet kryesore të vendit, sanksionon ndarjen e pushteteve në legjislativ, ekzekutiv dhe gjyqësor, si dhe rregullon marrëdhëniet mes tyre, për kontrollin dhe kufizimin e

pushtetit.

-Në bashkëpunim me nxënësit diskutohet pse Kushtetuta është ligji themelor i shtetit.

Kushtetuta quhet ligj themelor, sepse është baza e funksionimit të shtetit dhe të jetës shoqërore në përgjithësi. Ajo përcakton rregullat më të rëndësishme në vend, mbi bazën e të cilave miratohen ligje të tjera për rregullimin e jetës në shoqëri. Askush nuk mund të hartojë ligje që bien në kundërshtim me Kushtetutën. Çdo ligj apo rregull tjetër në vend duhet të jetë në përputhje me të.

Më pas nxënësit diskutojnë mbi Kushtetutën dhe atë çfarë përcakton ajo.
Kushtetuta përcakton se Kuvendi është përgjegjës për hartimin e ligjeve; qeveria (Këshilli i Ministrave) është e ngarkuar me zbatimin e ligjeve; ndërsa gjykatat kanë për detyrë të zgjidhin

konfliktet që lindin gjatë zbatimit të ligjeve. Kushtetuta ka krijuar edhe Gjykatën Kushtetuese, e cila ndërhyn në rastet kur lind nevoja për interpretimin e Kushtetutës ose për të vlerësuar nëse ligjet apo aktet e tjera janë në përputhje me të.

                                                                                                                                                                      Reflektim (Lexim i drejtuar)
Pasi të lexohet paragrafi tek rubrika “A e dini se”? u lihet pak kohë nxënësve për të reflektuar mbi përmbajtjen e tij. Më pas diskutohen mendimet dhe idetë e tyre.
Është e rëndësishme të theksohet në fund të diskutimit:

Kushtetuta është ligji themelor dhe asnjë ligj nuk mund të jetë në kundërshtim me të.

	Vlerësimi:  Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 
Niveli i dytë: përshkruan rolin e Kushtetutës si ligji më i lartë i shtetit, duke theksuar sundimin e saj mbi të gjitha aktet e tjera ligjore; 

Niveli i tretë: shpjegon pse Kushtetuta duhet të jetë ligji më i lartë dhe pse ndarja e pushteteve është e nevojshme për të parandaluar abuzimet; 

Niveli i katërt: argumenton pse Kushtetuta shërben si burim primar i legjislacionit dhe si të gjitha ligjet e tjera duhet të jenë në përputhje me të. 

	Detyrë dhe punë e pavarur: 
Rubrika: Zhvillojmë mendimin kritik

Plotësoni fjalinë: “Kushtetuta është e rëndësishme për mua, sepse…”

· Tregoni çfarë është kushtetuta.
· Përshkruani çfarë përcakton ajo.
· Analizoni si ndikon Kushtetuta në jetën tuaj të përditshme.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Kushtetuta dhe organet kryesore të shtetit.

	Situata e të nxënit: Në lagjen tuaj ndodhet një park publik me lodra për fëmijë, vende  për t’u ulur dhe me hapësira të gjelbra. Është parku ku jeni rritur, ku keni krijuar shoqëritë e para dhe kujtimet më të bukura. Sot, ky park po prishet dhe arsyet askush nuk i di. Shumë banorë pyesin njëri-tjetrin: "Kush e ka marrë këtë vendim? Mos ndoshta ekziston ndonjë ligj që e lejon prishjen e parkut? Ku mund të ankohemi për këtë që po ndodh? Në Kushtetutë thuhet se kushdo ka të drejtë të ankohet për të drejtat e veta. Po te cili institucion të shkojmë? Kush i mbron interesat e fëmijëve tanë dhe kush duhet të ndërhyjë për t'i dhënë zgjidhje kësaj situate?"

	Rezultatet e të nxënit sipas kompetencave të fushës së orës mësimore. Nxënësi/ja:

· Identifikon strukturën e organeve të shtetit; N2

· Analizon kompetencat kryesore të tyre, siç përcaktohen në Kushtetutë; N3

· Argumenton rëndësinë e tyre në jetën e përditshme të individit dhe shoqërisë. N4

	Fjalë kyçe:  organet shtetërore, ndarja e pushteteve, kontroll dhe balancë, drejtësi.
	Burimet: 

Teksti mësimor: Qytetari 10, Kushtetuta e Republikës së Shqipërisë


	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Në fillim të orës, bëhet një përmbledhje e informacioneve paraprake të temës së kaluar.

· Pse Kushtetuta quhet ligji themelor i shtetit?

· Çfarë tregon Kushtetuta për shtetin?

· Çfarë do të ndodhte nëse nuk do të kishim një Kushtetutë?
Përgjigjet e pyetjeve shërbejnë si pikëlidhje për të shpjeguar cilat janë organet kryesore të shtetit dhe kompetencat e tyre.

Realizimi i kuptimit (Pyetje – përgjigje)

Në tabelë shkruhet thënia e Zhan Zhak Ruso

Shteti dhe institucionet e tij ekzistojnë për të siguruar mbrojtje, barazi dhe drejtësi për të gjithë.

Nxënësit japin mendimet e tyre për këtë thënie.

Më pas atyre u drejtohen pyetjet:

Si organizohet shteti sipas Kushtetutës?

Kushtetuta është ligji më i lartë, që tregon se si organizohet shteti. Ajo përcakton disa nga institucionet kryesore të tij dhe detyrat themelore të tyre, përfshirë edhe organet që mbrojnë të drejtat e qytetarëve.

Pse ka nevojë shteti për organet shtetërore?

· për të vendosur rregulla dhe ligje;

· për të zbatuar ligjin;

· për të mbrojtur të drejtat dhe liritë e qytetarëve dhe për të zgjidhur konfliktet që mund të lindin në rastet e zbatimit ose moszbatimit të rregullave dhe ligjeve të miratuara.

Cilat janë organet kryesore të shtetit shqiptar?

Kuvendi, organi që miraton ligjet, pra rregullat e përgjithshme në vendin tone, I cili përbëhet nga 140 deputetë, të zgjedhur nga populli.

Qeveria është organi që zbaton ligjet. Ajo përbëhet nga disa struktura e institucione dhe është

përgjegjëse për zbatimin e ligjeve dhe për drejtimin e punëve të shtetit.

Gjykatat sigurojnë vendosjen e drejtësisë kur ka konflikte mes qytetarëve, në jetën e

përditshme, ose mes qytetarëve dhe shtetit.

Avokati i popullit, i cili mbron të drejtat e qytetarëve nga shkeljet e mundshme tëmadministratës shtetërore.

Presidenti i Republikës, i cili është kreu i shtetit dhe përfaqëson unitetin e popullit.

Gjykata Kushtetuese, e cila kontrollon nëse ligjet e miratuara janë në përputhje me Kushtetutën.

Prokuroria, Prokuroria e Posaçme dhe Njësia e Posaçme Hetimore, të cilat merren me hetimin dhe ndjekjen penale të veprave të korrupsionit, krimit të organizuar dhe çështjeve penale të posaçme.

Kontrolli i Lartë i Shtetit, i cili kontrollon mënyrën si shpenzohen paratë publike nga institucionet shtetërore.

3.  Reflektim (Punë në grupe)
Orientohen nxënësit për të lexuar rubrikën Punë në grup
Nxënësit zgjedhin një organ të shtetit (Kuvendi, qeveria, gjykatat ose një organ tjetër kushtetues). Lexojnë me kujdes pjesën përkatëse të Kushtetutës. 

Diskutojnë në grup se çfarë ndodh nëse ky organ nuk funksionon si duhet dhe çfarë pasojash mund të ketë kjo për jetën e qytetarëve.  Rezultatet e grupit i prezantojnë para klasës.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:                                                                                                                                                                Niveli i dytë: identifikon strukturën e organeve të shtetit; 

Niveli i tretë: analizon kompetencat kryesore të tyre, siç përcaktohen në Kushtetutë; 

Niveli i katërt: argumenton rëndësinë e tyre në jetën e përditshme të individit dhe shoqërisë. 

	Detyrë dhe punë e pavarur: Rubrika: Zhvillojmë mendimin kritik.

Reflektim individual:
Lexoni shembullin: “Nëse do të shkelnin lirinë time të fjalës, unë do t’i drejtohesha Avokatit të popullit, sepse ky institucion është parashikuar nga Kushtetuta për të mbrojtur të drejtat dhe liritë e njeriut”. Mendoni për një situatë tjetër nga jeta e përditshme dhe formuloni një fjali të

ngjashme, duke iu referuar një institucioni të parashikuar në Kushtetutë.

· Evidentoni një një çështje të rëndësishme që trajton institucioni të cilit do të donit t’i drejtoheshit.

· Shpjegoni arsyet përse i drejtoheni këtij institucioni për zgjidhje të çështjes.

· Diskutoni a  mund të zgjidhet çsështja pa ndihmën e organit shtetëror përgjegjës? Jepni argumente nëse po ose jo.


	Fusha: Shkenca shoqërore
	Lënda: Qytetari
	Shkalla V
	Klasa X

	Tema mësimore:  Parimet themelore të Kushtetutës së Shqipërisë

	Situata e të nxënit: Në shkollën tuaj, dy nxënës kryejnë të njëjtin veprim të ndaluar nga rregullorja. Njëri
ndëshkohet, ndërsa tjetri jo. Nxënësit e tjerë nuk ndihen aspak mirë, sepse mendojnë se nuk është e drejtë që vetëm njëri të marrë masë ndëshkuese. Duke ndier se po ndodh një padrejtësi, ata pyesin: "Pse u ndëshkua vetëm njëri? A nuk duhet të jenë rregullat të njëjta për të gjithë? Po në shtet, a ndodh e njëjta gjë? A trajtohen të gjithë qytetarët njësoj para ligjit? A nuk duhet të ketë parime që të vlejnë për të gjithë në mënyrë të barabartë?"

	Rezultatet e të nxënit sipas kompetencave të fushës së orës mësimore. Nxënësi/ja:

· Identifikon parimet themelore të Kushtetutës së Shqipërisë; N2
· Analizon parimin e ndarjes dhe balancimit të pushteteve dhe rëndësinë e tij për të parandaluar përqendrimin e pushtetit dhe abuzimet; (N3)

· Diskuton raportin ndërmjet lirisë dhe barazisë, duke kuptuar se si këto dy parime thelbësore plotësojnë dhe kufizojnë njëra-tjetrën në një shoqëri demokratike. (N4)

	Fjalë kyçe:  Kushtetutë, parimet themelore, shtet unitar, republikë parlamentare, shtet laik, ekonomi tregu,decentralizim
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në fillim të orës bëhet një përsëritje e koncepteve të marra dhe përvetësuara nga nxënësit.

· Pse Kushtetuta quhet ligji themelor i shtetit?

· Çfarë tregon Kushtetuta për shtetin?

· Cilat janë organet kryesore të shtetit?
Përgjigjet e pyetjeve shërbejnë si pikëlidhje për të shpjeguar cilat janë parimet theme;ore të Kushtetutës së Shqipërisë dhe rëndësinë e tyre.

2. Realizimi i kuptimit (Pyetje – përgjigje)

Në këtë fazë evidentohen parimet themelore të Kushtetutës së Shqipërisë.

Çfarë tregojnë parimet themelore të Kushtetutës së Shqipërise dhe ku gjenden ato?

Kushtetuta e Republikës së Shqipërisë përcakton parimet themelore në nenet 1-14 të saj. Ato

tregojnë mbi cilat shtylla themelore është ndërtuar shteti shqiptar, mbrojnë liritë dhe të drejtat e

njeriut, si dhe sigurojnë demokracinë, drejtësinë dhe rendin kushtetues.
Liria dhe barazia janë parime që qëndrojnë në themel të çdo shoqërie. Liria u garanton individëve të drejtën për të vepruar sipas dëshirës së tyre pa ndërhyrje të panevojshme, barazia siguron që këto liri të jenë të arritshme në mënyrë të barabartë për të gjithë.

Cilat janë parimet themelore të Kushtetutës së Shqipërisë?

Shqipëria, shtet unitar dhe republikë parlamentare;

Sovraniteti i përket popullit;

Detyrimi i shtetit për të garantuar të drejtat dhe liritë themelore;

Detyrimi për të zbatuar ligjet sipas hierarkisë së tyre dhe për të garantuar sigurinë juridike;

Ndarja dhe balancimi i pushteteve;

Pluralizmi politik;

Shteti laik;
Ekonomia e tregut;

Forcat e armatosura;
Decentralizimi.

Më tej nxënësit pyeten për rolin e parimin e ndarjes dhe balancimit të pushteteve.

Çfarë siguron ky parim? Cili ëhtë qëllimi i tij?
Ky parim siguron kontroll dhe balancë mes institucioneve, mbron demokracinë dhe shtetin e së drejtës. Qëllimi i ndarjes së pushteteve është shmangia e pushtetit absolut, kufizimi i ndërsjellë i pushteteve, si dhe shmangia e shpërdorimit në ndarjen e pushteteve. Secili prej këtyre pushteteve ushtrohet nga institucione të veçanta shtetërore. Kjo ndihmon që shteti të funksionojë në mënyrë të drejtë dhe demokratike.
Nxënësit japin shembuj konkretë nga jeta e përditshme.

3. Reflektim (Diskutim)
 Nxënësve u kërkohet të diskutojnë mbi raportin ndërmjet lirisë dhe barazisë bazuar në parimet themelore të kushtetutës jo vetëm në parim por edhe në praktikë.
Përgjigjet e tyre diskutohen në klasë.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: identifikon parimet themelore të Kushtetutës së Shqipërisë;

Niveli i tretë: analizon parimin e ndarjes dhe balancimit të pushteteve dhe rëndësinë e tij për të parandaluar përqendrimin e pushtetit dhe abuzimet;
Niveli i katërt: diskuton raportin ndërmjet lirisë dhe barazisë, duke kuptuar se si këto dy parime thelbësore plotësojnë dhe kufizojnë njëra-tjetrën në një shoqëri demokratike.                                                                                                                                                               

	Detyrë dhe punë e pavarur: Rubrika: Zhvillojme mendimin kritik. 
Pasi lexojnë rubrikën nxënësit u përrgjigjen pyetjeve të mëposhtme.
1. Pse është e rëndësishme që ligjet të zbatohen në mënyrë të barabartë për të gjithë qytetarët?

2. Si mendoni, cili parim kushtetues ndikon më shumë në jetën tuaj të përditshme?

3. Duke u nisur nga situata e ndodhur në shkollë (në krye të mësimit), shpjegoni se cilat parime

kushtetuese lidhen me të dhe pse është e rëndësishme që ato të respektohen.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Përsëritje: Kushtetuta 

	Situata e të nxënit
Situata të krijuara nga vetë nxënësit.

	Rezultatet e të nxënit sipas kompetencave të fushës së orës mësimore. Nxënsi/ja:
· Përshkruan konceptet kryesore të tematikës. (N2)
· Analizon parimet themelore të kushtetutës . (N3)
· Argumenton pse Kushtetuta është ligji themelor i shtetit. (N4)

	Fjalë kyçe:  Kushtetutë, parimet themelore, shtet unitar, republikë parlamentare, shtet laik,  organe shtetërore, ekonomi tregu, decentralizim
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Rrjeti i diskutimit)
Ndërtohet pjesa e parë e orës së mësimit, duke u bazuar në njohuritë e marra në temat paraardhëse dhe informacionin e nxënësve, lidhur me kushtetutën, parimet themelore të saj si dhe organet shtetërore.  Për të rikujtuar njohuritë e marra, nxënësve do t’u drejtohen disa pyetje.
· Pse Kushtetuta quhet ligji themelor i shtetit?

· Cilët janë parimet themelore të Kushtetutës së Shqipërisë?

· Cilat janë organet kryesore të shtetit?
Përgjigjet e nxënësve shënohen në tabelë.
2. Realizimi i kuptimit (Punë në grupe)

Kushtetuta është ligji më i lartë që përcakton parimet themelore të funksionimit të shtetit.

Nxënësit do të ndahen në tre grupe. 

Grupi I - do të diskutojë mbi Kushtetutën dhe pse ajo është ligji themelor i shtetit, si dhe pse asnjë ligj nuk mund të jetë në kundërshtim me të.
Grupi II- do të diskutojë mbi organet shtetësrore dhe funksionin e tyre.
Grupi III- do të diskutojë mbi parimet themelore të Kushtetutës së Shqipërisë dhe rolin e tyre.
Pasi nxënësit të kenë përfunduar diskutimin në grup, do t’i drejtohet pyetja grupit të parë:
Pse Kushtetuta është ligji themelor i shtetit?
Nxënësit do të japin mendimet e tyre.
Në fund theksohet se:

Kushtetuta quhet ligj themelor, sepse është baza e funksionimit të shtetit dhe të jetës shoqërore në përgjithësi. Ajo përcakton rregullat më të rëndësishme në vend, mbi bazën e të cilave miratohen ligje të tjera për rregullimin e jetës në shoqëri. Askush nuk mund të hartojë ligje që bien në kundërshtim me Kushtetutën. Çdo ligj apo rregull tjetër në vend duhet të jetë në përputhje me të.

Grupit të dytë i drejtohet pyetja:
- Pse ka nevojë shteti për organet shtetërore?

Në fund theksohet se:

· për të vendosur rregulla dhe ligje;

· për të zbatuar ligjin;

· për të mbrojtur të drejtat dhe liritë e qytetarëve dhe për të zgjidhur konfliktet që mund të lindin në rastet e zbatimit ose moszbatimit të rregullave dhe ligjeve të miratuara.

Grupit të tretë i drejtohet pyetja: 

Cilat janë parimet themelore të Kushtetutës së Shqipërisë?

Në fund theksohet se:

Shqipëria, shtet unitar dhe republikë parlamentare;

Sovraniteti i përket popullit; Detyrimi i shtetit për të garantuar të drejtat dhe liritë themelore;

Detyrimi për të zbatuar ligjet sipas hierarkisë së tyre dhe për të garantuar sigurinë juridike;

Ndarja dhe balancimi i pushteteve; Pluralizmi politik; Shteti laik; Ekonomia e tregut;

Forcat e armatosura; Decentralizimi.
   3.Reflektim (Punë në grupe)
Klasa do të ndahet në tri grupe. Secilit grup do t’i jepet një çështje për të analizuar.

      Grupi I- Çfarë do të ndodhte nëse nuk do të kishim një Kushtetutë?
Grupi II- Çfarë ndodh nëse organet shtetërore nuk funksionojnë?
Grupi III-Çfarë pasojash sjell në një shoqëri mungesa e barazisë para ligjit?
Nxënësit diskutojnë përfundimet para klasës.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë - përshkruan konceptet kryesore të tematikës. 

Niveli i tretë - analizon parimet themelore të kushtetutës. 

Niveli i katërt - argumenton pse Kushtetuta është ligji themelor i shtetit.

	Detyrë dhe punë e pavarur: Argumentoni
Si do të ishte jeta në një shoqëri ku shteti nuk garanton respektimin dhe zbatimin e të drejtave dhe lirive themelore të njeriut? Shpjegoni 3-4 pasoja konkrete që do të sillte kjo situatë në jetën e individit dhe të shoqërisë.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Të drejtat e njeriut dhe natyra e tyre.

	Situata e të nxënit: Një familje në lagjen tuaj u detyrua të dilte nga shtëpia, për shkak se ishte ndërtuar pa
leje. Njërin nga fëmijët e kësaj familjeje, ju e keni në klasë. Ditën kur ata mbetën pa banesë, u shqetësua i gjithë komuniteti. Të gjithë diskutonin se ku do të qëndronte kjo familje në vijim. Për disa ditë me radhë, shoqja juaj e klasës nuk ka ardhur në shkollë. Së bashku me disa nxënës të tjerë, ju

mendoni se ajo do ta ketë të vështirë të përvetësojë mësimet e humbura. Jeni të shqetësuar se ç’po ndodh

me të dhe nuk e dini nëse familja ka marrë ndonjë mbështetje nga shteti, pasi jo vetëm që mbeti pa strehë,

por fëmijët e saj rrezikojnë të mbeten edhe pa shkollë.

	Rezultatet e të nxënit sipas kompetencave të fushës së orës mësimore.Nxënësi/ja:
· Përkufizon të drejtat e njeriut; N2

· Shpjegon të drejtat e njeriut, duke theksuar natyrën e tyre universale, të patjetërsueshme dhe të pandashme; N3

· Ilustron me shembuj nga jeta e përditshme ose nga konteksti shqiptar zbatimin e të drejtave të njeriut në praktikë. N4

	Fjalë kyçe: 

të drejtat themelore të njeriut,

universale, të patjetërsueshme,

të pandashme
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Brainstorming)
Nxënësve iu drejtohen disa pyetje mbi tematikën e kaluar.

· Pse Kushtetuta quhet ligji themelor i shtetit?

· Cilët janë parimet themelore të Kushtetutës së Shqipërisë?

· Cilat janë organet kryesore të shtetit?
Përgjigjet e nxënësve shënohen në tabelë.
2. Realizimi i kuptimit (Pyetje – përgjigje)

Në tematikën e kaluar nxënësit janë njohur me Kushtetutën, rolin e saj si ligji themelor i shtetit dhe parimet themelore të Kushtetutës së Shqipërisë. Një ndër parimet themelore më të rëndësishme është dhe detyrimi i shtetit për të garantuar të drejtat dhe liritë themelore.
Më pas nxënësit do të ndahen në tri grupe. 

Grupi I - do të lexojë kuptimin e të drejtave të njeriut;
Grupi II- do të lexojë veçoritë e të drejtave të njeriut;
Grupi III- do të lexojë të drejtat e njeriut dhe përgjegjësitë
Pasi nxënësit të kenë përfunduar leximin, do t’i drejtohet pyetja grupit të parë:

Çfarë kuptoni me të drejtat e njeriut?

Të drejtat e njeriut janë të drejta që u takojnë të gjithë njerëzve pa përjashtim. Të drejtat e njeriut janë të drejta morale dhe, si të tilla, konsiderohen të drejta, pavarësisht nga dokumentet e ndryshme ligjore kombëtare apo ndërkombëtare që ekzistojnë sot. Të drejtat e njeriut janë themeli i lirisë, drejtësisë dhe paqes në botë.

Jetesa në paqe dhe harmoni nuk është e mundur pa garantimin dhe respektimin e këtyre të drejtave. Pa të drejta të garantuara dhe mekanizma mbrojtës për to, demokracia mbetet formale.

Grupit të dytë do t’i drejtohet pyetja:
Cilat janë veçoritë kryesore të të drejtave të njeriut?

Të drejtat e njeriut janë universale, pra u takojnë të gjithë njerëzve pa përjashtim, ndaj duhet

të zbatohen njësoj për të gjithë, në mbarë botë

Të drejtat e njeriut janë të patjetërsueshme, çka nënkupton se çdo individ i gëzon këto të

drejta që kur lind dhe e shoqërojnë gjatë gjithë jetës

Të drejtat e njeriut janë të pandashme nga njëra-tjetra. Së bashku, ato formojnë një tërësi

të lidhur, ku ushtrimi i një të drejte varet nga respektimi i të tjerave.
Grupit të tretë do t’i drejtohet pyetja:

Për çfarë shërbejnë përgjegjësitë që vijnë nga të dfrejtat e njeriut?
Të drejtat e njeriut vijnë edhe me përgjegjësi. Ne duam të na respektohen të drejtat tona dhe, po ashtu, kemi detyrimin të respektojmë të drejtat e të tjerëve. Përveç kësaj, kemi detyrimin të mbrojmë të drejtat e njeriut në rastet kur shkelen apo mohohen. Të marrësh këto përgjegjësi do

të thotë të kërkosh solidaritet me të gjitha qeniet e tjera njerëzore.

Në bashkëpunim me nxënësit analizohet pse të drejtat e njeriut mund të kufizohen.
3. Reflektim (Diskutim i lirë)
Pasi nxënësit të jenë njohur me të drejtat e njeriut dhe veçoritë e tyre nxënësit diskutojnë mbi çështjet e mëposhtme:
Pse të drejtat e njeriut konsiderohen të drejta morale?

A varen të drejtat e njeriut nga ligjet e një shteti? Pse?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përkufizon të drejtat e njeriut; N2

Niveli i tretë: shpjegon të drejtat e njeriut, duke theksuar natyrën e tyre universale, të patjetërsueshme dhe të pandashme; N3

Niveli i katërt: lustron me shembuj nga jeta e përditshme ose nga konteksti shqiptar zbatimin e të drejtave të njeriut në praktikë. N4

	Detyrë dhe punë e pavarur: Zhvillojmë mendimin kritik
Mendoni për një situatë, ku dikujt nuk i janë respektuar të drejtat, ose ku ju vetë keni shkelur të drejtat e të tjerëve.

· Si duhej vepruar që të mos ndodhte një situatë e tillë?
· Si mund të zgjidhej ndryshe kjo situatë?


	Fusha: Shkenca shoqërore
	Lënda: Qytetari
	Shkalla V
	Klasa X

	    Tema mësimore: Dokumentet kryesore të të drejtave të njeriut

	Situata e të nxënit: Në lagjen tuaj ndodhet një park publik me lodra për fëmijë, vende për t’u ulur dhe me hapësira të gjelbra. Është parku ku jeni rritur, ku keni krijuar shoqëritë e para dhe kujtimet më të bukura. Sot, ky park po prishet dhe arsyet askush nuk i di. Shumë banorë pyesin njëri-tjetrin: "Kush e ka marrë këtë vendim? Mos ndoshta ekziston ndonjë ligj që e lejon prishjen e parkut? Ku mund të ankohemi për këtë që po ndodh? Në Kushtetutë thuhet se kushdo ka të drejtë të ankohet për të drejtat e veta." Po te cili institucion të shkojmë?

	Rezultatet e të nxënit sipas kompetencave të fushës së orës mësimore.Nxënësi/ja:
· Rendit dokumentet kryesore ndërkombëtare për të drejtat e njeriut dhe të drejtat kryesore të përfshira në Kartën Ndërkombëtare të të Drejtave të Njeriut; N2  

· Shpjegon rolin e Deklaratës Universale e të Drejtave të Njeriut në vendin tonë dhe në botë; N3

· Analizon ndryshimin midis dokumenteve ndërkombëtare dhe atyre rajonale. N4

	Fjalë kyçe: 

të drejtat themelore të njeriut, dokumentet ndërkombëtare që mbrojnë të drejtat e njeriut, Deklarata Universale e të Drejtave të Njeriut, Organizata e Kombeve të Bashkuara (OKB)
	Burimet: 

Teksti mësimor: Qytetari 10, Kushtetuta e Republikës së Shqipërisë, Deklarata Universale e të drejtave të njeriut
	Lidhja me fushat e tjera:
Sociologji, Histori


	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Në këtë fazë u kërkohet nxënësve të përshkruajnë të drejtat e njeriut dhe rëndësinë e tyre duke iu përgjigjur pyetjeve të mëposhtme:
· Çfarë kuptoni me të drejtat e njeriut?
· Cilat janë veçoritë kryesore të të drejtave të njeriut?
· Për çfarë shërbejnë përgjegjësitë që vijnë nga të dfrejtat e njeriut?
2. Realizimi i kuptimit (Shpjegim i përparuar)

Në tabelë shkruhet thënia:

‘ Të gjithë lindin të lirë dhe të barabartë në dinjitet dhe të drejta.”
Nxënësve u kërkohet të japin mendimet e tyre në lidhje me të drejtat e njeriut dhe dokumentat që i garantojnë këto të drejta.
Këtu theksohet se:
Zhvillimi i legjislacionit për të drejtat e njeriut konsiderohet një nga arritjet më të mëdha të

shekullit XX. Hapa të rëndësishëm për të drejtat e njeriut kanë shënuar dokumente historike si Magna Carta (1215), Deklarata Angleze e të Drejtave (1689) apo Deklarata Franceze e të Drejtave të Njeriut dhe Qytetarit (1789), Konventat e Gjenevës, Deklarata Universale e të Drejtave të Njeriut (DUDNJ, 1948) etj.
Në klasë shtrohet pyetja:

Cili është roli që ka luajtur Deklarata Universale e të Drejtave të Njeriut në vendin tonë e në botë?

Nxënësit do japin përgjigjet e tyre të cilat mund të shkruhen në tabelë.

Këtu theksohet se:

Deklarata Universale e të Drejtave të Njeriut ka luajtur dhe luan një rol të pazëvendësueshmë në mbrojtjen, dhe zbatimin e të drejtave të njeriut. Kjo deklaratë është baza dhe për shumë dokumenta të tjera ndërkombëtare dhe rajonale për të drejtat dhe liritë e njeriut, të tilla si: Konventa “Për parandalimin dhe ndjekjen e krimit të gjenocidit”, 1948;  Konventa “Për statusin e refugjatëve”, 1951; Konventa “Për skllavërinë”, 1926, ndryshuar me protokoll, 1953; Konventa “Për të drejtat e fëmijës”, 1989; Konventa “Për të drejtat e punëtorëve emigrantë dhe anëtarëve të familjeve të tyre”, 1990; Konventa “Për të drejtat e personave me aftësi ndryshe”, 2006; Konventa evropiane “Për mbrojtjen e të drejtave të njeriut dhe lirive themelore” (njihet si Konventa Evropiane për të Drejtat e Njeriut, KEDNJ) 1950; Konventa “Kundër torturës dhe dënimeve apo trajtimeve të tjera mizore, çnjerëzore ose

poshtëruese” (1987) etj.
Nxënësit sjellin shembuj kon kretë të ndikimit të Deklaratës Universale të të Drejtave të Njeriut në botë dhe në vendin tonë.
3. Reflektim (Rrjeti i diskutimit)
Duke u bazuar në informacionin e trajtuar më sipër nxënësve u kërkohet të diskutojnë për ndryshimin mes dokumenteve ndërkombëtare dhe styre rajonale, për të drejtat e njeriut.
Mendimet e tyre nxënësit i shoqërojnë me shembuj nga realiteti.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: rendit dokumentet kryesore ndërkombëtare për të drejtat e njeriut dhe të drejtat kryesore të përfshira në Kartën Ndërkombëtare të të Drejtave të Njeriut;  

Niveli i tretë: shpjegon rolin e Deklaratës Universale e të Drejtave të Njeriut në vendin tonë dhe në botë; 

Niveli i katërt: analizon ndryshimin midis dokumenteve ndërkombëtare dhe atyre rajonale. 

	Detyrë dhe punë e pavarur:

Imagjinoni sikur po vizitoni kampin e Aushvicit dhe mësoni për vuajtjet dhe padrejtësitë që kanë ndodhur atje. 
· Si mendoni, cila nga të drejtat e njeriut është shkelur më rëndë? 
· Çfarë mesazhi do t’i jepnit botës sot, që histori të tilla të mos përsëriten më? 
· Përshkruani ndjesitë tuaja në këtë përvojë imagjinare.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Kategoritë e të drejtave të njeriut

	Situata e të nxënit: Ardi, një djalë 16-vjeçar, u transferua në një klasë tjetër, për shkak të riorganizimit të nxënësve në shkollë. Ndonëse nuk njihte askënd aty, shpresonte të përshtatej shpejt. Ditën e parë, asnjë nga nxënësit nuk e ftoi të ulej në bankën e tij, ndaj mësuesja u detyrua t’i caktonte një vend. Edhe në ditët në vijim, Ardi hasi vështirësi për t’u integruar. Nxënësit nuk e përfshinin në aktivitete apo lojëra që zhvillonin së bashku. Kur ai përpiqej të afrohej, disa prej tyre i vinin në dukje mënyrën si vishej, duke i thënë se rrobat i kishte të vjetra dhe jashtë mode. Me kalimin e ditëve, Ardi ndihej gjithnjë e më i vetmuar dhe i përjashtuar nga grupi, vetëm se ishte i ri në atë klasë dhe i ndryshëm në sytë e të tjerëve. Gradualisht, ai e humbi dëshirën për të marrë pjesë në aktivitetet e klasës.

	Rezultatet e të nxënit sipas kompetencave të fushës së orës mësimore. Nxënësi/ja:
· Identifikon kategoritë kryesore të të drejtave të njeriut; N2

· Dallon të drejtat civile dhe politike nga të drejtat ekonomike, sociale dhe kulturore; N3

· Jep shembuj specifikë nga jeta e përditshme për secilën kategori të të drejtave të njeriut. N4

	Fjalë kyçe: 

kategoritë e të drejtave të

njeriut, të drejtat civile e

politike, të drejtat sociale, 
ekonomike dhe kulturore, të

drejtat kolektive, Kushtetuta, 
pakte ndërkombëtare.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me fushat e tjera:

Sociologji, Histori


	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në këtë fazë, bëhet një përmbledhje për të drejtat e njeriut dhe dokumentat ndërkombëtare dhe rajonale të të drejtave të njeriut. Më pas nxënësit njihen me përmbajtjen e kapitullit të ri.
2. Realizimi i kuptimit (Di – Dua të di – Mësova)

Në tabelë shkruhet:

A janë të gjitha të drejtat e njeriut njësoj të rëndësishme? Si i ndajmë të drejtat e njeriut?
Nxënësit japin mendimin e tyre rreth këtyre çështjeve. Theksohet se:

Të drejtat e njeriut janë të gjitha të rëndësishme. Të dfrejtat e njeriut i ndajmë në tre kategori kryesore: Të drejta negative; Të drejta pozitive; të drejta të “reja’ ose kolektive.
Cilat janë të drejtat që përfshin secila nga këto kategori? 

Për trajtimin e këtij problemi përdorim tabelën Di-Dua të di-Mësova.

Nxënësve u kërkohet të lexojnë pjesën dhe të plotësojnë tabelën në bashkëpunim me mësuesin/en.

Di

Dua të di

Mësova

Të drejtat e njeriut janë të rëndësishme.
Ato janë universale, të pandashme dhe të patjetërsueshme.

Ka shumë dokumenta ndërkombëtare që mbrojnë dhe garantojnë të drejtat e njeriut.
Të drejtat e njeriut ndahen në disa kategori.

Cilat të drejta përfshihen në kategorinë e të drejtave negative?

Cilat të drejta përfshihen në kategorinë e të drejtave pozitive?

Cilat kategori përfshihen në të drejta kolektive? 
Kategoria e të drejtave negative, e cila përfshin të drejta civilo-politike.
Kategoria e të drejtave pozitive, që përfshin të drejta me karakter social, ekonomik e kulturor.
Kategoria e të drejtave të "reja", që quhen ndryshe të drejta grupi apo të

drejta kolektive.

Në fund theksohet se: Të drejtat e njeriut ndahen sipas natyrës së tyre: disa lidhen me lirinë dhe mbrojtjen e individit, disa me mirëqenien dhe kushtet e jetesës, ndërsa të tjera me jetën në shoqëri dhe zhvillimin e saj.
3. Reflektim (Punë në grupe)
Klasa ndahet në tri grupe dhe secili grup do të përgatisë një material për një prej kategorive të të

drejtave të njeriut: 1) civile e politike; 2) ekonomike, sociale e kulturore; 3) kolektive. Bazuar në Kushtetutën e Republikës së Shqipërisë, listoni të drejtat e njeriut të parashikuara në të, sipas

kategorive, me anë të një posteri ose prezantimi të shkurtër. Përfshini shembuj nga jeta e

përditshme, si për respektimin, ashtu edhe për shkeljen e këtyre të drejtave.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: identifikon kategoritë kryesore të të drejtave të njeriut; 

Niveli i tretë: dallon të drejtat civile dhe politike nga të drejtat ekonomike, sociale dhe kulturore; 

Niveli i katërt: jep shembuj specifikë nga jeta e përditshme për secilën kategori të të drejtave të njeriut. 

	Detyrë dhe punë e pavarur: Zhvillojme mendimin kritik
Secilit nxënës i kërkohet të realizojë një vizatim që të reflektojë rreth kategorive të të drejtave të njeriut. Mësuesja/i merr masa që nxënësit të realizojnë vizatime për të tria kategoritë. Nxënësit duhet të kenë parasysh:
· Çfarë na ndihmon kategorizimi i të drejtave të njeriut të kuptojmë?

· A mund të shkelen disa të drejta në të njëjtën kohë? 
· Çfarë mund të bëjmë për të kufizuar shkeljen e të drejtave të njeriut?


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Lidhja mes të drejtave të njeriut

	Situata e të nxënit: Në një emision televiziv po diskutohej rreth një ngjarjeje të rëndë që kishte ndodhur në një qytet të vendit, ku një fëmijë kishte qenë viktimë e abuzimit nga një fqinj. Ngjarja kishte tronditur opinionin publik. Gjatë diskutimit, me synimin për ta bërë ngjarjen më të besueshme për publikun, dy prej të ftuarve treguan disa të dhëna personale dhe informacione private të fëmijës, si: emrin e shkollës, emrat e prindërve dhe adresën ku banonte. Po ashtu, gjatë emisionit u transmetuan intervista, të cilat ishin realizuar në lagjen ku banonte fëmija dhe në shkollën ku mësonte. Pamjet e fqinjëve dhe të mësuesve të intervistuar u shfaqën të plota, ndërsa identiteti
i fëmijës nuk u bë publik në asnjë rast.

	Rezultatet e të nxënit sipas kompetencave të fushës së orës mësimore.Nxënësi/ja:
· Përshkruan lidhjet dhe ndërvarësinë mes të drejtave të ndryshme të njeriut, duke kuptuar se si shkelja e një të drejte mund të ndikojë negativisht në gëzimin e të tjerave; N2
· Analizon situatat ku të drejtat mund të hyjnë në konflikt me njëra-tjetrën dhe qasjet e mundshme për zgjidhjen e këtyre konflikteve; N3 

· Vlerëson parimet dhe rastet kur të drejtat e njeriut mund të kufizohen ligjërisht, duke kuptuar rëndësinë e proporcionalitetit dhe legjitimitetit të kufizimeve. N4

	Fjalë kyçe: 

të drejtat e njeriut, ndërvarësia

dhe ndërlidhja e të drejtave, kufizimi i një të drejte apo lirie, interes publik.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me fushat e tjera:

Sociologji, Histori


	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Nxënësve u drejtohen pyetje në lidhje me temën e kaluar.

· Cilat janë kategoritë (brezat) e të drejtave të njeriut? 

· A janë të gjitha të drejtat e njeriut njësoj të rëndësishme, apo disa prej tyre janë më themelore se të tjerat?
2. Realizimi i kuptimit (Pyetje – përgjigje)

Përgjigjet e mësipërme shërbejnë si pikëlidhje për të trajtuar informacionin e ri.

Të drejtat e njeriut i gëzojnë të gjithë personat në mënyrë universale dhe të barabartë. Ato janë të pandashme, të ndërvarura dhe të lidhura me njëra-tjetrën. Kjo do të thotë se asnjë e drejtë nuk mund të vlerësohet si më pak e rëndësishme, ose jo e domosdoshme. Në themel të tyre qëndron dinjiteti njerëzor, i cili mund të garantohet dhe të gëzohet, ashtu siç e meriton një qenie njerëzore, vetëm nëse të gjitha të drejtat e njeriut njihen dhe respektohen.

Çfarë nënkuptohet me faktin që të drejtat e njeriut janë të ndërvarura?

Gëzimi i një të drejte, shpesh, varet nga gëzimi i të drejtave të tjera. Për shembull, nëse dikush nuk e gëzon të drejtën për arsim, ai ka më pak mundësi që në të ardhmen të zgjedhë lirisht profesionin që dëshiron, pasi shumë profesione kërkojnë një nivel të caktuar arsimimi.

Më pas nxënësve u drejtohet pyetja:

Kur mund të kufizohen të drejtat e njeriut?

Të drejtat e njeriut mund të kufizohen. Ka raste kur ato përplasen me njëratjetrën, për shembull kur gëzimi i një të drejte kushtëzohet nga kufizimi i një të drejte apo lirie të një personi tjetër. Në këto raste krijohet konflikt mes tyre. Ka gjithashtu raste kur një e drejtë mund të kufizohet për shkak të interesit publik. Meqenëse ne jemi pjesë e një komuniteti të gjerë, në situatë të caktuara është e arsyeshme që disa të drejta të kufizohen për të mbrojtur interesat e përgjithshëm të shoqërisë.
Pse kufizimi i të drejtave të njeriut duhet të parashikohet në ligj?

Sipas këtyre dokumenteve, kufizimet e të drejtave mund të bëhen vetëm për interes publik ose për garantimin e një të drejte tjetër. Ato duhet të parashikohen me ligj, të jenë proporcionale dhe në asnjë rast nuk duhet të cenojnë thelbin e së drejtës që kufizohet. Kushtetuta shqiptare, në nenin 17 të saj, parashikon se kufizimet e të drejtave dhe lirive të njeriut në vendin tonë nuk mund të tejkalojnë kufizimet e përcaktura në KEDNJ.

Theksohet se: Të drejtat e njeriut qëndrojnë në themel të dinjitetit njerëzor. Në disa raste, mund të kufizohen për të mbrojtur një të drejtë tjetër ose interesin publik, por këto kufizime duhet të jenë të ligjshme dhe proporcional.
3. Reflektim (Rrjeti i diskutimit)
Lexoni  rubrikën zhvillojmë mendimin kritik dhe jepni mendimin tuaj. A justifikohet kufizimi i të drejtave dhe lirive themelore të njeriut për shkak të interest publik? Paraqitni të paktën nga një argument pro dhe një argument kundër.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i parë: përshkruan lidhjet dhe ndërvarësinë mes të drejtave të ndryshme të njeriut, duke kuptuar se si shkelja e një të drejte mund të ndikojë negativisht në gëzimin e të tjerave; 

Niveli i dytë: analizon situatat ku të drejtat mund të hyjnë në konflikt me njëra-tjetrën dhe qasjet e mundshme për zgjidhjen e këtyre konflikteve;  

Niveli i katërt: vlerëson parimet dhe rastet kur të drejtat e njeriut mund të kufizohen ligjërisht, duke kuptuar rëndësinë e proporcionalitetit dhe legjitimitetit të kufizimeve. 

	Detyrë dhe punë e pavarur:

A mundet një njeri të gëzojë plotësisht dinjitetin e tij, nëse gëzon vetëm disa nga të drejtat e njeriut? 

· Përcaktoni të drejtat e njeriut që garantojnë dinjitetin e njeriut.

· Shpjegoni pse ato janë të rëndësishme.

· Argumentoni mendimin tuaj.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: E drejta për jetën dhe moscenimin fizik e moral

	Situata e të nxënit
Bashkëbiseduesi i parë: – Kjo është e tmerrshme. Të jetosh në shekullin XXI dhe të bësh këtë krim, nuk

falet. Është krimi më i rëndë që mund të kryhet. Ai tani do të futet në burg, do të bëjë disa vite atje, pastaj do të dalë. Unë them që është bërë gabim i madh që është hequr dënimi me vdekje. Është vrarë një njeri!

Bashkëbiseduesi i dytë: – Krimi është shumë i rëndë, por kjo nuk bëhet. Shqipëria e hoqi dënimin me vdekje në kohë paqeje, edhe me ligj, edhe si praktikë, në vitin 1999. Mori vendim Gjykata Kushtetuese. Ata u nisën nga ideja që ky ligj nuk pajtohej me Kushtetutën dhe me të drejtat themelore të njeriut. 

	Rezultatet e të nxënit sipas kompetencave të fushës së orës mësimore.Nxënësi/ja:
· Përshkruan të drejtën për jetën si e drejtë themelore.(N2)
· Analizon të drejtën për moscenim fizik e moral.(N3)
· Argumenton si lidhet e drejta për jetën dhe integritetin me të drejtat e tjera.(N4)

	Fjalë kyçe: 

e drejta për jetën, e drejta për moscenimin fizik, e drejta për

moscenimin moral.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me fushat e tjera:

Sociologji, Histori


	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Nxënësve u drejtohen disa pyetje, për të përforcuar njohuritë e marra në mësimet e kaluara.

· Cilat janë kategoritë (brezat) e të drejtave të njeriut? 

· A janë të gjitha të drejtat e njeriut njësoj të rëndësishme, apo disa prej tyre janë më themelore se të tjerat?
Përgjigjet e nxënësve diskutohen në klasë.
2. Realizimi i kuptimit (Pyetje – përgjigje)

Pasi diskutohen përgjigjet e nxënësve për kategoritë e të drejtave të njeriut dhe rëndësinë e tyre, nxënësve u drejtohet pyetja:
Pse e drejta e jetës konsiderohet e drejtë themelore?
E drejta për jetën është e drejta më themelore e njeriut, nga e cila burojnë të gjitha të drejtat e

tjera, si: liria, arsimi, siguria personale dhe mbrojtja e dinjitetit. Askush nuk ka të drejtë t’ia marrë jetën një individi – asnjë person, asnjë grup njerëzish dhe as vetë shteti. Për këtë arsye, e drejta për jetën mbrohet gjerësisht nga ligjet kombëtare dhe nga ato ndërkombëtare.

Theksohet see drejta për jetën përfshin edhe të drejtën për një jetë cilësore, që garanton siguri, shëndet të mirë, mundësi për zhvillim dhe arsim, perspektivë për të ardhmen. Prandaj, respektimi i jetës lidhet ngushtë me mbrojtjen e dinjitetit njerëzor dhe me krijimin e kushteve për një jetë të sigurt dhe të qetë.
Më tej vazhdohet më pyetjet:
Çfarë kuptoni me të drejtën për moscenim fizik e moral? Si lidhet kjo e drejtë me të drejtën për jetën?

Sipas të drejtës për moscenim fizik e moral askush nuk duhet të dhunohet, torturohet, shfrytëzohet apo të trafikohet. Askush nuk duhet të cenojë dinjitetin, privatësinë dhe ndjenjat e dikujt. Sjellje si tallja, presioni psikologjik, frikësimi apo komentet fyese dëmtojnë mirëqenien emocionale të individit dhe përbëjnë shkelje të integritetit moral.
E drejta për jetën dhe integritetin është bërthama e të gjitha të drejtave, pasi përfshin dy aspekte

të pandashme: mbrojtjen e jetës dhe mbrojtjen e integritetit fizik dhe moral. Kur kjo e drejtë

cenohet, cenohen edhe të drejta të tjera që lidhen me zhvillimin personal dhe social të individit.

Për shembull, një nxënës që përjeton bullizëm, mund të humbasë motivimin për të mësuar dhe të braktisë shkollën. Kjo do të thotë se cenimi i integritetit moral mund të çojë në kufizimin

e të drejtës së tij për arsim, për rrjedhojë edhe të mundësisë për të ndërtuar të ardhmen.
Nxënësve u kërkohet të argumentojnë se përse është e rëndësishme që secili nga ne ka përgjegjësinë t’i respektojë këto parime dhe të reagojë kur të drejtat e të tjerëve cenohen, duke kontribuuar kështu në mbrojtjen e dinjitetit dhe mirëqenies së tyre.
Përgjigjet e tyre diskutohen në klasë.
3. Reflektim (Punë në grupe)
Klasa ndahet në grupe dhe u kërkohet të krahasojnë të drejtën për jetën dhe të drejtën për integritet fizik dhe moral, të përcaktuara në Kushtetutën e Shqipërisë, me të njëjtat të drejta të përcaktuara në një dokument ndërkombëtar, për shembull, në Deklaratën Universale të të Drejtave të Njeriut. 
Ata duhet të identifikojnë ngjashmëritë dhe dallimet ndërmjet tyre, duke argumentuar rëndësinë që kanë në jetën e individit.
Përfundimet diskutohen në klasë.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan të drejtën për jetën si e drejtë themelore.

Niveli i tretë: analizon të drejtën për moscenim fizik e moral.

Niveli i katërt: argumenton si lidhet e drejta për jetën dhe integritetin me të drejtat e tjera.

	Detyrë dhe punë e pavarur:

Argumentoni pse talljet, ofendimet dhe përhapja e informacionit të pavërtetë në rrjetet sociale

konsiderohen cenim i integritetit moral të individit.
· Përcaktoni shkaqet pse ndodhin këto.

· Shpjegoni pasojat e tyre.

· Vlerësoni rolin e ndërgjegjësimit të individit mbi përgjegjësinë e respektimit të të drejtave të tjetrit. 


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: E drejta për lirinë e shprehjes, ndërgjegjes dhe besimit

	Situata e të nxënit: Një analist i politikës po përballej me sfida të vështira në ushtrimin e lirisë së shprehjes në mjediset televizive. Pavarësisht aftësisë argumentuese dhe analizës së qartë të fakteve që trajtonte, ai haste në ndërprerje të fjalës, tallje dhe refuzim për t’u dëgjuar. Këto situata ia kufizonin mundësitë për të shprehur lirshëm mendimin, çka i shkaktoi humbje të interesit për të marrë pjesë aktive në debatet televizive. Analisti vendosi të kërkonte hapësira të tjera diskutimi, ku mund të shprehej lirshëm dhe të kontribuonte me analizat e tij, pa iu cenuar dinjiteti dhe integriteti personal.

	Rezultatet e të nxënit sipas kompetencave të fushës së orës mësimore.Nxënësi/ja:
· Përcakton pse është e rëndësishme e drejta për lirinë e shprehjes, ndërgjegjes dhe besimit.(N2)
· Analizon rëndësinë e lirisë së shprehjes.(N3)
· Diskuton mbi lirinë e ndërgjegjes dhe kufizimet e saj.(N4)

	Fjalë kyçe: 

liria e shprehjes, liria e

ndërgjegjes, liria e besimit, liria e votës, liria e organizimit, gjuha e urrejtjes, harmonia fetare.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me fushat e tjera:

Sociologji, Histori


	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Nxënësve u drejtohen pyetje nga tema e kaluar për përforcimin e njohurive të marra.
· Analizoni çfarë do të thotë liri e shprehjes.

· Shpjegoni përse njeriu duhet të ketë liri ndërgjegjeje dhe besimit?

· Si e kuptoni ju lirinë e organizimit?
Nxënësve u kërkohet të tregojnë përvojën e tyre në lidhje me këto çështje.
2. Realizimi i kuptimit (Pyetje – përgjigje)

Secili nga ne ka të drejtë të shprehë lirshëm mendimin e vet, të veprojë sipas bindjeve personale dhe të ushtrojë besimin e tij. Këto të drejta quhen ndryshe liri e shprehjes, e ndërgjegjes dhe e besimit.

Pasi njihen nxënsit me të drejtën e lirisë së shprehjes, ndërgjegjes dhe e besimit në klasë shtrohet pyetja:

Pse është e rëndësishme e drejta për lirinë e shprehjes, ndërgjegjes dhe besimit?

Këto të drejta janë shumë të rëndësishme, pasi përbëjnë një kusht të domosdoshëm për funksionimin e shoqërisë. Pa respektimin e tyre, nuk mund të ketë debat, mendim kritik dhe pjesëmarrje aktive qytetare. 

Në një shoqëri demokratike, respektimi i këtyre lirive do të thotë që çdo mendim duhet të dëgjohet dhe vlerësohet edhe kur nuk përputhet me bindjet apo pikëpamjet tona. Pranimi i mendimit ndryshe është shenjë tolerance, kulture qytetare dhe respekti për të drejtat e njeriut.

Nxënësve u kërkohet të analizojnë rëndësinë e lirisë së shprehjes.
Ndonëse liria e shprehjes është e drejtë themelore e çdo individi, ajo nuk mund të ushtrohet

pa kufij dhe pa përgjegjësi. Shoqëritë demokratike kanë vendosur rregulla që kjo liri mos cenojë rendin kushtetues, sigurinë publike dhe të drejtat e qytetarëve. Parimi bazë përcakton kufijtë e ushtrimit të këtyre të drejtave është se liria e një individi përfundon ku fillon liria e tjetrit. Në situata të ndryshme, pengimi i dikujt për të shprehur mendimin tij, qoftë përmes ndërprerjes së fjalës, paragjykimit apo refuzimit për t’u dëgjuar, përbën shkelje të së drejtës. Forma më e rrezikshme e keqpërdorimit të lirisë së shprehjes është gjuha e urrejtjes. Ajo mund të shfaqet

në forma dhe aspekte të ndryshme, si fetare, politike apo krahinore, dhe shpesh përdoret për të nxitur ndasi, paragjykime dhe tensione në shoqëri. Gjuha e urrejtjes jo vetëm që cenon harmoninë shoqërore, por mund të dëmtojë edhe sigurinë, dinjitetin dhe mirëqenien e individit.

Shpjegoni përse njeriu duhet të ketë liri ndërgjegjeje dhe besimi.

Nxënësve u kërkohet të shpjegojnë përse njeriu duhet të ketë liri ndërgjegjeje dhe besimi.

Liria e ndërgjegjes ndihmon zhvillimin personal dhe intelektual të individit dhe mbarë shoqërisë. Ajo forcon marrëdhëniet shoqërore, duke kontribuuar kështu në krijimin e një bashkëjetese ku mbizotëron fryma e mirëkuptimit.

Theksohet: Liria e besimit është pjesë e lirisë së ndërgjegjes.
3. Reflektim (Diskutim)
Pasi nxënësit janë njohur  metë drejtën për lirinë e shprehjes, ndërgjegjes dhe besimit do të zhvillohet në klase një diskutim rreth pyetjes: 
Si e kuptoni ju lirinë e organizimit?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përcakton pse është e rëndësishme e drejat për lirinë e shprehjes, ndërgjegjes dhe besimit;
Niveli i tretë: analizon rëndësinë e lirisë së shprehjes;
Niveli i katërt: diskuton mbi lirinë e ndërgjegjes dhe kufizimet e saj.

Gjatë fazës së vlerësimit, nxënësit do të  vlerësojnë njëri-tjetrin dhe veten.

Detyrë dhe punë e pavarur:

Çfarë problemesh mund të shfaqen në shoqëri, nëse njerëzit nuk respektojnë lirinë e besimit të personave të tjerë?
· Tregoni çfarë është me liri besimi.

· Analizoni lirinë e besimit në vendin tonë.

· Diskutoni mbi problemet që mund të shfaqen në shoqëri kur nuk respektohet liria e besimit. 


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: E drejta për informim.

	Situata e të nxënit: Një mëngjes, në rrjetet sociale u përhap një postim me titull: “ALARM! Uji i pijshëm është kontaminuar, mos e konsumoni!”. Postimi nuk kishte autor të identifikueshëm dhe ngrinte shumë pikëpyetje mbi vërtetësinë e tij. Lajmi u përhap shpejt dhe njerëzit vërshuan në supermarkete për të blerë shishe uji, ndërsa shumë të tjerë u drejtuan drejt spitaleve nga frika e helmimit.
Vetëm pas 7 orësh, ndërmarrja e ujësjellësit njoftoi se bëhej fjalë vetëm për një çarje tubacioni dhe uji ishte i sigurt. Megjithatë, dëmi ishte bërë: njerëzit ishin alarmuar kot, kishin shpenzuar para dhe ishte krijuar kaos.

	Rezultatet e të nxënit sipas kompetencave të fushës së orës mësimore.Nxënësi/ja:
· Përshkruan të drejtën për informim si një e drejtë themelore. (N2)
· Dallon keqinformimin nga dezinformimi. (N3)
· Vlerëson pasojat e informacionit të rremë dhe mbrojtjen prej tij. (N4)

	Fjalë kyçe: 

e drejta për informim, burimi i

informacionit, transparencë, kufizohet, keqinformim, dezinformim,  jeta private, të dhënat personale.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me fushat e tjera:

Sociologji, Histori


	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	                                                 Organizimi i orës së mësimit

1. Evokim (Përvijim i të menduarit)
Në fillim të orës bëhet një përmbledhje e informacioneve kryesore të mësimit të kaluar.

Secili nga ne ka të drejtë të shprehë lirshëm mendimin e vet, të veprojë sipas bindjeve personale dhe të ushtrojë besimin e tij. Ndonëse liria e shprehjes është e drejtë themelore e çdo individi, ajo nuk mund të ushtrohet pa kufij dhe pa përgjegjësi.
Më pas nxënësit njihen me përmbajtjen e mësimit të ri.
2. Realizimi i kuptimit (Pyetja sjell pyetjen)

Në fillim nxënësit njihen me materialin paraprak dhe në bashkëpunim me ta realizohet një nga rezultatet e të nxënit. Nxënësve u kërkohet të përshkruajnë të drejtën për informim si një e drejtë themelore:

Pse e drejta për informim është një e drejtë themelore?
E drejta për informim është një nevojë thelbësore për jetën e individit dhe për funksionimin e

shoqërisë. Informacioni i saktë u jep mundësi njerëzve të kuptojnë qartë çfarë po ndodh dhe të

bëjnë zgjedhjet e duhura në jetën e përditshme.

Çfarë ndodh kur mungon informacioni?

Kur informacioni mungon ose është i pavërtetë, njerëzit rrezikojnë të marrin vendime të gabuara, të cilat mund të ndikojnë në shëndetin, ekonominë dhe lirinë e tyre. Për këtë arsye, informacioni nuk konsiderohet luks, por një e drejtë themelore e çdo qytetari.

Më tej vazhdohet me pyetjet?

Çfarë kuptoni me keqinformim dhe dezinformim?

Keqinformimi është përhapja e paqëllimshme e një lajmi ose informacioni të pasaktë.

Dezinformimi është përhapja e qëllimshme e informacionit të gabuar, për të mashtruar, manipuluar, dëmtuar ose përfituar financiarisht nga publiku.

Ku dallon keqinformimi nga dezinformimi?

Keqinformimi përhapet në mënyrë të paqëllimshme ndërsa dezinformimi në mënyrë të qëllimshme. Dezinformimi ka si qëllim të mashtrojë ndërsa keqinformimi jo.
Cilat janë pasojat e informacionit të rremë?

Njerëzit mund të mashtrohen, të ndihen të pasigurt dhe të bëjnë zgjedhje të gabuara. Për këtë arsye, ato përbëjnë një kërcënim të dukshëm për besimin tek informacioni i saktë dhe për funksionimin normal të shoqërisë.

Pse informimi duhet të respektojë privatësinë dhe të dhënat personale?
Çdo njeri ka të drejtën të gëzojë jetën private dhe të dhënat personale, të cilat duhet të mbrohen dhe të respektohen. Prandaj dhe tranmetimi i nformacionit duhet bërë me kujdes dhe duhet të respektojë privatësinë dhe të dhënat personale.
Në fund theksohet se: 
E drejta për informim lidhet ngushtë me saktësinë dhe besueshmërinë e informacionit. Ajo garantohet me ligj dhe kërkon transparencë ose llogaridhënie nga ata që e transmetojnë lajmin te publiku.

3. Reflektim (Punë e pavarur)
Nxënësit do të punojnë në mënyrë të pavarur rreth pyetjes:
A mund të jetë media gjithmonë objektive në dhënien e informacionit? 

Nxënësit argumentojnë përgjigjen e tyre.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan të drejtën për informim si një e drejtë themelore. 

Niveli i tretë: dallon keqinformimin nga dezinformimi. 
Niveli i katërt: vlerëson pasojat e informacionit të rremë dhe mbrojtjen prej tij. 

Gjatë fazës së vlerësimit, nxënësit do të  vlerësojnë njëri-tjetrin dhe veten.

	Detyrë dhe punë e pavarur:

Shkruaj një ese me temë: “Pse është i rëndësishëm verifikimi i lajmit?”
· Çfarë pasojash sjell një lajm jo i vërtetë?
· Si verifikohet lajmi nëse është i vërtetë apo jo?


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore:  E drejta për arsim.

	Situata e të nxënit: Andi është 16 vjeç dhe jeton në një zonë me mundësi të kufizuara ekonomike. Të ardhurat e familjes janë të pakta dhe varen kryesisht nga puna sezonale e babait dhe nga ndihma ekonomike. Për shkak të këtyre vështirësive, Andi shpesh mungon në shkollë, pasi i duhet të ndihmojë prindërit në punët e fushës. Kohët e
fundit, ai ka filluar të punojë edhe disa orë në një dyqan këpucësh. Në mbrëmje, kur kthehet nga puna, ndihet i lodhur dhe nuk i mbetet kohë për të mësuar. Në këto kushte, ai po mendon ta lërë shkollën dhe të punojë me kohë të plotë.

	Rezultatet e të nxënit sipas kompetencave të fushës së orës mësimore. Nxënësi/ja:
· Përshkruan rëndësinë e arsimit në përgatitjen e njeriut për jetën. (N2)
· Shpjegon pse arsimi është një e drejtë që mbrohet me ligj. (N3)
· Argumenton si kontribuon arsimi në zhvillimin e vendit. (N4)

	Fjalë kyçe: 

Dije, aftësi, komunitet,
shkollë, e drejta për arsim,

infrastrukturë.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me fushat e tjera:

Sociologji, Histori


	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutimi për njohuritë paraprake)
-Cilat janë disa nga të drejtat themelore të njeriut?

-Cilat janë dokumentat kombëtare dhe ndërkombëtare që i garantojnë të drejtat e njeriut?

Përgjigjet e këtyre pyetjeve shërbejnë si pikënisje për të marrë informacionin e ri.

2. Realizimi i kuptimit (Pyetje – përgjigje)

Arsimi është një e drejtë themelore që i jep individit mundësinë të marrë dije dhe të zhvillojë aftësi për një të ardhme më të mirë. Të arsimohesh, nuk do të thotë vetëm të përvetësosh njohuri, por edhe të gjykosh drejt, të vendosësh me përgjegjësi, të mbrosh të drejtat e tua, si dhe të marrësh pjesë aktive në jetën shoqërore, politike dhe ekonomike.

Nxënësve u shtrohet pyetja:

Cili është roli qe luan arsimi në përgatitjen e njeriut për jetën ?
Arsimi luan një rol shumë të rëndësishëm në jetën e njeriut: zhvillon aftësitë personale dhe profesionale të individit, e orienton atë në jetë dhe e bën të aftë të përballet me sfidat e saj. Arsimi nxit tolerancën, barazinë dhe demokracinë. Gjithashtu, ndihmon në luftën kundër varfërisë, duke u dhënë qytetarëve mundësi të përmirësojnë jetën e tyre dhe të kontribuojnë në zhvillimin e shoqërisë. Jo më kot arsimi quhet “çelësi” që hap rrugën drejt të gjitha të drejtave të tjera, sepse rrit shanset për punësim, mbrojtje sociale, shëndet më të mirë dhe një jetë më të sigurt e të pavarur.

Pse arsimi është një e drejtë që mbrohet me ligj?

E drejta për arsim nuk është vetëm një parim, por një e drejtë e garantuar me ligj. Kushtetuta dhe ligjet kombëtare e ndërkombëtare i garantojnë çdo individi të drejtën për t’u arsimuar. Përfitimi i së drejtës për arsim kërkon bashkëpunimin e shtetit, shkollës, familjes, komunitetit dhe individit.
Më tej nxënësve u drejtohet pyetja:
Si kontribuon arsimi në zhvillimin e vendit?
Përmes sigurimit të së drejtës për arsim për të gjithë, shteti, shkolla dhe komuniteti duhet të punojnë së bashku për krijimin e kushteve të barabarta dhe një mjedisi të përshtatshëm, ku çdo nxënësi t’i jepet mundësia të mësojë, të zhvillojë aftësitë e tij dhe të përgatitet për të ardhmen. Në këtë mënyrë arsimi kontribuon në zhvillimin e vendit.
3. Reflektim (Rrjeti i diskutimit)
Nxënësve u kërkohet t’i përgjigjen pyetjes:

 -A mund të sigurohet e njëjta cilësi arsimimi për të gjithë nxënësit?
Orienton nxënësit drejt një debati konstruktiv dhe bashkëpunues.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan rëndësinë e arsimit në përgatitjen e njeriut për jetën.
Niveli i tretë: shpjegon pse arsimi është një e drejtë që mbrohet me ligj.

Niveli i katërt: argumenton si kontribuon arsimi në zhvillimin e vendit.

	Detyrë dhe punë e pavarur:

Disa nxënës e kanë shkollën shumë larg nga banesat dhe nuk kanë mundësi transporti; disave iu ka rënë interesi për shkollën, ndërsa disa të tjerë ndihmojnë prindërit në punët e shtëpisë.
A mund të zgjidhen këto situate?
Çfarë sugjeroni për t’u dhënë zgjidhje këtyre situatave?



	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore:  E drejta për punë.

	Situata e të nxënit:  Ana ka përfunduar shkollën profesionale për shkenca kompjuterike dhe dëshiron të punojë në këtë fushë. Familja e saj ka të ardhura të pakta dhe ajo ndien përgjegjësi për të gjetur një punë. Ana pranon një ofertë pune, por kushtet janë të papërshtatshme, pasi punon pa kontratë, pa sigurime dhe me pagë më të ulët se ajo minimale. Punëdhënësi refuzon t’i ofrojë kontratë dhe i thotë se ka të tjerë që pranojnë këto kushte. Ana përballet me dy zgjedhje të vështira: të pranojë të punojë në kushte të padrejta, apo të presë derisa të gjejë një punë me kontratë.

	Rezultatet e të nxënit sipas kompetencave të fushës së orës mësimore. Nxënësi/ja:
· Përshkruan rëndësinë e punës për zhvillimin personal të njeriut. (N2)
· Analizon ndikimin e punës në zhvillimin e personalitetit të njeriut. (N3)
· Vlerëson rëndësinë e ligjeve dhe dokumentave që mbrojnë të drejtën për punë në Shqipëri. (N4)

	Fjalë kyçe: 

Puna, identitet shoqëror, aftësi, talent, e drejta për punë, dinjitet, zhvillim i personalitetit, angazhim qytetar.
	Burimet: 

Teksti mësimor: Qytetari 10, Kushtetuta e Republikës së Shqipërisë, Kodi i Punës.
	Lidhja me fushat e tjera:

Sociologji, Histori


	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
-Cilat janë disa nga të drejtat themelore të njeriut?

-Cilat janë dokumentat kombëtare dhe ndërkombëtare që i garantojnë të drejtat e njeriut?

Përgjigjet e këtyre pyetjeve shërbejnë si pikënisje për të marrë informacionin e ri.
2. Realizimi i kuptimit (Përvijim i të menduarit)

Pasi janë dëgjuar përgjigjet e nxënësve, në tabelë shkruhet pyetja:
Çfarë është puna?

Puna është një nga aktivitetet më të rëndësishme në jetën e njeriut. Përmes saj, individi siguron të ardhurat për veten dhe familjen, ndërton identitetin shoqëror, zhvillon aftësitë dhe talentet e tij dhe kontribuon në zhvillimin e shoqërisë.

Më tej u kërkohet nxënësve të përshkruajnë rëndësinë e punës për zhvillimin personal të njeriut.
Puna nuk është vetëm një mjet për të fituar para, por edhe një mënyrë për t’u rritur personalisht, për të kontribuuar në shoqëri dhe për t’i dhënë kuptim jetës. Falë punës, individi ndihet i dobishëm dhe aktiv në shoqëri.

Është e rëndësishme të analizohet ndikimi i punës në zhvillimin e personalitetit të njeriut:
Puna luan një rol thelbësor në zhvillimin e personalitetit të individit. Përmes saj, njeriu zhvillon aftësi profesionale, fiton përvojë dhe ndërton marrëdhënie me kolegët, eprorët dhe vartësit. Angazhimi i vazhdueshëm në punë rrit vetëbesimin, ndjenjën e përgjegjësisë dhe i jep kënaqësi individit për arritjet personale.

Më tej nxënësit vlerësojnë ligjet dhe dokumentet që mbrojnë të drejtën për punë në Shqipëri.
Ligjet e punës rregullojnë marrëdhëniet kontraktuale, oraret, pushimet, periudhat e provës dhe pagën minimale. Kuadri ligjor që mbron të drejtën për punë është i gjerë dhe përfshin Kushtetutën e Shqipërisë, Kodin e Punës dhe ligjin “Për sigurimet shoqërore”. Kushtetuta garanton të drejtën për punë në kushte të sigurta dhe të shëndetshme. Kodi i Punës rregullon marrëdhëniet kontraktuale, pagat, oraret, pushimet dhe sigurinë në punë, ndërsa ligji “Për sigurimet shoqërore” garanton pensionet, pagesat e papunësisë dhe përfitimet në rast sëmundjeje apo aksidenti. Dokumente ndërkombëtare, si Deklarata Universale e të Drejtave të Njeriut dhe konventat e Organizatës Ndërkombëtare të Punës, i përforcojnë këto standarde. 
3. Reflektim (Rrjeti i diskutimit)
Nxënësve u drejtohet pyetja:

Si mendoni, çfarë dëmi i sjell punonjësit një pagesë e ulët? Po shoqërisë? Argumentoni përgjigjen.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan rëndësinë e punës për zhvillimin personal të njeriut. 

Niveli i tretë: analizon ndikimin e punës në zhvillimin e personalitetit të njeriut. 

Niveli i katërt: vlerëson rëndësinë e ligjeve dhe dokumentave që mbrojnë të drejtën për punë në Shqipëri. 
Gjatë fazës së vlerësimit, nxënësit do të vlerësojnë veten dhe njëri-tjetrin.

	Detyrë dhe punë e pavarur:

Shkruani një ese argumentuese me temë: “A duhet të punojnë të rinjtë gjatë periudhës së shkollës? 

Cilat janë përfitimet dhe rreziqet?
Cilat janë arsyet që i shtyjnë të rinjtë të punojnë gjatë periudhës së shkollës?


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Të drejtat e njeriut në Kushtetutën e Shqipërisë.

	Situata e të nxënit: Ditën e enjte u zhvilluan zgjedhjet për senatorin e klasës. Nxënësit që kandidonin për këtë detyrë, paraqitën idetë e tyre. Gjatë këtij procesi, një nxënëse u ankua se nuk po i jepej e njëjta mundësi për të folur si kandidatët e tjerë. Disa nxënës të tjerë u shprehën se vota e tyre nuk do të kishte peshë në këtë proces.Kjo situatë shkaktoi diskutim në klasë mbi tri çështje kryesore: A kanë të drejtë të gjithë nxënësit të kandidojnë dhe të shprehin mendimet e tyre? A duhet të ketë çdo votë të njëjtën vlerë? Çfarë ndodh kur këto parime nuk respektohen dhe si ndikon kjo në drejtësinë e procesit? Mësuesja u shpjegoi nxënësve se situata lidhej me të drejtat themelore të njeriut, si liria e shprehjes, e drejta për t’u shprehur, dhe parimi i barazisë. Ajo theksoi se këto të drejta garantohen nga Kushtetuta e Shqipërisë.

	Rezultatet e të nxënit sipas kompetencave të fushës së orës mësimore. Nxenesi/ja:
· Identifikon të drejtat e njeriut në Kushtetutën e Shqipërisë. (N2)
· Analizon se kur mund të kufizohen të drejtat e njeriut. (N3)
· Arsyeton rolin e Kushtetutës në mbrojtjen e të drejtave të njeriut. (N4)

	Fjalë kyçe: 

Kushtetuta e Republikës së

Shqipërisë, të drejtat dhe

Liritë themelore, kufizimet, 
mbrojtja e të drejtave
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me fushat e tjera:

Sociologji, Histori


	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në klasë shtrohet pyetja:

Pse të drejtat e njeriut janë të rëndësishme dhe pse ato garantohen nga kushtetuta e vendit?
2. Realizimi i kuptimit (Pyetja sjell pyetjen)
Përgjigjet e nxënësve shërbejnë për të bërë lidhjen me temën tjetër.
Të drejtat e njeriut në Kushtetutën e Shqipërisë.
Cilat janë disa nga të drejtat themelore të njeriut në Kushtetutën e Shqipërisë?
E drejta për jetën

Liria e shprehjes dhe e medias

E drejta për informim

Liria e ndërgjegjes dhe e fesë

Ndalimi i torturës dhe trajtimit çnjerëzor

Ndalimi i punës së detyruar

E drejta për të votuar dhe për t’u zgjedhur

E drejta për organizim dhe anëtarësim

E drejta për punë dhe mbrojtje në punë

Të drejtat e fëmijëve, të rinjve dhe grave shtatzëna

Kur mund të kufizohen të drejtat e njeriut?
Edhe pse të drejtat janë të garantuara, ato mund të kufizohen vetëm në raste të veçanta dhe në kushte të përcaktuara qartë me ligj. Të drejtat mund të kufizohen vetëm me ligj, për interes publik ose për mbrojtjen e të drejtave të të tjerëve. Kufizimi duhet të jetë proporcional dhe të mos cenojë thelbin e së drejtës. Gjithashtu, duhet të jetë në përputhje me standardet e Konventës Evropiane për të Drejtat e Njeriut.

Cili është roli i Kushtetutës në mbrojtjen e të drejtave të njeriut?

Shteti shqiptar ka detyrimin t’i respektojë dhe t’i mbrojë të drejtat themelore të njeriut. Sipas Kushtetutës, të drejtat ndahen në disa kategori: të drejta vetjake (civile); të drejta politike; të drejta ekonomike, sociale dhe kulturore. Këto të drejta janë të lidhura ngushtë me njëra-tjetrën dhe janë thelbësore për një shoqëri të drejtë dhe demokratike.
Kushtetuta ka parashikuar disa institucione apo mekanizma, që sigurojnë mbrojtjen në rastet kur ndodhin shkelje të të drejtave të njeriut. Ajo parashikon të drejtën për t’u ankuar/mbrojtur në

gjykatë, të drejtën për rehabilitim, si dhe ka krijuar institucione, si Avokati i Popullit, gjykatat dhe Gjykata Kushtetuese.

3. Reflektim (Rrjeti i diskutimit)
Pasi u njohën nxënësit me të drejtat e njeriut në Kushtetutën e Shqipërisë u drejtohet pyetja: 
A mund të kufizohen ndonjëherë të drejtat e njeriut të garantuara nga Kushtetuta? Në cilat raste dhe pse?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: identifikon të drejtat e njeriut në Kushtetutën e Shqipërisë. 

Niveli i tretë: analizon se kur mund të kufizohen të drejtat e njeriut. 

Niveli i katërt: arsyeton rolin e Kushtetutës në mbrojtjen e të drejtave të njeriut. 

	Detyrë dhe punë e pavarur:

Shprehni nëpërmjet artit ndjesitë apo mendimet tuaja lidhur me një të drejtë të njeriut, që garantohet nga Kushtetuta e vendit tonë. Për shembull, paraqitni përmes një vizatimi ose pikture një situatë ku kjo e drejtë respektohet, apo një situatë që tregon shkelje të saj.
· Shpjegoni çfarë përfaqëson vizatimi ose piktura juaj.
· Jepni një mesazh për rëndësinë e respektimit të të drejtave të njeriut.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Projekt Faza e I-rë: Përzgjedhja e temës së projektit. (Të drejta e nerut në Shqipëri – një udhëtim nga e shkuara historike, në të tashmen e digjitalizuar)

	Situata e të nxënit
Mësuesja së bashku me nxnënësit diskutojnë mbi temën e projektit.

	Rezultatet e të nxënit sipas kompetencave të fushës së orës mësimore. Nxënësi/ja:
· Evidenton çështje të ndryshme mbi temën e mundshme të projektit; N2

· Shpjegon synimet e projektit; N3

· Analizon rezultatet e pritshme. N4

	Fjalë kyçe: 

të drejtat themelore të njeriut,

universale, të patjetërsueshme,

të pandashme
	Burimet: 

Teksti mësimor: Qytetari 10, Kushtetuta e Republikës së Shqipërisë, Kanuni i Lumës, Kanuni i Lek Dukagjinit
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Brainstorming)
Diskutohet me nxënësit rreth temës së projektit. Shënohen në tabelë përgjigjet e nxënësve. Nxënësit përpiqen të japin një ose disa tema me interes për qytetarinë. U bëhen disa pyetje të thjeshta në klasë për të ndihmuar nxënësit për të zgjedhur temën e projektit. 

Me anë të përgjigjeve të tyre, nxënësit orientohen se si t'i kalojnë këto vështirësi.

2. Realizimi i kuptimit (Pyetje – përgjigje)

Pasi është zgjedhur tema e projektit nxënësit parashtrojnë idetë e tyre lidhur me temën e projektit dhe trajtimin e tij.

Klasa ndahet në grupe të vegjël nxënësish dhe secili prej tyre merr përsipër një nëntemë. Temat e sugjeruara për secilin prej grupeve zgjidhen me short prej nxënësve. 
Grupi i parë: E drejta zakonore (Kanunet): figura e gruas, burrit dhe fëmijës në Kanun.

· Roli i të drejtës zakonore (Kanuneve) në jetën e anëtarëve të shoqërisë dhe në marrëdhëniet mes tyre. 

· Të drejtat e gruas sipas të drejtës zakonore (Kanuneve);

· Të drejtat e fëmijëve sipas të drejtës zakonore (Kanuneve);

· Roli i burrit në të drejtën zakonore (kanuneve);

Grupi i dytë: Si janë trajtuar të drejtat e njeriut në Shqipëri gjatë periudhës 1912-1945.

· Të drejtat e njeriut gjatë periudhës së shpalljes së Pavarësisë;

· Të drejtat gruas gjatë viteve 1912-1945;

· Të drejtat e pakicave në Shqipëri gjatë periudhës 1912-1945

· Faktorët që ndikuan në mbrojtjen e të drejtave të njeriut gjatë kësaj periudhe.

Grupi i tretë: Të drejtat e njeriut gjatë periudhës 1945 – 1990.

· Të drejtat e njeriut gjatë periudhës 1945-1990;

· Si u trajtuan të drejtat e njeriut në Shqipëri gjatë viteve 1945-1990;

· Dokumentat ndërkombëtare dhe zbatimi i tyre në Shqipëri gjatë regjimit komunist në Shqipëri;

· Faktorët që çuan në shkeljen e të drejtvë të njerut gjatë komunizmit në Shqipëri.

Grupi i katërt: Të drejtat e njeriut pas viteve 90-të.

· Të drejtat e njeriut në Shqipëri pas viteve 90-të;

· Dokumentat ndërkombëtare dhe zbatimi i tyre në Shqipëri pas vitit 1990;

· Krijimi i instiucioneve që garantojnë zbatmin dhe mbrojtjen e të drejtave të njeriut;

· Zbatimi dhe mbrojtja e të drejtave të njeriut në nivel kombëtar nga viti 1990 deri më sot.

Grupi i pestë: Faktorët që kanë nxitur zhvillimin e dhe zbatimin e të drejtave themelore në Shqipëri.

· Të drejtat themelore në Kushtetutën e Shqipërisë sot;

· Roli i shoqërisë civile në mbrojtjen e të drejtave të mjeriut;

· Identifikimi dhe analizimi i faktorëve që kanë nxitur zhvillimin dhe zbatimin e të drejtave të njeriut në Shqipëri;

· Identifikimi dhe analizimi i faktorëve që kanë penguar zbatimin e respektimin e plotë të disa prej të drejtave të njeriut në Shqipëri;

· Vlerësimi dhe zgjidhjet e mundshme për zgjidhjen e konflikteve mes të drejtave të njeriut.

3. Reflektim (Ditari i të nxënit)
Në përfundim të orës së mësimit pasi janë përcaktuar dhe nëntemat për secilin grup, nxënësit hartojnë një plan të projektit, i cili përmban veprimtaritë, personat përgjegjës dhe afatet. Nëpërmjet planit, secili nxënës saktëson detyrat e tij, që do të thotë se, përveç planit tërësor të projektit, është edhe plani vetjak i secilit nxënës anëtar i grupit. Ndër të tjera, plani i projektit duhet të parashikojë takimet e përbashkëta të grupit të nxënësve me ose pa mësuesin. Këto takime janë të domosdoshme për të mbajtur kohezionin e grupit. Nga nxënësit kërkohet që të stërviten për të hartuar plane të mira. Metoda është “të nxënit duke bërë” dhe “të përparuarit duke gabuar dhe ndrequr doradorës gabimet

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: evidenton çështje të ndryshme mbi temën e mundshme të projektit; 

Niveli i tretë: shpjegon synimet e projektit; 

Niveli i katërt: analizon rezultatet e pritshme.

	Detyrë dhe punë e pavarur: 
Zbatimi i planit të projektit.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Projekt Faza e I-rë: Përzgjedhja e temës së projektit. (Të drejta e nerut në Shqipëri – një udhëtim nga e shkuara historike, në të tashmen e digjitalizuar)

	Situata e të nxënit
Mësuesja së bashku me nxnënësit diskutojnë mbi temën e projektit.

	Rezultatet e të nxënit sipas kompetencave të fushës së orës mësimore. Nxënësi/ja:

· Evidenton çështje të ndryshme mbi temën e mundshme të projektit; N2

· Shpjegon synimet e projektit; N3

· Analizon rezultatet e pritshme. N4

	Fjalë kyçe: 

të drejtat themelore të njeriut,

universale, të patjetërsueshme,

të pandashme
	Burimet: 

Teksti mësimor: Qytetari 10, Kushtetuta e Republikës së Shqipërisë, Kanuni i Lumës, Kanuni i Lek Dukagjinit
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	4. Evokim (Brainstorming)
Diskutohet me nxënësit rreth temës së projektit. Shënohen në tabelë përgjigjet e nxënësve. Nxënësit përpiqen të japin një ose disa tema me interes për qytetarinë. U bëhen disa pyetje të thjeshta në klasë për të ndihmuar nxënësit për të zgjedhur temën e projektit. 

Me anë të përgjigjeve të tyre, nxënësit orientohen se si t'i kalojnë këto vështirësi.

5. Realizimi i kuptimit (Pyetje – përgjigje)

Pasi është zgjedhur tema e projektit nxënësit parashtrojnë idetë e tyre lidhur me temën e projektit dhe trajtimin e tij.

Klasa ndahet në grupe të vegjël nxënësish dhe secili prej tyre merr përsipër një nëntemë. Temat e sugjeruara për secilin prej grupeve zgjidhen me short prej nxënësve. 
Grupi i parë: E drejta zakonore (Kanunet): figura e gruas, burrit dhe fëmijës në Kanun.

· Roli i të drejtës zakonore (Kanuneve) në jetën e anëtarëve të shoqërisë dhe në marrëdhëniet mes tyre. 

· Të drejtat e gruas sipas të drejtës zakonore (Kanuneve);

· Të drejtat e fëmijëve sipas të drejtës zakonore (Kanuneve);

· Roli i burrit në të drejtën zakonore (kanuneve);

Grupi i dytë: Si janë trajtuar të drejtat e njeriut në Shqipëri gjatë periudhës 1912-1945.

· Të drejtat e njeriut gjatë periudhës së shpalljes së Pavarësisë;

· Të drejtat gruas gjatë viteve 1912-1945;

· Të drejtat e pakicave në Shqipëri gjatë periudhës 1912-1945

· Faktorët që ndikuan në mbrojtjen e të drejtave të njeriut gjatë kësaj periudhe.

Grupi i tretë: Të drejtat e njeriut gjatë periudhës 1945 – 1990.

· Të drejtat e njeriut gjatë periudhës 1945-1990;

· Si u trajtuan të drejtat e njeriut në Shqipëri gjatë viteve 1945-1990;

· Dokumentat ndërkombëtare dhe zbatimi i tyre në Shqipëri gjatë regjimit komunist në Shqipëri;

· Faktorët që çuan në shkeljen e të drejtvë të njerut gjatë komunizmit në Shqipëri.

Grupi i katërt: Të drejtat e njeriut pas viteve 90-të.

· Të drejtat e njeriut në Shqipëri pas viteve 90-të;

· Dokumentat ndërkombëtare dhe zbatimi i tyre në Shqipëri pas vitit 1990;

· Krijimi i instiucioneve që garantojnë zbatmin dhe mbrojtjen e të drejtave të njeriut;

· Zbatimi dhe mbrojtja e të drejtave të njeriut në nivel kombëtar nga viti 1990 deri më sot.

Grupi i pestë: Faktorët që kanë nxitur zhvillimin e dhe zbatimin e të drejtave themelore në Shqipëri.

· Të drejtat themelore në Kushtetutën e Shqipërisë sot;

· Roli i shoqërisë civile në mbrojtjen e të drejtave të mjeriut;

· Identifikimi dhe analizimi i faktorëve që kanë nxitur zhvillimin dhe zbatimin e të drejtave të njeriut në Shqipëri;

· Identifikimi dhe analizimi i faktorëve që kanë penguar zbatimin e respektimin e plotë të disa prej të drejtave të njeriut në Shqipëri;

· Vlerësimi dhe zgjidhjet e mundshme për zgjidhjen e konflikteve mes të drejtave të njeriut.

6. Reflektim (Ditari i të nxënit)
Në përfundim të orës së mësimit pasi janë përcaktuar dhe nëntemat për secilin grup, nxënësit hartojnë një plan të projektit, i cili përmban veprimtaritë, personat përgjegjës dhe afatet. Nëpërmjet planit, secili nxënës saktëson detyrat e tij, që do të thotë se, përveç planit tërësor të projektit, është edhe plani vetjak i secilit nxënës anëtar i grupit. Ndër të tjera, plani i projektit duhet të parashikojë takimet e përbashkëta të grupit të nxënësve me ose pa mësuesin. Këto takime janë të domosdoshme për të mbajtur kohezionin e grupit. Nga nxënësit kërkohet që të stërviten për të hartuar plane të mira. Metoda është “të nxënit duke bërë” dhe “të përparuarit duke gabuar dhe ndrequr doradorës gabimet

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: evidenton çështje të ndryshme mbi temën e mundshme të projektit; 

Niveli i tretë: shpjegon synimet e projektit; 

Niveli i katërt: analizon rezultatet e pritshme.

	Detyrë dhe punë e pavarur:

Zbatimi i planit të projektit


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Veprimtari praktike: Të drejtat e njeriut.

	Situata e të nxënit
Hulumtim mbi zbatimin e të drejtave të njeriut në shkollën tuaj.

	Rezultatet e të nxënit sipas kompetencave të fushës së orës mësimore. Nxënësi/ja:

· Përshkruan tërësinë e të drejtave të njeriut dhe si respektohen ato në mjedisin shkollor. N2
· Zhvillon aftësi për të identifikuar, analizuar dhe propozuar zgjidhje për përmirësimin e të drejtave të njeriut. N3
· Propozon zgjidhje konkrete dhe të realizueshme për të përmirësuar respektimin e të drejtave të njeriut në shkollën e tyre. N4



	Fjalë kyçe: 

Të drejtat e njeriut, e drejta për informim, e drejta për arsim, e drejta për punë
	Burimet: 

Teksti mësimor: Qytetari 10
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Udhëzime për nxënësit:

Nxënësve u kërkohet të hartojnë dhe të zbatojnë një pyetësor të shkurtër me titullin: “Shkolla ime respekton të drejtat themelore të nxënësve”. Ky pyetësor do të ketë pyetje të përshtatura për garantimin e të drejtave themelore të njeriut në shkollën e tyre, bazuar edhe në Rregulloren e

brendshme të institucionit. Përmes këtij pyetësori, ata mbledhin mendime dhe të dhëna për mënyrën se si respektohen të drejtat në shkollë dhe analizojnë rezultatet.

Udhëzime për mësuesin/en:

Nxënësitudhëhiqenn ga mësuesi/ja në hartimin e pyetjeve të qarta dhe të kuptueshme. Ai/ajo sigurohet që pyetjet të lidhen me të drejtat themelore (barazia, mosdiskriminimi, respekti, siguria, pjesëmarrja). Mësuesi/ja thekson rëndë sinë e privatësisë dhe etikës në mbledhjen e të dhënave. Ai/ajo mbështet nxënësit në analizimin e rezultateve, si dhe nxit reflektimin dhe formu limin e propozimeve konkrete.
Hapi i pare (Punë në grupe)
Nxënësit ndahen në grupe prej 5-6 vetash dhe hartojnë pyetësorin. Çdo grup paraqet pyetjet e tij

dhe, përmes një diskutimi, klasa përzgjedh pyetjet më të mira për të krijuar një pyetësor të përbashkët. Pyetësori nuk duhet të jetë më i gjatë se dy fletë. Pyetjet duhet të jenë të shkurtra, të qarta dhe të kenë të fokus të drejtat e njeriut. 

Hapi i dytë (Hulumtim/Diskutim)
Secili nxënës plotëson rreth 5-10 pyetësorë, duke intervistuar nxënës të klasave dhe viteve të

ndryshme. Nxënësit e organizojnë punën në mënyrë që të përfshihen sa më shumë zëra të ndryshëm. Pyetësori garanton anonimatin (privatësinë) dhe mosmbledhjen e të dhënave personale.

Hapi i tretë

Nxënësit mbledhin dhe analizojnë të dhënat së bashku. Ata identifikojnë:

· tendencat kryesore në zbatimin e të drejtave në shkollë (pozitive dhe negative);

· rastet kur të drejtat respektohen;

· rastet kur mund të ketë probleme.

Pas mbledhjes së të dhënave, nxënësit i analizojnë rezultatet së bashku. Zgjidhen 2–3 përfaqësues, të cilët paraqesin përmbledhjen e të dhënave kryesore përpara klasës.

Hapi i katërt: (Diskutim në klasë)
Nxënësit diskutojnë:

· A respektohen të drejtat e nxënësve në shkollë?

· Cilat janë problemet më të shpeshta?

· Çfarë mund të përmirësohet?

Në përfundim, nxënësit hartojnë një letër për drejtorinë e shkollës, në të cilën:
· paraqesin në mënyrë përmbledhëse të dhënat kryesore;

· nxjerrin në pah shqetësimet e identifikuara;

· propozojnë zgjidhje konkrete dhe të realizueshme për të përmirësuar respektimin e të drejtave të njeriut në shkollën e tyre.


	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan tërësinë e të drejtave të njeriut dhe si respektohen ato në mjedisin shkollor. 
Niveli i tretë: zhvillon aftësi për të identifikuar, analizuar dhe propozuar zgjidhje për përmirësimin e të drejtave të njeriut. 
Niveli i katërt: propozon zgjidhje konkrete dhe të realizueshme për të përmirësuar respektimin e të drejtave të njeriut në shkollën e tyre. 

	Detyrë dhe punë e pavarur:

Nxënësit realizojnë një fushatë informuese dhe ndërgjegjësuese për të drejtat e nxënësve dhe problematikatnë zbatimin e tyre, përmes posterave informues, fletëpalosjeve, videove të shkurtra ndërgjegjësuese, punimeve artistike etj.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Përsëritje: Të drejtat e njeriut

	Situata e të nxënit
Situata të krijuara nga vetë nxënësit.

	Rezultatet e të nxënit sipas kompetencave të fushës së orës mësimore. Nxënsi/ja:

· Përshkruan konceptet kryesore të tematikës. (N2)

· Analizon të drejtat themelore të njeriut dhe kategoritë e tyre. (N3)

· Argumenton pse të drejtat e njeriut garantohen nga dokumenta kombëtare dhe ndërkombëtare. (N4)

	Fjalë kyçe:  Kushtetutë, Të drejtat e njeriut, e drejta për informim, e drejta për arsim, e drejta për punë, universaliteti, pandashmëria, patjetërsueshmëria
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	3. Evokim (Rrjeti i diskutimit)
Ndërtohet pjesa e parë e orës së mësimit, duke u bazuar në njohuritë e marra në temat paraardhëse dhe informacionin e nxënësve, lidhur me të drejtat e njeriut, karakteristikat dhe kategoritë kryesore të tyre.  Për të rikujtuar njohuritë e marra, nxënësve do t’u drejtohen disa pyetje.

- Cilat janë disa nga të drejtat themelore të njeriut?
- Cilat janë kategoritë e të drejtave të njeriut?

- Cilat janë dokumentat kombëtare dhe ndërkombëtare që i garantojnë të drejtat e njeriut?

Përgjigjet e nxënësve shënohen në tabelë.
4. Realizimi i kuptimit (Punë në grupe)

Kushtetuta është ligji më i lartë që përcakton parimet themelore të funksionimit të shtetit.

Nxënësit do të ndahen në tre grupe. 

Grupi I - do të diskutojë mbi të drejtat themelore të njeriut dhe rëndësinë e tyre.

Grupi II- do të diskutojë mbi kategoritë kryesore të të drejtave të njeriut.

Grupi III- do të diskutojë mbi dokumentat kombëtare dhe ndërkombëtare që garantojnë të drejtat e njeriut.

Pasi nxënësit të kenë përfunduar diskutimin në grup, do t’i drejtohet pyetja grupit të parë:

Pse të drejtat e njeriut janë të rëndësishme?
Nxënësit do të japin mendimet e tyre.

Në fund theksohet se:

Të drejtat e njeriut janë të drejta që u takojnë të gjithë njerëzve papërjashtim. Të drejtat e njeriut janë të drejta morale dhe, si të tilla, konsiderohen të drejta, pavarësisht nga dokumentet e ndryshme ligjore kombëtare apo ndërkombëtare që ekzistojnë sot. Të drejtat e njeriut janë universal, të pandashme dhe të patjetërsueshme. Të drejtat e njeriut vijnë edhe me përgjegjësi. Ne duam të na respektohen të drejtat tona dhe, po ashtu, kemi detyrimin të respektojmë të drejtat e të tjerëve.
Grupit të dytë i drejtohet pyetja:

- Në cilat kategori ndahen të drejtat e njeriut?
Në fund theksohet se:

Të drejtat e njeriut ndahen sipas natyrës së tyre: disa lidhen me lirinë dhe mbrojtjen e individit, disa me mirëqenien dhe kushtet e jetesës, ndërsa të tjera me jetën në shoqëri dhe zhvillimin e saj. Por, a mund të konsiderohet një kategori e të drejtave më e rëndësishme se të tjerat, apo të gjitha kanë të njëjtën vlerë në jetën e njeriut? Edhe pse të drejtat e njeriut klasifikohen në kategori të ndryshme, ato janë të ndërlidhura ngushtë me njëra-tjetrën. Në praktikë, shpesh hasen të drejta që nuk mund të vendosen lehtësisht vetëm në një kategori të caktuar, pasi ato përmbajnë elemente që i përkasin më shumë se një grupimi.

Grupit të tretë i drejtohet pyetja: 

Cilat janë dokumentat kombëtare dhe ndërkombëtare që garantojnë të drejtat e njeriut?

Në fund theksohet se:

Të drejtat e njeriut janë të mbrojtura nga dokumente ndërkombëtare dhe rajonale. Dokumenti më i rëndësishëm global është Deklarata Universale e të Drejtave të Njeriut. OKB-ja dhe organizatat rajonale luajnë rol kyç në mbrojtjen e tyre. Shqipëria ka ratifikuar shumë prej dokumenteve rajonale dhe ndërkombëtare të të drejtave të njeriut. Në Shqipëri, Kushtetuta e Republikës së Shqipërisë është dokumeti kryesor që mbron dhe garanton të drejtat e njeriut.
   3.Reflektim (Punë në grupe)
Klasa do të ndahet në tri grupe. Secilit grup do t’i jepet një çështje për të analizuar.

      Grupi I- Çfarë do të ndodhte nëse nuk do të garantoheshin të drejtat e njeriut?
Grupi II- Çfarë ndodh nëse të drejtat konfliktohen me njëra-tjetrën?
Grupi III-Cilat të dfrejtat themelore në Kushtetutën e Republikës së Shqipërisë?
Nxënësit diskutojnë përfundimet para klasës.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan konceptet kryesore të tematikës. 

Niveli i tretë: analizon të drejtat themelore të njeriut dhe kategoritë e tyre. 

Niveli i katërt: argumenton pse të dfrejtat e njeriut garantohen nga dokumenta kombëtare dhe ndërkombëtare. 

	Detyrë dhe punë e pavarur: 

Imagjinoni një botë pa organizatat kombëtare dhe dokumentet ndërkombëtare që mbrojnë e garantojnë të drejtat dhe liritë themelore të njeriut. 

· Çfarë do të ndodhte me njerëzit dhe të drejtat e tyre? 

· Tregoni disa pasoja konkrete që do të sillte kjo situatë në vende të ndryshme të botës.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Testim periudha e parë.

	Situata e të nxënit
TezaA, Teza B

	Rezultatet e të nxënit sipas kompetencave të fushës së orës mësimore.Nxënësi/ja:
· Shpjegon konceptet kryesore të tematikave; N2
· Analizon ligjin dhe funksionet e tij; N3
· argumenton rëndësinë e të drejtave të njeriut. N4

	Fjalë kyçe:  Ligj, Kode, Kushtetutë, Të drejtat e njeriut, e drejta për informim, e drejta për arsim, e drejta për punë, universaliteti, pandashmëria, patjetërsueshmëria
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Pyetje – përgjigje
Organizimi i orës së mësimit
U shpërndahen nxënësve tezat e provimit. 
Pasi ata i shohin u shpjegohen paqartësitë që ata mund të kenë për pyetje të veçanta, përgjigjet që mund të japin, etj.

Në fund të orës mblidhen tezat e provimit për t'u vlerësuar.



	Vlerësimi: Teknikat e vlerësimit që përdoren gjatë kësaj ore janë: vlerësim me shkrim. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë tematikë:
Niveli i dytë: shpjegon konceptet kryesore të tematikave; 

Niveli i tretë: analizon ligjin dhe funksionet e tij; 

Niveli i katërt: argumenton rëndësinë e të drejtave të njeriut.

	Detyrë dhe punë e pavarur: 



	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Sistemi gjyqësor dhe zgjidhja jashtëgjyqësore e konflikteve.

	Situata e të nxënit


	Rezultatet e të nxënit sipas kompetencave të fushës së orës mësimore. Nxënësi/ja:
· Përshkruan organizimin dhe funksionet kryesore të sistemit gjyqësor në Shqipëri, duke theksuar rolin e Gjykatave të Shkallës së Parë, Gjykatës së Apelit dhe Gjykatës së Lartë. N2

· Shpjegon procesin e ankimit dhe rëndësinë e tij si një mjet për rishikimin e vendimeve gjyqësore dhe garantimin e drejtësisë. N3

· Argumenton rëndësinë e pavarësisë së sistemit gjyqësor si një garanci thelbësore për drejtësinë dhe shtetin e së drejtës. N4

	Fjalë kyçe:  e drejta për t’iu drejtuar

gjykatës, sistemi gjyqësor, procesi gjyqësor, ndërmjetësim, arbitrazhi.
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Brainstorming)
Në fillim të orës së mësimit, nxënësve u drejtohen pyetje nga temat e kaluara, p.sh.

- Cilat janë disa nga të drejtat themelore të njeriut?

- Cilat janë kategoritë e të drejtave të njeriut?

2. Realizimi i kuptimit (Pyetje – përgjigje)

Në tabelë shkruhet thënia: 

Çdokush ka të drejtë, në barazi të plotë, të ketë një proces gjyqësor të drejtë dhe publik nga një

gjykatë e pavarur dhe e paanshme.
U kërkohet nxënësve që të juapin mendimin e tyre. Më pas u drejtohen pyetjet:

Çfarë kuptoni me sistem gjyqësor?

Pushteti gjyqësor është pushteti që merret me drejtësinë. Në Republikën e Shqipërisë, pushteti gjyqësor ushtrohet nga gjykatat, në përputhje me Kushtetutën dhe kompetencat që u ngarkohen atyre me ligj.
Çfarë roli luajnë gjykatat në jetën tonë?

Sistemi gjyqësor është i përbërë nga Gjykata e Lartë, gjykatat e apelit dhe gjykatat e shkallës së parë, të cilat krijohen me ligj. Gjykatat zgjidhin konflikte të natyrave të ndryshme: civile, penale dhe administrative. Konfliktet mes qytetarëve dhe shoqërive tregtare shqyrtohen nga gjykatat e juridiksionit të përgjithshëm. Këto gjykata shqyrtojnë edhe akuzat penale që ngrihen ndaj personave që kryejnë vepra penale, por jo të gjitha akuzat penale. Në vendin tonë janë krijuar edhe gjykata të posaçme, të cilat gjykojnë veprat penale të korrupsionit dhe të krimit të organizuar, si dhe akuzat penale ndaj Presidentit të Republikës, deputetëve, anëtarëve të qeverisë, gjyqtarëve të Gjykatës Kushtetuese apo nëpunësve të lartë shtetërorë.

Gjykatat luajnë një rol shumë të rëndësishëm, sepse ndihmojnë në zgjidhjen e konflikteve të qytetarëve, garantojnë mbrojtjen e të drejtave dhe gjykojnë ata që shkelin ligjin, duke garantuar kështu vendosjen e drejtësisë në vend.

Pse ankimimi është një proces i rëndësishëm në procesin gjyqësor?

Gjyqtarët shqyrtojnë çështjet dhe vendimin e tyre të arsyetuar e pasqyrojnë në një dokument që quhet vendim gjykate. Kur iu drejtohemi gjykatave, ato i shqyrtojnë pretendimet tona sipas një procesi të rregullt ligjor, pra duke dëgjuar palët, duke mbledhur provat dhe duke vepruar në mënyrë të drejtë dhe transparente. Sistemi gjyqësor është i organizuar në tri nivele gjykatash. Një palë që nuk bie dakord me vendimin e gjykatës së shkallës së parë, ka të drejtë të ankimojë në një gjykatë më të lartë. Gjykimi zhvillohet, si rregull, në një sallë brenda godinës së gjykatës, me solemnitet. Radha e të folurit caktohet nga gjyqtarët që shqyrtojnë çështjen. Ankimimi është një proces jo vetëm i rëndësishëm por edhe i domosdoshëm sepse garanton drejtësi dhe baraza para ligjit.
Pse pushteti gjyqësor duhet të jetë i pavarur?
Pushteti gjyqësor duhet të jetë i pavarur për të garantuar barazinë para ligjit, paanshmërinë në gjykimin e çështjeve të ndryshme, si dhe siguron besim te drejtësia.
3. Reflektim (Punë në grupe)
Rikujtoni situatën e paraqitur në fillim të mësimit. Ndahuni në tri grupe dhe merrni rolet përkatëse:

Grupi I - Drejtoria e shkollës (drejton procesin dhe vendos përgjegjësinë).

Grupi II - Nxënësit dëshmitarë (disa thonë se xhamin e theu Eni, të tjerë thonë që e bëri Altini).

Grupi III - Eni dhe Altini (mbrojnë qëndrimin e tyre).

Zhvilloni veprimtarinë duke respektuar parimet e procesit të rregullt ligjor (dëgjimi i palëve, argumentimi, paanshmëria). Në fund, drejtoria jep vendimin. Reflektoni:

Si u ndiet gjatë procesit?

A ishte i drejtë vendimi?
A do ta ankimonit vendimin? Pse dhe ku?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan organizimin dhe funksionet kryesore të sistemit gjyqësor në Shqipëri, duke theksuar rolin e Gjykatave të Shkallës së Parë, Gjykatës së Apelit dhe Gjykatës së Lartë. N2

Niveli i tretë: shpjegon procesin e ankimit dhe rëndësinë e tij si një mjet për rishikimin e vendimeve gjyqësore dhe garantimin e drejtësisë. N3

Niveli i katërt: argumenton rëndësinë e pavarësisë së sistemit gjyqësor si një garanci thelbësore për drejtësinë dhe shtetin e së drejtës. N4

	Detyrë dhe punë e pavarur:

A mendoni se ndërmjetësimi dhe arbitrazhi duhet t’u nënshtrohen të njëjtave parime si procesi

gjyqësor? Argumentoni mendimin tuaj.
· Përcaktoni çfarë është ndërmjetësimi dhe arbitrazhi.

· Analizoni cilat janë përfitimet e anët negative të ndërmjetësimiit dhe arbitrazhit.

· Argumentoni mendimin tuaj.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Subjektet e procesit gjyqësor dhe aktorët e zgjidhjeve jashtëgjyqësore.

	Situata e të nxënit: Gjatë pushimit të madh, nxënësit e klasës filluan lojën me top në oborrin e shkollës. Padashur, njëri prej tyre e gjuajti topin fort dhe theu xhamin e dritares së një klase. Mësuesi kujdestar, i shqetësuar,

doli menjëherë në oborr dhe pyeti se kush e kishte thyer xhamin. Disa nxënës që ishin të pranishëm, përmendën emra të ndryshëm, edhe pse nuk ishin plotësisht të sigurt. Nxënësit që u përmendën e mohuan menjëherë përfshirjen e tyre. Mësuesi i qortoi ata dhe më pas njoftoi drejtorinë e shkollës, duke paraqitur informacionet fillestare mbi ngjarjen. Drejtoria, pasi mblodhi dhe verifikoi të gjitha të dhënat, shqyrtoi rregulloren e shkollës dhe, në bazë të saj, përcaktoi përgjegjësinë për incidentin, duke marrë edhe masat përkatëse.

	Rezultatet e të nxënit sipas kompetencave të fushës së orës mësimore.Nxënësi/ja:
· Përshkruan rolin e mbrojtësit (avokatit) në procesin gjyqësor për garantimin e të drejtave të palëve. N2 

· Analizon rolin dhe funksionet kryesore të Prokurorisë në sistemin e drejtësisë. N3
· Argumenton rëndësinë e zgjidhjes së konflikteve në rrugë jashtëgjyqësore si një alternativë ndaj procesit gjyqësor. N4

	Fjalë kyçe:  palë në proces, avokat,

prokuror, i pandehur, policia gjyqësore, ndërmjetës, noter.
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në fillim të orës së mësimit, nxënësve u drejtohen pyetje nga temat e kaluara, p.sh.

· Çfarë kuptoni me sistem gjyqësor?

· Çfarë roli luajnë gjykatat në jetën tonë?

· A janë ndërmjetësimi dhe arbitrazhi pjesë e sistemit gjyqësor? Pse?
· Çfarë kuptoni me proces të rregullt ligjor?

2. Realizimi i kuptimit (Pyetje – përgjigje)

Në fillim të kësaj faze, u rikujtohet nxënësve se konfliktet ose mosmarrëveshjet zgjidhen në gjykatë ose jashtë saj, përmes ndërmjetësimit apo arbitrazhit. Në vendin tonë funksionon një sistem gjyqësor që përfshin gjykatat e shkallës së parë, gjykatat e apelit dhe Gjykatën e Lartë.

Më pas nxënësve u drejtohen pyetjet: 

Cilat janë palët në një proces gjyqësor?

Në një proces gjyqësor, zakonisht ka dy palë: paditësi dhe i padituri. Paditësi i drejtohet gjykatës për të kërkuar zgjidhjen e një konflikti ose për të mbrojtur të drejtat e tij. I padituri mund të jetë një person tjetër, një kompani private ose një institucion publik. Pavarësisht natyrës së mosmarrëveshjes (çështje civile, administrative apo penale), palët kanë të drejtë të mbrohen vetë në proces ose me një mbrojtës ligjor/avokatin.
Cili është roli i avokatit në një proces gjyqësor ose procedim penal?

avokati mbron dhe përfaqëson vetëm interesat e klientit. Ai udhëhiqet në punën e tij nga besnikëria ndaj klientit, i ofron mbrojtje pa diskriminim, me profesionalizëm dhe nuk mund të bëjë publike informacione pa lejen e klientit. Në Shqipëri ekziston një ligj për ndihmën juridike të garantuar nga shteti, i cili parashikon për disa kategori të veçanta të drejtën për të marrë këshillim ligjor dhe të mbrohen me avokat pa pagesë. Në këto kategori përfshihen viktimat e dhunës në familje, viktimat e abuzuara seksualisht, të miturit, personat që përfitojnë nga pagesa për aftësi ndryshe etj. Gjithashtu, ligji parashikon rregulla për ndihmë juridike të garantuar nga shteti për personat që nuk kanë mundësi apo të ardhura të mjaftueshëm.
Cili është roli dhe funksioni i prokurorit?

Në proceset penale, palët janë prokurori dhe i pandehuri. Prokurori ushtron ndjekjen penale, drejton dhe kontrollon hetimet. Ai përfaqëson në gjyq shtetin dhe përpiqet të provojë para gjykatës se një person ka kryer vepër penale. Prokurori është i pavarur në punën e tij. Ai vendos për hapat e hetimit dhe mbështetet nga policia gjyqësore.

Cili është roli i ndërmjetësit dhe noterit në zgjidhjen e konflikteve në rrugë jashtëgjyqësore?
Përveç zgjidhjes së konflikteve në gjykatë, ekzistojnë edhe mundësi për të zgjidhur mosmarrëveshjet pa vënë në lëvizje gjykatën. Në vitin 2011, në Shqipëri është miratuar një ligj për ndërmjetësimin dhe çdo person mund të kërkojë zgjidhjen e mosmarrëveshjeve apo konflikteve me ndërmjetësim, pa pasur nevojë për të zgjidhur konfliktin në gjykatë. Palët ulen në diskutime në prani të një ndërmjetësi, i cili është një person i licensuar nga shteti. Ai/ajo zgjidhet bashkërisht nga palët prej listës së ndërmjetësve të licensuar në Shqipëri. Në bazë të ligjit, ndërmjetësimi aplikohet në fushën e së drejtës civile, tregtare, punës, familjare, pronësisë intelektuale, të drejtave të konsumatorëve, si dhe të mosmarrëveshjeve midis organeve të administratës publike dhe subjekteve private. Një tjetër aktor i rëndësishëm për qytetarët dhe për zgjidhjet e problematikave jashtë gjykatave është noteri. Noteri vërteton që dokumentet kanë vlerë ligjore dhe bën zyrtare një sërë veprimesh të individëve.

3. Reflektim (Rrjeti i diskutimit)
Si mendoni, a është e rëndësishme që të gjithë njerëzit të njihen me rolin e avokatit, prokurorit, noterit dhe ndërmjetësit? Përmendni raste konkrete nga njerëz të afërm ose të njohur që i janë drejtuar noterit, gjykatës ose kanë kërkuar ndihmën e një avokati.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan rolin e mbrojtësit (avokatit) në procesin gjyqësor për garantimin e të drejtave të palëve. 

Niveli i tretë: analizon rolin dhe funksionet kryesore të Prokurorisë në sistemin e drejtësisë. 

Niveli i katërt: argumenton rëndësinë e zgjidhjes së konflikteve në rrugë jashtëgjyqësore si një alternativë ndaj procesit gjyqësor. 
Gjatë fazës së vlerësimit, nxënësit do të vlerësojnë njëri-tjetrin dhe veten.

	Detyrë dhe punë e pavarur:

Pse është e rëndësishme që ligji të parashikojë mbrojtje ligjore të garantuar nga shteti (pa pagesë) për disa kategoripersonash në shoqëri? 

A e ndihmon kjo masë qasjen në drejtësi të qytetarëve?


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Veprimtari praktike: Sistemi gjyqësor dhe zgjidhja e konflikteve.

	Situata e të nxënit:  Babai i Artanit ka punuar për shumë vite në një institucion publik. Papritur, ai u njoftua për ndërprerjen e marrëdhënies së punës pa asnjë shkak. Artani e dëgjoi të atin në shtëpi, duke u shprehur se nuk dinte si të vepronte, pasi nuk kishte njohuri ligjore. Duke u mbështetur në njohuritë e shkollës, Artani i sugjeroi atij të gjente një avokat, i cili mund t’i ofronte këshillim ligjor dhe ta përfaqësonte në gjykatë në rast nevoje. I ati
ishte mosbesues për suksesin e çështjes në gjykatë, duke qenë se përballë do të kishte përfaqësuesin ligjor të institucionit ku kishte punuar.

	Rezultatet e të nxënit sipas kompetencave të fushës së orës mësimore. Nxënësi/ja:

· Përshkruan se si funksionon drejtësia në jetën e përditshme. N2 

· Shpjegon si mund të zgjidhen konfliktet në mënyrë të drejtë, si në gjykatë, ashtu edhe jashtë saj.N3

· Analizon rëndësinë e zgjidhjes së konflikteve si në gjykatë dhe jashtë saj. N4

	Fjalë kyçe:  palë në proces, avokat,

prokuror, i pandehur, policia gjyqësore, ndërmjetës, noter.
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Udhëzime për nxënësit:

Nxënësit sjellin një situatë konflikti nga jeta e tyre e përditshme. Ata punojnë në grupe dhe vendosin nëse një konflikt duhet të zgjidhet në gjykatë apo përmes formave jashtëgjyqësore (ndërmjetësim, marrëveshje etj.).

Nxënësve u kërkohet:

· të analizojnë situatën;

· të arsyetojnë për zgjidhjen e saj;

· të japin vendimin e tyre për zgjidhjen.

Udhëzime për mësuesin/en:

Në vëmendje të nxënësve sillet se:

· nuk ka vetëm një përgjigje të saktë, por kërkohet arsyetim i drejtë; çdo vendim duhet të mbështetet në fakte/prova dhe në parimet e drejtësisë; duhet të dëgjohet dhe të respektohet mendimi i të tjerëve gjatë diskutimit; 

nuk është e rëndësishme “cila palë fiton”, por si arrihet një zgjidhje e drejtë.
Hapi i pare (Diskutim)
Nxënësit diskutojnë në klasë:

· Çfarë është një konflikt?

· Në cilat raste kemi nevojë për drejtësi?

· Çfarë do të thotë një vendim i drejtë?

· Në tabelë shkruhen parimet bazë:

· Dëgjimi i të gjitha palëve

· Barazia

· Provat

· Paanshmëria

Hapi i dytë (Punë në grupe)
Nxënësit ndahen në grupe të vogla. Çdo grup zgjedh një situatë (p.sh.: një konflikt mes shokësh, dëmtim prone, bullizim në rrjetet sociale etj.) dhe analizon:

1) Çfarë ka ndodhur? 2) Cilat janë palët?

3) A ka prova? 4) A është e drejtë të merret menjëherë një vendim?

Hapi i tretë

Secili prej grupeve vendos mënyrën e zgjidhjes së konfliktit, duke u mbështetur mbi këto pyetje:

· A duhet të zgjidhet në gjykatë apo mund të zgjidhet me marrëveshje/ndërmjetësim? Ata përgatisin një përgjigje të shkurtër:

· Vendimi i tyre

· Arsyet pse kjo është zgjidhja më e drejtë

Hapi i katërt: Diskutim në klasë

Nxënësit prezantojnë zgjidhjet e tyre. Diskutimet përqendrohen në këto pyetje:

· A ishin të drejta vendimet e grupeve?

· A u morën parasysh mendimet e të gjitha palëve?

· Kur është më e përshtatshme të dërgohet çështja në gjykatë?

· Kur funksionon më mirë ndërmjetësimi?

· A është e drejtë të ndëshkohet dikush pa prova?



	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan se si funksionon drejtësia në jetën e përditshme. N2 

Niveli i tretë: shpjegon si mund të zgjidhen konfliktet në mënyrë të drejtë, si në gjykatë, ashtu edhe jashtë saj.N3

Niveli i katërt: analizon rëndësinë e zgjidhjes së konflikteve si në gjykatë dhe jashtë saj. N4

	Detyrë dhe punë e pavarur:

“Drejtësia ka të bëjë me: gjetjen e së vërtetës + respektimin e të drejtave + marrjen e një vendimi të drejtë për të gjithë.”

A jeni dakord me këtë mesazh? Argumentoni përgjigjen tuaj.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Përsëritje: Sistemi gjyqësor dhe organet që lidhen me të.

	Situata e të nxënit: Nxënësit sjellin një situatë konflikti nga jeta e tyre e përditshme. Ata punojnë në grupe dhe vendosin nëse një konflikt duhet të zgjidhet në gjykatë apo përmes formave jashtëgjyqësore (ndërmjetësim, marrëveshje etj.).

	Rezultatet e të nxënit sipas kompetencave të fushës së orës mësimore. Nxënsi/ja:

· Përshkruan konceptet kryesore të tematikës. (N2)

· Analizon procesin e ankimit dhe rëndësinë e tij si një mjet për rishikimin e vendimeve gjyqësore dhe garantimin e drejtësisë. (N3)

· Argumenton rolin e mbrojtësit në procesin gjyqësor për garantimin e të drejtave të palëve. (N4)

	Fjalë kyçe:  palë në proces, avokat, prokuror, i pandehur, policia gjyqësore, ndërmjetës, noter.
	Burimet: Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	5. Evokim (Rrjeti i diskutimit)
Ndërtohet pjesa e parë e orës së mësimit, duke u bazuar në njohuritë e marra në temat paraardhëse dhe informacionin e nxënësve, lidhur me sistemin gjyqësor, prokurorinë, rolin e avokatit dhe zgjidhjen e konflikteve në gjykatë dhe jashtë saj.  Për të rikujtuar njohuritë e marra, nxënësve do t’u drejtohen disa pyetje.

· Çfarë kuptoni me sistem gjyqësor?

· Çfarë roli luajnë gjykatat në jetën tonë?

· A janë ndërmjetësimi dhe arbitrazhi pjesë e sistemit gjyqësor? Pse?

· Cili është roli dhe funksioni i prokurorit?
Përgjigjet e nxënësve shënohen në tabelë.
6. Realizimi i kuptimit (Punë në grupe)

Në vendin tonë funksionon një sistem gjyqësor që përfshin gjykatat e shkallës së parë, gjykatat e apelit dhe Gjykatën e Lartë. Vendimet e gjykatave merren përmes një procesi të rregullt ligjor dhe janë të detyrueshme për t’u zbatuar.

Nxënësit do të ndahen në katër grupe. 
Grupi I - do të diskutojë mbi sistemin gjyqësor dhe organizimin e tij.

Grupi II- do të diskutojë mbi zgjidhjen e mosmarrëveshjeve jashtë gjykatave.

Grupi III- do të diskutojë mbi palët në një proces gjyqësor dhe rolin e tyre.

Grupi IV- do të diskutojë mbi rolin e ndërmjetësit dhe noterit në zgjidhjen e konflikteve.

Pasi nxënësit të kenë përfunduar diskutimin në grup, do t’i drejtohet pyetja grupit të parë:

Çfarë kuptoni me sistem gjyqësor?

Nxënësit do të japin mendimet e tyre.

Në fund theksohet se:

Pushteti gjyqësor është pushteti që merret me drejtësinë. Në Republikën e Shqipërisë, pushteti gjyqësor ushtrohet nga gjykatat, në përputhje me Kushtetutën dhe kompetencat që u ngarkohen atyre me ligj. Ky sistem është i përbërë nga Gjykata e Lartë, gjykatat e apelit dhe gjykatat e shkallës së parë, të cilat krijohen me ligj.

Grupit të dytë i drejtohet pyetja:

- Si realizohet zgjidhja e mosmarrëveshjeve jashtë gjykatave?
Në fund theksohet se:

Zgjidhja e mosmarrëveshjeve mund të realizohet edhe përmes ndërmjetësimit ose arbitrazhit. Janë vetë palët në mosmarrëveshje ose konflikt ato që vullnetarisht bien dakord që zgjidhja e konfliktit të realizohet përmes ndërmjetësve, një arbitri ose një trupi gjykues arbitrash. Të dyja këto forma

përfaqësojnë veprimtari jashtëgjyqësore. Çdo zgjidhje që ofrohet nga ndërmjetësit ose nga arbitrazhi duhet të jetë në përputhje me ligjin.
Grupit të tretë i drejtohet pyetja: 
Cilat janë palët në një proces gjyqësor?

Në fund theksohet se:

Në një proces gjyqësor, zakonisht ka dy palë: paditësi dhe i padituri. Paditësi i drejtohet gjykatës për të kërkuar zgjidhjen e një konflikti ose për të mbrojtur të drejtat e tij. I padituri mund të jetë një person tjetër, një kompani private ose një institucion publik. Pavarësisht natyrës së mosmarrëveshjes (çështje civile, administrative apo penale), palët kanë të drejtë të mbrohen vetë në proces ose me një mbrojtës ligjor/avokat. Gjatë procesit gjyqësor, avokati mbron dhe përfaqëson vetëm interesat e klientit. 
Grupit të katërt i drejtohet pyetja:

Cili është roli i ndërmjetësit dhe noterit në zgjidhjen e konflikteve?

Në fund theksohet se:

Çdo person mund të kërkojë zgjidhjen e mosmarrëveshjeve apo konflikteve me ndërmjetësim, pa

pasur nevojë për të zgjidhur konfliktin në gjykatë. Palët ulen në diskutime në prani të një ndërmjetësi, i cili është një person i licensuar nga shteti. Një tjetër aktor i rëndësishëm për qytetarët dhe për zgjidhjet e problematikave jashtë gjykatave është noteri. Noteri vërteton që dokumentet kanë vlerë ligjore dhe bën zyrtare një sërë veprimesh të individëve.
 3.Reflektim (Punë në grupe)
Klasa do të ndahet në katër grupe. Secilit grup do t’i jepet një çështje për të analizuar.

      Grupi I- Çfarë do të ndodhte nëse nuk do të ekzistonin gjykatat?
Grupi II- Çfarë ndodh nëse konfliktet zgjidhen vetëm përmes gjykatës?
Grupi III-Çfarë do të ndodhte po most ë përcaktoheshin palët në një proces gjyqësor?
Grupi IV- Pse ndërmjetësi dhe noteri janë të rëndësishëm në zgjidhjen e konflikteve?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan konceptet kryesore të tematikës. 

Niveli i tretë: analizon procesin e ankimit dhe rëndësinë e tij si një mjet për rishikimin e vendimeve gjyqësore dhe garantimin e drejtësisë. 

Niveli i katërt: argumenton rolin e mbrojtësit në procesin gjyqësor për garantimin e të drejtave të palëve. 

	Detyrë dhe punë e pavarur: 

Cilat do të ishin pasojat për qytetarët, nëse në Shqipëri nuk do të ekzistonte ligji për ndihmën juridike të garantuar nga shteti (që parashikon për disa kategori të veçanta të drejtën për të marrë këshillim ligjor dhe për t’u mbrojtur me avokat pa pagesë)? Shpjegoni me shembuj konkretë si do të ndikonte kjo situatë për individin dhe për shoqërinë.


PERIUDHA E II
	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Kodi Penal dhe rëndësia e tij.

	Situata e të nxënit: A. L, 16 vjeç, merr automjetin e babait dhe së bashku me tre shokë shkojnë në një ditëlindje. Në kthim, A. L e drejton automjetin me shpejtësi tej normave të lejuara dhe bën parakalime të gabuara. Patrulla e policisë rrugore e ndalon dhe vëren se A. L nuk është i pajisur me leje për drejtimin e mjetit dhe se ka konsumuar alkool. Përveç kësaj, asnjë nga të rinjtë nuk ka me vete mjetin e identifikimit (kartën e identitetit ose pasaportën). Efektivët e policisë kërkojnë shoqërimin e tyre për në komisariat. Njëri nga të rinjtë kundërshton me fjalë dhe me veprime punonjësin e policisë. Ai këmbëngul se nuk ka arsye për shoqërim, sepse A. L e ka automjetin pronë të familjes së tij, është i aftë për ta drejtuar atë, nuk ka shkaktuar ndonjë aksident dhe se askush prej tyre nuk ka shkelur ligjin.

	Rezultatet e të nxënit sipas kompetencave të fushës së orës mësimore.Nxënësi/ja:
· Evidenton Kodin Penal si ligjin që përcakton veprat penale (krimet) dhe dënimet. N2 
· Shpjegon rëndësinë e Kodit Penal për mbrojtjen e shoqërisë, ruajtjen e rendit dhe parandalimin e krimit. N3 
· Analizon parimin e ligjshmërisë dhe rëndësinë e tij për drejtësinë penale. N4

	Fjalë kyçe:  ligj, dënim, Kodi Penal,

vepër penale, me dashje, nga pakujdesia, përgjegjësi penale.
	Burimet: Teksti mësimor: Qytetari 10, Kushtetuta e Republikës së Shqipërisë, Kodi Penal
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Nxënësve u drejtohen pyetje për të kontrolluar njohuritë paraprake dhe për të qartësuar ndonjë koncept të paqartë për ta.

· Pse Çfarë kuptoni me sistem gjyqësor?

· Çfarë roli luajnë gjykatat në jetën tonë?

· A janë ndërmjetësimi dhe arbitrazhi pjesë e sistemit gjyqësor? Pse?

· Cili është roli dhe funksioni i prokurorit?
2. Realizimi i kuptimit (Përvijim i të menduarit)

Në tabelë shkruhet thënia e Çezare Bekaria:
Vendosja e dënimit shërben për të penguar fajtorin të kryejë krime të tjera dhe për të

parandaluar kryerjen e tyre nga persona të tjerë.

Nxënësit mund të japin mendimet e tyre duke e sjellë këtë thënie edhe në ditët e sotme me anë të shembujve dhe argumenteve të ndryshme.

Këtu theksohet se në çdo shoqëri, disa sjellje, veprime dhe mosveprime të individëve ndalohen me ligj. Ligji penal klasifikon si vepra penale veprimet dhe mosveprimet më të rrezikshme për shoqërinë. Në vendin tonë, veprat penale dhe dënimet për to përcaktohen në Kodin Penal.

Jo çdo veprim ose sjellje e ndaluar në shoqëri parashikohet dhe dënohet sipas Kodit Penal. Për shembull, pirja e duhanit në mjedise publike (shkollë, lokal, autobus etj.) dënohet me gjobë në bazë të një ligji të posaçëm, por jo atij penal.

Veprimet e dënueshme mund të kryhen me dashje ose nga pakujdesia. Për shembull, një drejtues mjeti që tejkalon normat e lejuara të shpejtësisë dhe kryen aksident, nga i cili humb jetën një këmbësor, ka përgjegjësi penale, pavarësisht se nuk dëshironte të shkaktonte aksident.

Përgjegjësi penale mban jo vetëm autori, por edhe personi që e ndihmon ose bashkëpunon me të. Për shembull, fshehja e telefonit të vjedhur apo e thikës me të cilën është kryer plagosja; marrja në automjet e autorit për ta larguar nga vendi ku është kryer krimi; nxjerrja në pritë e viktimës etj., janë vepra të dënueshme, sepse personi është bashkëpunëtor në krim dhe dënohet për këtë.

Në këtë fazë nxënësit njihen me parimin e ligjshmërisë.

Ligji penal ndryshon nga vendi në vend, nga një periudhë në tjetrën. Pavarësisht ndryshimeve,

ligji hartohet mbi bazën e disa parimeve të përgjithshme, disa prej të cilave janë parashikuar që

në kohët e lashta. Për shembull, parimi bazë se nuk ka krim pa ligj dhe se askush nuk mund të dënohet për një vepër që nuk është parashikuar në Kodin Penal, njihet që nga periudhat e hershme të njerëzimit. Një individ mban përgjegjësi për veprimin ose mosveprimin që parashikohet i dënueshëm nga ligji penal në momentin e kryerjes së tij.

Llojet dhe masat e dënimit për çdo vepër penale caktohen në raport me rrezikshmërinë e veprës

dhe të personit. Veprat penale më të rrezikshme për shoqërinë klasifikohen si krime dhe dënohenmë rëndë sesa veprat e tjera më pak të rrezikshme për shoqërinë. Këto të fundit klasifikohen sikundërvajtje penale dhe dënohen më lehtë. Dallimi i tyre bëhet në Kodin Penal. Dënimet dhemasat penale caktohen në varësi të rrezikshmërisë së veprës, autorit, mënyrës si është kryervepra, mjetit të përdorur, pasojave që vijnë, nëse vepra kryhet me dashje ose nga pakujdesia etj.
3. Reflektim (Rrjeti i diskutimit)
Pasi janë njohur nxënësit me veprën penale dhe parimin e ligjshmërisë do të zhvillohet një diskutim për:  Çfarë do të ndodhte në shoqëri, nëse nuk do të kishte dënime penale për veprimet dhe mosveprimet e rrezikshme?.
E rëndësishme është që nxënësi, t’i sjellë mendimet e tij në zhvillimet shoqërore të ditëve të sotme.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: evidenton Kodin Penal si ligjin që përcakton veprat penale (krimet) dhe dënimet. 

Niveli i tretë: shpjegon rëndësinë e Kodit Penal për mbrojtjen e shoqërisë, ruajtjen e rendit dhe parandalimin e krimit.  

Niveli i katërt: analizon parimin e ligjshmërisë dhe rëndësinë e tij për drejtësinë penale. N4Në këtë fazë nxënësit do të vlerësojnë njëri-tjetrin dhe veten.

	Detyrë dhe punë e pavarur:

Bëni një ese të shkurtër me temë: “Shkaqet kryesore që i shtyjnë disa fëmijë ose të rinj të gabojnë dhe të përfshihen në veprime të paligjshme”. Për hartimin e esesë mund të bazoheni te koncepte si: familja, shkolla, media, ndikimi i shoqërisë, modelet negative në internet, dëshira për të rënë në sy te bashkëmoshatarët, mungesa e informacionit për veprimet e dënueshme etj.
- Përcaktoni veprën penale.

- Analizoni sjelljet që dënohen nga Kodi Penal.
- Argumentoni përgjegjësinë penale.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Përgjegjësia penale e të miturve dhe pasojat e saj.

	Situata e të nxënit:  B. D. është një djalë 17 vjeç, i cili jeton në fshat. Një, ditë ai vendosi të ndizte zjarr në oborrin e shtëpisë për të djegur gjethet e thata të pemëve. Ato çaste frynte erë e forte dhe, pa e kuptuar, zjarri doli jashtë kontrollit. Flakët u përhapën dhe dogjën disa pemë frutore të fqinjit, ndërkohë që u rrezikuan edhe disa banesa përreth. B. D. nuk kishte për qëllim të dëmtonte askënd dhe as të shkaktonte rrezik për të tjerët. Megjithatë,
veprimi i tij solli pasoja materiale dhe krijoi një situatë të rrezikshme për komunitetin.

	Rezultatet e të nxënit sipas kompetencave të fushës së orës mësimore. Nxënësi/ja:
· Evidenton moshën e përgjegjësisë penale në Shqipëri. N2

· Analizon sesi të miturit (14-18 vjeç) trajtohen ndryshe nga të rriturit në sistemin e drejtësisë penale. N3

· Vlerëson pasojat afatgjata të një vepre penale si për veten ashtu edhe për viktimën dhe shoqërinë . N4

	Fjalë kyçe:  mosha për përgjegjësi

penale, kundërvajtje penale,

dënim me burgim, dënime pa burgim.
	Burimet: Teksti mësimor: Qytetari 10, Kushtetuta e Republikës së Shqipërisë, Kodi Penal
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Nxënësve u drejtohen pyetje për të kontrolluar njohuritë paraprake të marra për periudhën e Rilindjes.

· A dënohen të gjitha veprimet ose sjelljet e ndaluara në shoqëri sipas Kodit Penal?

· Si e kuptoni parimin “Nuk ka krim pa ligj”?

· Përmendni disa veprime të dënueshme që mund të kryhen nga pakujdesia.

· Cilat janë dallimet mes krimeve dhe kundërvajtjeve penale?

Më pas lexohet situata e të nxënit dhe dëgjohen mendimet e nxënësve rreth saj.
2. Realizimi i kuptimit ( Punë në grupe)

Klasa ndahet në tre grupe:

Grupi i parë: do të diskutojë mbi përgjegjësine penale të të miturit.

Grupi i dytë: do të diskutojë se si klasifikohen dënimet penale ndaj të miturve.
Grupi i tretë: do të diskutojë mbi riintegrimin e të miturve në shoqëri;

Grupit të parë i drejtohet pyetja:
Cilat janë përgjegjësitë penale të të miturit?
Theksohet se

Në shumë shtete, përgjegjësia penale fillon kur fëmija mbush moshën 14 vjeç. Por kjo moshë ndryshon nga njëri shtet në tjetrin.

Në Shqipëri:

I mituri ka përgjegjësi penale, nëse në kohën e kryerjes së një krimi ka mbushur moshën 14 vjeç.

Në rastin e kryerjes së një kundërvajtjeje penale, i mituri ka përgjegjësi penale kur ka mbushur moshën 16 vjeç në momentin e kryerjes së saj.

Personi që mbush moshën 18 vjeç, quhet i rritur dhe ka përgjegjësi të plotë penale.

Grupit të dytë i drejtohet pyetja:
Si klasifikohen dënimet penale ndaj të miturve?

Theksohet se

Dënimet që zbatohen ndaj të miturve që kanë kryer krime janë: dënime pa burgim dhe dënimi me burgim. Dënimi me burgim është masa më e rëndë. Megjithatë, për të miturin, ai nuk mund të jetë më shumë se 12 vjet. Heqja e lirisë së të miturit për shkak të arrestimit ose dënimit me burgim, duhet të jetë alternativa e fundit e dënimit.

Grupit të tretë i drejtohet pyetja:

Pse riintegrimi i të miturve në shoqëri është shumë i rëndësishëm?

Theksohet se

Dënimet pa burgim, si qëndrimi në shtëpi, gjoba, kryerja e një pune me interes publik, ndalimi për ushtrimin e një veprimtarie të caktuar apo përmbushja e detyrimeve të caktuara, mundësojnë rikthimin e të miturit në shoqëri, riintegrimin dhe rehabilitimin e tij, si edhe parandalojnë rikryerjen e veprës penale ose kryerjen e veprave të tjera në të ardhmen.
3.Reflektimi (Punë në grupe)
Ndahuni në dy grupe. Secili grup përzgjedh një koordinator dhe një raportues. Paraqitni argumentet tuaja para klasës për këto çështje:

Grupi I: Cilat janë pasojat e dënimit me burgim për të miturin që ka kryer një vepër penale?

Grupi II: Pse dënimet pa burgim dhe masat plotësuese konsiderohen më të përshtatshme për të miturin që ka kryer një vepër penale?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: evidenton moshën e përgjegjësisë penale në Shqipëri.

Niveli i tretë: analizon sesi të miturit (14-18 vjeç) trajtohen ndryshe nga të rriturit në sistemin e drejtësisë penale. 

Niveli i katërt: vlerëson pasojat afatgjata të një vepre penale si për veten ashtu edhe për viktimën dhe shoqërinë.
Në këtë fazë nxënësit do të vlerësojnë njëri-tjetrin dhe veten.

	Detyrë dhe punë e pavarur:

A është dënimi vetëm ndëshkim?

Pas të lexoni nenet 8–18 të Kodit të Drejtësisë Penale për të Mitur, shpjegoni:

· Cili është qëllimi i dënimit sipas Kodit?

· Si ndikon ai në parandalimin e kriminalitetit?

· Si ndihmon në mbrojtjen e shoqërisë?
· Si mendoni, sistemi është më shumë ndëshkues apo edukues? Argumentoni.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Konceptet themelore të drejtësisë restauruese.

	Situata e të nxënit:  Në komunitetin ku banoni nuk ka mjaftueshëm vendparkime për automjetet në pronësi të banorëve. Një mbrëmje, dy fqinjë që jetojnë në harmoni prej shumë kohësh me njëritjetrin, debatojnë për vendparkimin e automjeteve të tyre. Debati përshkallëzohet deri në dhunë fizike dhe në dëmtimin e automjeteve me mjete të forta. Menjëherë, në vendin e ngjarjes mbërrin policia, e cila i shoqëron në komisariat personat e
përfshirë në konflikt.. Duke qenë se fëmijët e këtyre familjeve shokë shkolle dhe lagjeje, ngjarja e ndodhur krijon tension edhe mes tyre. Pas kësaj ngjarjeje, marrëdhënia mes dy familjeve nuk është si më parë.

	Rezultatet e të nxënit sipas kompetencave të fushës së orës mësimore. Nxënësi/ja:
· Identifikon palët kryesore të përfshira në procesin e drejtësisë restauruese (viktimën, autorin, komunitetin) dhe rolin e secilës prej tyre. N2

· Analizon  drejtësinë restauruese si një qasje ndaj drejtësisë që përqendrohet te riparimi i dëmit dhe përfshirja e viktimës, autorit dhe komunitetit.  N3

· Krahason modelin e drejtësisë restauruese me modelin tradicional të drejtësisë penale, duke theksuar ndryshimin e fokusit nga ndëshkimi te riparimi. N4

	Fjalë kyçe drejtësia restauruese,

ndërmjetësim, autor i veprës penale, viktimë, palë e dëmtuar
	Burimet: Teksti mësimor: Qytetari 10, Kushtetuta e Republikës së Shqipërisë, Kodi Penal
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në fillim të orës do bëhet një përmbledhje e njohurive paraprake të temëst së kaluar, dhe do shpjegohet ndonjë paqartësi që kanë nxënësit.
2. Realizimi i kuptimit (Mbajtja e strukturuar e shënimeve)

Në këtë fazë trajtohet informacioni i ri, duke u bazuar edhe në informacionet e trajtuara në temën e kaluar

Çdo shoqëri përballet me konflikte për motive të ndryshme, të cilat shfaqen në shumë forma. Disa konflikte mund të shkaktojnë dëme të mëdha dhe viktima, si trafikimi i njerëzve, protestat e dhunshme, apo dhuna në familje. Pasojat e konflikteve mund të ndikojnë tek individë apo komunitete të caktuara dhe, në disa raste, mund të jenë të pariparueshme. Konfliktet mund ti zgjidhim përmes gjykatës apo jashtë gjykatës që njihet si drejtësi restauruese.
Po cilat janë palët në drejtësinë restauruese?

Në procesin e drejtësisë restauruese përfshihen autori i dëmit, viktima dhe komuniteti.

Drejtësia restauruese është një mënyrë zgjidhjeje e mosmarrëveshjeve nëpërmjet diskutimit mes palëve, ku ato marrin përgjegjësi për veprimet e tyre dhe mund të përfshijnë edhe komunitetin, pa pasur si synim kryesor ndëshkimin e fajtorit. Qëllimi kryesor i drejtësisë restauruese është riparimi i dëmit të shkaktuar ndaj viktimës komunitetit.

Zgjidhja e mosmarrëveshjeve me pajtim ose ndërmjetësimi është një nga mënyrat më të shpejta dhe me kosto më të ulët, krahasuar me format e tjera. Kjo mënyrë përdoret për zgjidhjen me pajtim të mosmarrëveshjeve midis shtetasve, si edhe ndërmjet tyre dhe institucioneve apo subjekteve private. Në rast të zgjidhjes me sukses të mosmarrëveshjes, palët nënshkruajnë një marrëveshje, duke shmangur rrugën gjyqësore dhe kostot financiare, si dhe duke kursyer kohë.

Po ku dallon drejtësia restauruese nga drejtësia penale  tradicionale?
Drejtësia penale tradicionale realizohet nga sistemi gjyqësor. Ky system:

· nuk adreson në mënyrë të mjaftueshme nevojat e viktimës dhe të komunitetit

· ai përqendrohet kryesisht te vepra e kryer dhe tendëshkimi i autorit të saj.

Drejtësia restauruese adreson:

· nevojat e viktimës dhe të komunitetit, 

· zbulon shkaqet e konfliktit dhe dëmet e shkaktuara, me qëllim riparimin e tyre

Drejtësia restauruese mund të realizohet në disa forma, si për shembull: 

· ndërmjetësimi për pajtim mes palëve;

· kërkesa për falje nga autori; 

· ndërmjetësimi me praninë e familjarëve; 

· puna në interes publik;

· regjistrimi në programe të detyrueshme rehabilitimi; 

· kompensimi i dëmit ndaj viktimës, personit të dëmtuar ose komunitetit nga vepra penale etj.
Është e rëndësishme të theksohet se: 
Drejtësia restauruese është zgjidhja e mosmarrëveshjeve përmes diskutimit mes palëve, ku ato

marrin përgjegjësi për veprimet e tyre dhe mund të përfshijnë komunitetin, pa pasur si synim

ndëshkimin e fajtorit.

Mënyra tradicionale e zgjidhjes së mosmarrëveshjeve është rruga gjyqësore, e cila realizohet nga

gjykata, përmes një procesi civil, administrativ ose penal.

3. Reflektim (Rrjeti i diskutimit)
Bazuar në informacionet që nxënësit kanë u shtrohet për diskutim çështja: Çfarë avantazhesh ka drejtësia restauruese në krahasim me drejtësinë penale tradicionale?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: identifikon palët kryesore të përfshira në procesin e drejtësisë restauruese (viktimën, autorin, komunitetin) dhe rolin e secilës prej tyre. 

Niveli i tretë: analizon drejtësisë restauruese si një qasje ndaj drejtësinë që përqendrohet te riparimi i dëmit dhe përfshirja e viktimës, autorit dhe komunitetit.  

Niveli i katërt: arahason modelin e drejtësisë restauruese me modelin tradicional të drejtësisë penale, duke theksuar ndryshimin e fokusit nga ndëshkimi te riparimi. 

Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur: 
Ndahuni në grupe. Secili grup analizon një nga situatat e paraqitura, duke marrë rolin e ndërmjetësit. Grupi duhet të përgjigjet: Cilat janë palët në konflikt? Cili është shkaku i konfliktit? Çfarë dëmi është shkaktuar? Çfarë marrëveshjeje do të propozonit për zgjidhjen e konfliktit? Në fund, çdo grup paraqet shkurtimisht zgjidhjen e propozuar.

· Në një moment gjaknxehtësie në autobus, një pasagjer shtyn me forcë dhe godet me shpullë një pasagjer tjetër.

· Pronari i një biznesi largon nga detyra një punonjës. Ata kanë mosmarrëveshje mes tyre për disa detyrime financiare që pronari nuk i ka shlyer punonjësit për orët e punës jashtë orarit.

· Pas ndarjes, prindërit kanë mosmarrëveshje për oraret e takimit me fëmijët gjatë ditëve të pushimit në fundjavë.

· Fqinjët e një pallati kanë konflikt mes tyre për pagesën e tarifës së mirëmbajtjes së mjediseve të përbashkëta dhe të ashensorit. Disa prej tyre nuk pranojnë ta paguajnë tarifën.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Drejtësia restauruese dhe barazia para ligjit.

	Situata e të nxënit:  Nxënësi B. i shkruante vazhdimisht mesazhe shoqes së klasës, në disa raste edhe me fjalor joetik. Ndonëse ajo i kishte kërkuar disa herë të mos e shqetësonte, ai vazhdonte t'i shkruante. Për këtë arsye, vajza njoftoi drejtorin e shkollës, i cili, pasi informoi prindërit, organizoi një takim me praninë e nxënësve dhe të prindërve të tyre. Nxënësi i kërkoi falje shoqes së klasës dhe premtoi se nuk do ta shqetësonte më.

	Rezultatet e të nxënit sipas kompetencave të fushës së orës mësimore. Nxënësi/ja:
· Përshkruan sesi drejtësia restauruese forcon parimin e barazisë para ligjit duke u fokusuar te nevojat e barabarta, qasja e individualizuar, pjesëmarrja e barabartë dhe fuqizimi i viktimës. N2 

· Shpjegon se barazia para ligjit nuk nënkupton trajtim identik për të gjithë, por trajtim të barabartë duke marrë parasysh rrethanat specifike, veçanërisht në kontekstin e drejtësisë restauruese. N3

· Diskuton se si drejtësia restauruese mund të trajtojë pabarazitë ekzistuese në sistemin tradicional penal. N4

	Fjalë kyçe: drejtësia restauruese,

ndërmjetësim, autor i veprës penale, viktimë, palë e dëmtuar
	Burimet: Teksti mësimor: Qytetari 10, Kushtetuta e Republikës së Shqipërisë, Kodi Penal
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Në fillim të orës,do të bëhet një përmbledhje e informacioneve të temës së kaluar:

· Çfarë është zgjidhja me pajtim ose ndërmjetësimi i mosmarrëveshjeve? 

· Çfarë është drejtësia restauruese dhe cili është qëllimi i saj?

· Çfarë avantazhesh ka drejtësia restauruese në krahasim me drejtësinë penale tradicionale?

·  Cilat janë palët në procesin e drejtësisë restauruese?

Përgjigjet e nxënësve shërbejnë si mundësi për të shpjeguar informacionin e ri.
2. Realizimi i kuptimit (Pyetje – përgjigje)

Në tabelë shkruhet: Qëllimi kryesor i drejtësisë restauruese është riparimi i dëmit të shkaktuar ndaj viktimës komunitetit.
Nxënësit diskutojnë mendimet e tyre rreth kësaj çështjeje.

Nxënësve u drejtohen pyetjet:

Si e kuptoni barazinë para ligjit?
Të gjithë shtetasit janë të barabartë para ligjit. Ky parim është parashikuar në Kushtetutë dhe në ligje. Çdo person, autor i një vepre penale, dëshmitar ose viktimë, gëzon të drejtat e parashikuara me ligj, për të mos u diskriminuar për shkak të moshës, gjinisë, nivelit arsimor, familjes, gjendjes ekonomike, përkatësisë etnike apo besimit.

Çfarë masash duhen marrë për të mundësuar barazinë e shtetasve para ligjit dhe qasjen në

sistemin e drejtësisë?

Barazia para ligjit nënkupton që këto nevoja të merren parasysh. Për shembull, në një proces gjyqësor, një person që nuk flet shqip, gëzon të drejtën të ketë përkthyes në gjuhën që flet

dhe kupton. Personi që nuk dëgjon ose nuk shikon, gëzon të drejtën të ketë një përkthyes të gjuhës së shenjave, për të kuptuar procesin gjyqësor dhe për të marrë pjesë në të, ndërsa personi që i përket një pakice kombëtare, ka të drejtë të ketë përkthyes falas në gjuhën që kupton.
Bekon arriti në përfundimin se problemi kryesor i filozofisë ishte t’u jepte shkencëtarëve një metodë e cila sipas tij merr rëndësi parësore. Nga ana tjetër, trajtimi i barabartë para ligjit varet nga njohja e të drejtave dhe respektimi i tyre. Ndaj, është e rëndësishme që qytetarët të njihen me të drejtat e tyre dhe me mënyrën se si mund të kërkojnë zbatimin e tyre, në një gjuhë që e kuptojnë. Barazi para ligjit nuk do të thotë trajtim i njëjtë për të gjithë, por trajtim i njëjtë në situata të njëjta ligjore.
Si i trajton pabarazitë ekzistuese drejtësia restauruese?

Drejtësia restauruese është një qasje që synon riparimin e dëmit të shkaktuar, përfshirjen e autorit dhe viktimës në zgjidhjen e konfliktit dhe rikthimin e marrëdhënieve mes tyre. Programet e drejtësisë restauruese zbatohen për çdo person, nëse ekzistojnë kushtet dhe përmbushen kriteret e përcaktuara në ligj. Për shembull, nëse autori i veprës penale nuk ka mundësi ekonomike për të kompensuar dëmin e shkaktuar, ai nuk përjashtohet nga përfshirja në programet e drejtësisë restauruese dhe nuk dënohet domosdoshmërisht me burgim. Ai mund të pranojë të kryejë një punë me interes publik, t’i kërkojë falje viktimës ose të punojë për të riparuar dëmin e shkaktuar sipas marrëveshjes së ndërmjetësimit.
3. Reflektim (Rrjeti i diskutimit)
Si mund të ndihmojë drejtësia restauruese në zgjidhjen e konflikteve mes të rinjve?
Nxënësit diskutojnë mendimet e tyre për këtë çështje.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan sesi drejtësia restauruese forcon parimin e barazisë para ligjit duke u fokusuar te nevojat e barabarta, qasja e individualizuar, pjesëmarrja e barabartë dhe fuqizimi i viktimës. 

Niveli i tretë: shpjegon se barazia para ligjit nuk nënkupton trajtim identik për të gjithë, por trajtim të barabartë duke marrë parasysh rrethanat specifike, veçanërisht në kontekstin e drejtësisë restauruese.

Niveli i katërt: diskuton se si drejtësia restauruese mund të trajtojë pabarazitë ekzistuese në sistemin tradicional penal. 

Në këtë fazë nxënësit do vlerësojnë njëri-tjetrin dhe veten

	Detyrë dhe punë e pavarur: 

Lexoni ligjin Nr. 18/2017 “Për të drejtat dhe mbrojtjen e fëmijës”. 

· Gjeni nenet që parashikojnë masa që mundësojnë barazinë para ligjit të fëmijëve.

· Sillni shembuj të zbatimit të këtyre neneve në jetën e përditshme.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Drejtësia restauruese – një drejtësi për të mitur.

	Situata e të nxënit:  Blini është nxënës në klasën e nëntë dhe jeton me nënën dhe gjyshen, pasi i ati ka emigruar prej kohësh dhe e viziton familjen dy herë në vit. Shpeshherë, marrëdhëniet e Blinit me të ëmën janë të tensionuara, pasi ai nuk i pranon lehtë vërejtjet dhe këshillat e saj. Edhe me shkollën nuk i ka punët mirë, jo vetëm prej të rezultateve të dobëta, por edhe për shkak të ngacmimeve nga disa shokë të klasës për flokët që i mban të gjatë. Kohët e fundit, Blini ka zënë miqësi me disa djem më të mëdhenj se vetja, të cilët e përkrahin në çdo rast dhe njëri prej tyre e shtyn vazhdimisht të kryejë veprime të paligjshme.

	Rezultatet e të nxënit sipas kompetencave të fushës së temës mësimore.Nxënësi/ja:
· Identifikon motivet që e shtyjnë një të mitur të përfshihet në vepra penale. N2
· Shpjegon pse drejtësia restauruese është veçanërisht e përshtatshme për të miturit, duke marrë parasysh moshën, pjekurinë dhe potencialin e tyre për riedukim. N3

· Argumenton sesi drejtësia restauruese synon të shmangë burgimin për të miturit dhe të ofrojë  alternativa që mbështeten te komuniteti. N4

	Fjale kyçe: i mitur, vepër penale, dhunë, pasoja psikologjike, drejtësia restauruese.
	Burimet: Teksti mësimor: Qytetari 10, Kushtetuta e Republikës së Shqipërisë, Kodi Penal
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në fillim të orës, përmes diskutimit do të bëhet kontrolli i njohurive të marra në temat e kaluara.

· Çfarë është zgjidhja me pajtim ose ndërmjetësimi i mosmarrëveshjeve? 

· Çfarë është drejtësia restauruese dhe cili është qëllimi i saj?
· Si e kuptoni barazinë para ligjit?
· Çfarë masash duhen marrë për të mundësuar barazinë e shtetasve para ligjit dhe qasjen në sistemin e drejtësisë?

· Pse programet e drejtësisë restauruese kontribuojnë në forcimin e barazisë para ligjit?

2. Realizimi i kuptimit (Pyetje – Përgjigje)

Në tabelë shkruhet pyetja:
- Cilat janë motivet që e shtyjnë një të mitur të përfshihet në vepra penale?

Nxënësit japin mendimet e tyre, të cilat i bazojnë edhe në njohuritë që  kanë marrë në mësimet e tjera.

Shpesh, vjedhjet dhe grabitjet lidhen me dëshirën e tyre për të përfituar të mira materiale që nuk i kanë, ndërsa dhuna buron nga nevoja për të demonstruar forcë, për të fituar respektin e bashkëmoshatarëve, për të shmangur turpin apo për shkak të vështirësive në kontrollin e emocioneve dhe mungesës së ndjenjës së fajit. Shpeshherë, të miturit nuk arrijnë të parashikojnë pasojat e veprimeve të tyre, as për veten dhe as për të tjerët.

Pse drejtësia restauruese është veçanërisht e përshtatshme për të miturit?

Drejtësia restauruese ofron alternativa efektive për riedukimin dhe riintegrimin e të miturve, të cilat përfshijnë vendosjen e tyre nën kujdesin e prindërve, ndjekjen e detyrueshme të shkollës ose formimit profesional, shërbime në komunitet, trajtim psikologjik dhe pjesëmarrje në programe edukative.

Si synon drejtësia restauruese të shmangë burgimin për të miturit duke ofruar alternativa që mbështeten nga komuniteti?

Ligjet për të miturit mbështeten te parimi i interesit më të lartë të fëmijës dhe ofrojnë masa të

përshtatshme për edukim dhe mbrojtje. Prandaj në drejtësinë restauruese përparësi u jepet rehabilitimit dhe riintegrimit të të miturve në shoqëri, duke synuar ndryshimin e sjelljes dhe uljen e kriminalitetit. Përmes këtyre masavesynohet që të miturit të bëhen të përgjegjshëm, të ndjeshëm

dhe të aftë për të kuptuar pasojat e veprimeve.
3. Reflektim (Punë në grupe)
Ndahuni në tri grupe dhe zhvilloni një konkurs në lidhje me temën e këtij mësimi. Përgatitni 10 pyetje të shkurtra, por të qarta, për secalin nga grupet e tjera.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: identifikon motivet që e shtyjnë një të mitur të përfshihet në vepra penale. 

Niveli i tretë: shpjegon pse drejtësia restauruese është veçanërisht e përshtatshme për të miturit, duke marrë parasysh moshën, pjekurinë dhe potencialin e tyre për riedukim. 

Niveli i katërt: argumenton sesi drejtësia restauruese synon të shmangë burgimin për të miturit dhe të ofrojë  alternativa që mbështeten te komuniteti. 

Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur:

Si duhet të trajtohen të miturit që shkelin ligjin: përmes procedurave standarde të drejtësisë

apo përmes masave që synojnë riedukimin dhe integrimin e tyre? Argumentoni përgjigjen.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Sfidat psikologjike dhe sociale në drejtësinë për të mitur.

	Situata e të nxënit: Ndaj një nxënësi 16-vjeçar ka nisur hetimi për një vjedhje me vlerë të vogël parash. Pas disa verifikimeve dhe dëshmive të dhëna mbi rastin, prokurori i çështjes vendosi të mos e procedojë penalisht të miturin. Në bazë të Kodit të drejtësisë penale për të mitur, ndaj tij u zbatua një masë alternative: shmangia nga ndjekja penale, duke i kërkuar t’I kthejë sendin e vjedhur qytetarit dhe t’i kërkojë falje. Gjithashtu, duhet të punonte dy herë në javë,për gjashtë muaj rresht, në shërbim të komuniteti.

	Rezultatet e të nxënit sipas kompetencave të fushës së temës mësimore.Nxënësi/ja.
· Përshkruan parimet ku mbështetet drejtësia për të mitur. N2 
· Shpjegon problemet me të cilat mund të përballet një adoleshent gjatë qëndrimit të tij në qendrën e rehabilitimit. N3

· Argumenton rëndësinë që ka mbështetja e familjes dhe e komunitetit në riintegrimin e një të mituri në shoqëri. N4

	Fjale kyçe: drejtësi për të mitur, rehabilitim, riintegrim.
	Burimet: Teksti mësimor: Qytetari 10, Kushtetuta e Republikës së Shqipërisë, Kodi Penal
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	                                             Organizimi i orës së mësimit

1. Evokim (Diskutim për njohuritë paraprake)
Në fillim të orësdiskutohet mbi njohuritë e marra në temat e kaluara.
· Cilat janë motivet që e shtyjnë një të mitur të përfshihet në vepra penale?
· Identifikoni dallimin midis ndëshkimit dhe rehabilitimit.

· Argumentoni përse për të miturit, prioritet është rehabilitimi dhe riintegrimi i tyre në shoqëri.

· Si mendoni, cilët mbajnë përgjegjësi për përfshirjen e të miturve në vepra penale?
2. Realizimi i kuptimit (Punë në grupe, pyetja sjell pyetjen)

Në këtë fazë, diskutohet mbi parimet ku mbështet drejtësia për të mitur.
Drejtësia për të mitur mbështetet në parime që vendosin në qendër interesin më të lartë

të fëmijës.

Nxënësit do të ndahen në tre grupe, sipas rreshtave.
Grupi I- parimet ku bazohet drejtësia restauruese
Grupi II- vështirësitë psikologjike gjatë rehabilitimit
Grupi III- vështirësitë nga izolimi dhe mungesa në edukim
Pasi nxënësit të lexojnë informacionin në tekst, do t’i drejtojnë pyetje njëri-tjetrit, brenda grupit.
Grupi I - Të miturit nuk trajtohen njësoj si të rriturit kur kryejnë vepra të kundërligjshme,

sepse janë ende në proces rritjeje e zhvillimi. Ata kanë nevojë për kujdes dhe trajtim të veçantë. Ky trajtim synon jo vetëm mbrojtjen dhe edukimin e të miturit, por edhe mirëqenien e familjes së tij dhe të shoqërisë. Sistemi i drejtësisë për të mitur ka si qëllim kryesor rehabilitimin dhe riintegrimin e tyre në shoqëri, megjithëse zbatimi i këtyre parimeve shpesh përballet me vështirësi.
Grupi i II - Të miturit që kryejnë vepra të kundërligjshme, shpesh përbuzen dhe përjashtohen nga shoqëria, çka i çon ata sërish në rrugë të gabuar, duke përsëritur vepra të tilla. Ndërsa, kur gjejnë përkrahje dhe mbështetje emocionale nga familja dhe komuniteti, ata reflektojnë për gabimet e tyre dhe mundësitë për të kryer sërish vepra të kundërligjshme janë shumë here më të pakta. Kjo tregon se përbuzja dhe mospranimi nga shoqëria krijojnë ndjenja armiqësie te të miturit, gjë që e vështirëson rehabilitimin e tyre. Gjyqtarët, edukatorët dhe punonjësit e institucioneve të rehabilitimit të të miturve shpesh e kanë të vështirë t’i trajtojnë të miturit në përputhje me moshën. Kur këta trajtohen si të rritur, nuk e kuptojnë ashpërsinë e dënimit dhe zhvillojnë emocione negative që i shtyjnë drejt sjelljeve problematike. Të miturit mund të ndikohen edhe nga njëri-tjetri, duke mësuar sjellje të rrezikshme për shoqërinë.
Grupi i III- Izolimi në vendet e kryerjes së dënimit është një problem shumë i madh për të miturit. Për shkak të kontakteve të rralla me familjen dhe komunitetin, ata ndihen të vetmuar, të pasigurt dhe shpesh të braktisur. Kjo mund të çojë në tension, nervozizëm, zemërim, madje në sjellje problematike, sepse nuk kanë as shembuj të mirë për të ndjekur. Pengesë për rehabilitimin e të miturve është mungesa e një edukimi të duhur. Këtu përfshihen kushtet e dobëta të trajtimit, kualifikimi i pamjaftueshëm i edukatorëve, mungesa e burimeve materiale apo edhe agresiviteti që mund të ushtrohet ndaj tyre. Përkundrazi, kur të miturit trajtohen me kujdes, respekt dhe mirëkuptim, ata janë më të gatshëm të bashkëpunojnë dhe të përfitojnë nga procesi i rehabilitimit.
3. Reflektim (Rrjeti i diskutimit)
Si mendoni, për çfarë ka nevojë më shumë një adoleshent kur del nga qendra e rehabilitimit?

Argumentoni përgjigjen.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan parimet ku mbështetet drejtësia për të mitur.  
Niveli i tretë: shpjegon problemet me të cilat mund të përballet një adoleshent gjatë qëndrimit të tij në qendrën e rehabilitimit. 

Niveli i katërt: argumenton rëndësinë që ka mbështetja e familjes dhe e komunitetit në riintegrimin e një të mituri në shoqëri. 

Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur:

Ndahuni në grupe me 5 anëtarë dhe caktoni rolet që do të kryejë secili: reporter, motivues, kritik, koordinator dhe sekretar. Secili grup kryen vëzhgime ose intervista në komunitetin e tij, për të identifikuar rastin e një të mituri në konflikt me ligjin. Pas shqyrtimit të rastit nga secili anëtar, grupi përshkruan historinë e të miturit, duke argumentuar vështirësitë psikologjike dhe shoqërore me të cilat përballet ai. Në fund, grupi propozon mënyra për rehabilitimin dhe riintegrimin e të miturit në shoqëri.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Parandalimi i viktimizimit të ardhshëm te fëmijët.

	Situata e të nxënit: Një vajzë 12 vjeçare po kalonte pushimet te gjyshja. Një ditë gjyshja i kërkoi të shkontë të blinte diçka në dyqan. Kur u kthye vajza i tha gjyshes që shitësi i dyqanit i kishte kërkuar numrin e telefonit, por ajo nuk ia kishte dhënë. Të dyja së bashku shkuan dhe e denoncuan në polici. Kur policia e mori në pyetje shitësin ai mohoi çdo gjë. Kur iu kërkua të ballafaqohej me shitësin, vajza u trondit dhe filloi të qante.

Nuk donte ta shihte dhe as të përballej me të. Psikologia dhe punonjësja e mbrojtjes së fëmijëve kërkuan që vajza të pyetej vetëm kur ato ta vlerësonin si moment të përshtatshëm. Gjithashtu, propozuan që dëshmia e vajzës të regjistrohej, në mënyrë që të mos i duhej të përballej me shitësin.

	Rezultatet e të nxënit sipas kompetencave të fushës së temës mësimore.Nxënësi/ja.
· Përkufizon konceptin e viktimizimit të dytë te fëmijët. N2

· Analizon ndikimin negativ të viktimizimit të dytë në shëndetin mendor dhe mirëqenien e fëmijëve. N3
· Argumenton sesi parandalimi i viktimizimit të dytë ndikon në rritjen e besimit të fëmijëve te sistemi i drejtësisë. N4

	Fjale kyçe: viktimë, viktimizim
i dytë (i përsëritur), riviktimizim, parandaloj, raportim.


	Burimet: Teksti mësimor: Qytetari 10, Kushtetuta e Republikës së Shqipërisë, Kodi Penal
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	                                                            Organizimi i orës së mësimit

1. Evokim (Përvijim i të menduarit)
Fillimisht do të kontrollohen njohuritë që kanë marrë nxënësit,përmes disa pyetjeve që do t’u drejtohen,  për drejtësinë restauruese dhe rehabilitimin.

· Me çfarë problemesh mund të përballet një adoleshent gjatë qëndrimit të tij në qendrën e rehabilitimit?

· Analizoni rëndësinë që ka mbështetja e familjes dhe e komunitetit në riintegrimin e një të mituri në shoqëri.

· Si ndikojnë te një adoleshent etiketimi dhe përbuzja nga bashkëmoshatarët e tij?

2. Realizimi i kuptimit (Pyetja sjell pyetjen)
  Në bashkëpunim me nxënësit, do të bëhet një përshkrim i drejtësisë penale dhe viktimizimit të dytë. Drejtësia penale tradicionale i kushton më shumë rëndësi zbardhjes së veprës penale dhe të drejtave të autorit të saj, sesa viktimës. Nëse do të lexojmë rregullat e një procesi penal, do të
vërejmë se ligji parashikon më shumë rregullime për të drejtat e autorit të krimit gjatë procesit

penal, sesa për viktimën. Për pasojë, vepra penale shihet kryesisht e lidhur me zbulimin e asaj që ka ndodhur dhe me ndëshkimin e autorit.

Çfarë kuptoni me viktimizim të dytë?

Viktimizimi i dytë ose, siç njihet ndryshe, viktimizimi i përsëritur, mund të ndodhë kur fëmija

merr pjesë në procesin penal. 
Cili është ndikimi negativ të viktimizimit të dytë në shëndetin mendor dhe mirëqenien e fëmijëve?

Kur pyetet rreth ngjarjes, atij i rikthehen kujtimet dhe frikërat që ka përjetuar. Fëmija mund të shqetësohet edhe nëse ballafaqohet me personin që ka kryer veprime të dënueshme ndaj tij apo, kur gjatë marrjes në pyetje janë të pranishëm persona të padëshiruar. Po ashtu, mënyra se si formulohen pyetjet dhe vënia në dyshim e asaj që tregon fëmija, mund të shkaktojnë viktimizimin e dytë të tij. Gjatë kohës që merret në pyetje, fëmija viktimë ka të drejtë të shoqërohet nga prindi/prindërit e tij, nëse fëmija e kërkon një gjë të tillë. Në rast se prindi, një pjesëtar i familjes ose një i afërm ka kryer një vepër penale ndaj fëmijës, ai nuk mund të jetë i pranishëm gjatë dëshmisë ose gjatë çdo veprimi tjetër që mund të shkaktojë stress ose shqetësim tek i mituri. Në bashkëpunim me nxënësit do të diskutohet sesi parandalimi i viktimizimit të dytë ndikon në rritjen e besimit të fëmijëve te sistemi i drejtësisë.
Si ndikon parandalimi i viktimizimit të dytë në rritjen e besimit të fëmijëve te sistemi i drejtësisë?

Për të shmangur viktimizimin e dytë, gjatë procesit është e detyrueshme prania e një psikologu

të specializuar për fëmijët, shërbim që ofrohet pa pagesë. Psikologu e ndihmon fëmijën gjatë

marrjes në pyetje dhe sigurohet që ai të mos ndiejë frikë ose ndrojtje. Si fëmija viktimë, ashtu edhe fëmija që dyshohet ose akuzohet për kryerjen e një vepre penale, ka të drejtën të këshillohet falas me një avokat për të kuptuar procedurat e procesit. Pjesëmarrja në proces e fëmijës bëhet vetëm me dëshirën e tij, por mund të përfaqësohet edhe nga një avokat i specializuar për çështjet e fëmijëve. Në ndihmë të fëmijës viktimë, në bashki janë krijuar njësitë e mbrojtjes së fëmijëve. Punonjësi i mbrojtjes së tyre e ndihmon të miturin gjatë gjithë kohës që zhvillohet procesi, por edhe pas përfundimit të tij. Drejtësia miqësore për fëmijët jo vetëm që parandalon viktimizimin e dytë, por edhe rrit besimin e çdo fëmije viktimë për të raportuar krimin dhe për të kërkuar ndihmë nga institucionet. Në këtë mënyrë krijohen më shumë mundësi për të mbrojtur edhe fëmijët e tjerë nga dhuna dhe abuzimi. Prandaj është e rëndësishme që çdo fëmijë të njohë të drejtat e tij, të kuptojë si funksionon sistemi dhe të kërkojë që këto të drejta të respektohen dhe të mbrohen.
3. Reflektim (Rrjeti i diskutimit)
Nxënësit janë njohur me drejtësinë restauruese dhe viktimizimin e dytë. Shtrohet për diskutim çështja: 
- Pse është e rëndësishme që fëmija të mbrohet në mënyrë të veçantë gjatë një procesi penal?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përkufizon konceptin e viktimizimit të dytë te fëmijët. 

Niveli i tretë: analizon ndikimin negativ të viktimizimit të dytë në shëndetin mendor dhe mirëqenien e fëmijëve. 

Niveli i katërt: argumenton sesi parandalimi i viktimizimit të dytë ndikon në rritjen e besimit të fëmijëve te sistemi i drejtësisë. 

Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur:
Si mendoni, përse mbështetja e psikologut dhe e avokatit janë të nevojshme jo vetëm për fëmijën viktimë, por edhe për fëmijën që dyshohet për kryerjen e veprës penale?


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Veprimtari praktike: Drejtësia, ndërmjetësimi dhe i mituri.

	Situata e të nxënit: Nxënësit paraqesin nëpërmjet interpretimit një situatë konflikti në shkollë. Ata punojnë në grupe dhe vendosin nëse kjo situatë duhet të zgjidhet përmes ndërmjetësimit apo me mënyra të tjera.

	Rezultatet e të nxënit sipas kompetencave të fushës së orës mësimore. Nxënësi/ja:

· Kupton se si funksionon drejtësia restauruese. N2 

· Analizon se si mund të zgjidhen konfliktet në mënyrë të drejtë përmes ndërmjetësimit. N3
· Argumenton rëndësinë e zgjidhjes së konflikteve përmes ndërmjetësimit. N4

	Fjalë kyçe: 

i mitur, vepër penale, dhunë, pasoja psikologjike, drejtësia restauruese.
	Burimet: Teksti mësimor: Qytetari 10, Kushtetuta e Republikës së Shqipërisë, Kodi Penal
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Udhëzime për nxënësit:

Nxënësit paraqesin nëpërmjet interpretimit një situatë konflikti në shkollë. Ata punojnë në grupe dhe vendosin nëse kjo situatë duhet të zgjidhet përmes ndërmjetësimit apo me mënyra të tjera.

Udhëzime për mësuesin/en:

U rikujtohet nxënësve të japin arsyetime tëdrejta gjatë seancës së ndërmjetësimit. Ata duhet të dëgjojnë dhe të respektojnë mendimin e të tjerëve pa paragjykime, si dhe të arrijnë një zgjidhje të drejtë e të pranueshme për të gjithë.

Situata

Disa ditë më parë, në ambientet e shkollës ka ndodhur një konflikt mes disa nxënësve. Konflikti ka nisur si mosmarrëveshje dhe është përshkallëzuar në përdorim të gjuhës fyese, dëmtim të sendeve personale (librave, çantës së shkollës dhe telefonave) dhe kërcënime ndaj sigurisë fizike të njërit prej nxënësve. Për të qetësuar situatën, ka ndërhyrë oficeri i sigurisë, së bashku me punonjësen sociale dhe psikologun. Më pas është lajmëruar policia, që ka filluar procedimin penal për nxënësit e përfshirë në mosmarrëveshje.

Hapi i pare (Punw nw grupe)
Ndani rolet në klasë:

· 1 nxënës do të marrë rolin e ndërmjetësit dhe 1 nxënës rolin e drejtorit/drejtoreshës së shkollës;

· 4 nxënës në rolin e të rinjve që janë përfshirë në konflikt;

· Disa të tjerë luajnë rolin e prindërve të nxënësve që u bënë pjesë e konfliktit;

· Disa nxënës do të bëhen pjesë e komunitetit të zonës, që janë të shqetësuar për konfliktet e shpeshta mes të rinjve;

· Dikush mund të luajë rolin e psikologut/ psikologes së shkollës; 
· Një nxënës mund të luajë rolin e oficerit/oficeres së sigurisë.

Hapi i dytë (Diskutim)
Në zhvillimin e një seance ndërmjetësimi, mbani parasysh:

· Drejtësia restauruese mundëson pajtimin e të miturit me personin e dëmtuar dhe persona të tjerë të prekur nga vepra penale, që mund të jenë shokë ose familjarë të personit të dëmtuar.

· Në këtë proces, i mituri që ka kryer veprën penale dhe personi/personat e dëmtuar marrin pjesë së bashku dhe në mënyrë aktive për të zgjidhur pasojat e një vepre penale.

· Nëse zbatohet masa e drejtësisë restauruese, të miturit mund t’i kërkohet të tregojë nëse e kupton përgjegjësinë për veprën penale dhe pasojat ndaj viktimës; të kompensojë dëmin e shkaktuar ndaj viktimës dhe/ose shoqërisë; t’i kërkojë falje viktimës; të marrë pjesë në një program të ndërmjetësimit, të kryejë punë në shërbim të komunitetit, dhe/ose çdo program tjetër që ndihmon në rehabilitimin e të miturve.

· Me pëlqimin e palëve, në ndërmjetësim mund të marrin pjesë edhe persona të tjerë, si përfaqësuesi ligjor i të miturit, psikologu, punonjësi i njësisë për mbrojtjen e të drejtave të fëmijës pranë bashkisë etj.

Hapi i tretë (Imagjinatw e drejtuar)
Ndërmjetësi e fillon seancën e ndërmjetësimit duke u dhënë fjalën nxënësve të përfshirë në konflikt. Çdo nxënës tregon versionin e vet të konfliktit dhe ndjesitë e tij pas situatës së krijuar. Ndërmjetësi bën pyetje të hapura dhe përmbledh ato që dëgjon, për të siguruar mirëkuptimin midis palëve. Më pas, nxënësit propozojnë mënyra për të zgjidhur konfliktin dhe për të riparuar dëmet materiale. Pas tyre, fjalën e marrin prindërit, drejtori/drejtoresha e shkollës, anëtarët

e komunitetit dhe personat e tjerë të përfshirë, për të dhënë mendimin dhe sugjerimet e tyre. Në fund, palët bien dakord për të marrë masa konkrete që do zbatohen nga nxënësit e përshirë në konflikt.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: kupton se si funksionon drejtësia restauruese.  

Niveli i tretë: analizon se si mund të zgjidhen konfliktet në mënyrë të drejtë përmes ndërmjetësimit. 

Niveli i katërt: argumenton rëndësinë e zgjidhjes së konflikteve përmes ndërmjetësimit. 

	Detyrë dhe punë e pavarur:

Nxënësit realizojnë një fushatë informuese dhe ndërgjegjësuese për zgjidhjen e konflikteve përmes ndërmjetësimit, përmes posterave informues, fletëpalosjeve, videove të shkurtra ndërgjegjësuese, punimeve artistike etj.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Përsëritje: E drejta penale dhe drejtësia për të mitur.

	Situata e të nxënit
Situata të krijuara nga vetë nxënësit.

	Rezultatet e të nxënit sipas kompetencave të fushës së orës mësimore. Nxënsi/ja:

· Përshkruan konceptet kryesore të tematikës. (N2)

· Analizon problemet me të cilat mund të përballet një adoleshent gjatë qëndrimit të tij në qendrën e rehabilitimit. (N3)

· Argumenton sesi drejtësia restauruese synon të shmangë burgimin për të miturit dhe të ofrojë  alternativa që mbështeten te komuniteti. (N4)

	Fjalë kyçe:  i mitur, vepër penale, dhunë, pasoja psikologjike, drejtësia restauruese, ndërmjetësim, viktimizim i dytë.
	Burimet: 

Teksti mësimor: Qytetari 10, Kushtetuta e Republikës së Shqipërisë, Kodi Penal.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Rrjeti i diskutimit)
Ndërtohet pjesa e parë e orës së mësimit, duke u bazuar në njohuritë e marra në temat paraardhëse dhe informacionin e nxënësve, lidhur me veprën penale, drejtësinë restauruese, ndërmjetësimin dhe viktimizimin e dytë.  Për të rikujtuar njohuritë e marra, nxënësve do t’u drejtohen disa pyetje.

· Çfarë është zgjidhja me pajtim ose ndërmjetësimi i mosmarrëveshjeve? 

· Çfarë është drejtësia restauruese dhe cili është qëllimi i saj?

· Si e kuptoni barazinë para ligjit?

· Çfarë masash duhen marrë për të mundësuar barazinë e shtetasve para ligjit dhe qasjen në sistemin e drejtësisë?

· Pse programet e drejtësisë restauruese kontribuojnë në forcimin e barazisë para ligjit?

Përgjigjet e nxënësve shënohen në tabelë.
2. Realizimi i kuptimit (Punë në grupe)

Në çdo shoqëri, disa sjellje, veprime dhe mosveprime të individëve ndalohen me ligj. Ligji penal klasifikon si vepra penale veprimet dhe mosveprimet më të rrezikshme për shoqërinë.Nxënësit do të ndahen në tre grupe. 
Grupi I - do të diskutojë mbi Kodin Penal dhe përgjegjësinë penale të të miturve.

Grupi II- do të diskutojë mbi problemet me të cilat mund të përballet një adoleshent gjatë qëndrimit të tij në qendrën e rehabilitimit.

Grupi III- do të diskutojë mbi drejtësinë restauruese dhe parimet e saj.

Pasi nxënësit të kenë përfunduar diskutimin në grup, do t’i drejtohet pyetja grupit të parë:

Çfarë bën Kodi Penal dhe cilat janë përgjegjësitë penale të të miturve?
Nxënësit do të japin mendimet e tyre.

Në fund theksohet se:

Në Kodin Penal përcaktohen veprat penale dhe dënimet.
Në Shqipëri: I mituri ka përgjegjësi penale, nëse në kohën e kryerjes së një krimi ka mbushur moshën 14 vjeç; në rastin e kryerjes së një kundërvajtjeje penale, i mituri ka përgjegjësi penale kur ka mbushur moshën 16 vjeç në momentin e kryerjes së saj; personi që mbush moshën 18 vjeç, quhet i rritur dhe ka përgjegjësi të plotë penale.
Grupit të dytë i drejtohet pyetja:

- Cilat janë problemet me të cilat mund të përballet një adoleshent gjatë qëndrimit të tij në qendrën e rehabilitimit?

Në fund theksohet se:

Drejtësia për të mitur synon rehabilitimin dhe riintegrimin e tyre në shoqëri. Ky process vështirësohet kur të miturit izolohen nga familja dhe komuniteti, kur trajtohen si persona të rritur apo kur përballen me përbuzje dhe mospranim nga shoqëria. Kjo shkakton tek ata nervozizëm, pasiguri dhe stres, çka mund t’i nxitë drejt sjelljeve problematike. Nga ana tjetër, një edukim i përshtatshëm dhe trajtim miqësor krijojnë një mjedis që lehtëson rehabilitimin dhe riintegrimin e tyre në shoqëri. 

Grupit të tretë i drejtohet pyetja: 

Cilat janë parimet ku mbështetet drejtësia restauruese?

Në fund theksohet se:

Drejtësia për të mitur mbështetet në parime që vendosin në qendër interesin më të lartë të fëmijës. Të miturit nuk trajtohen njësoj si të rriturit kur kryejnë vepra të kundërligjshme, sepse janë ende në proces rritjeje e zhvillimi. Ata kanë nevojë për kujdes dhe trajtim të veçantë. Ky trajtim synon jo vetëm mbrojtjen dhe edukimin e të miturit, por edhe mirëqenien e familjes së tij dhe të shoqërisë.

  3. Reflektim (Punë në grupe)
Klasa do të ndahet në tri grupe. Secilit grup do t’i jepet një çështje për të analizuar.

      Grupi I- Çfarë do të ndodhte nëse nuk do të ekzistonte drejtësia restauruese?
Grupi II- Pse është  rëndësishëm parandalimi i viktimizimit të dytë?
Grupi III-Cilat janë përfitimet e ndërmjetësimit në zgjidhjen e konflikteve?
Nxënësit diskutojnë përfundimet para klasës.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan konceptet kryesore të tematikës. 

Niveli i tretë: analizon problemet me të cilat mund të përballet një adoleshent gjatë qëndrimit të tij në qendrën e rehabilitimit.
 Niveli i katërt: argumenton sesi drejtësia restauruese synon të shmangë burgimin për të miturit dhe të ofrojë  alternativa që mbështeten te komuniteti.

	Detyrë dhe punë e pavarur: 

Ndahuni në dy grupe dhe diskutoni për zgjidhjen e konflikteve përmes rrugës gjyqësore dhe ndërmjetësimit.

Grupi i parë mbron mendimin se zgjidhja e konfliktit përmes rrugës gjyqësore është më e drejtë, duke përshkruar dhe 2-3 pasoja konkrete. 

Grupi i dytë mbron mendimin se rruga më e mirë e zgjidhjes së konfliktit është përmes ndërmjetësimit, duke përshkruar disa pasoja konkrete.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Projekt Faza e II-të: Analizë e punës së realizuar (Të drejtat e nerut në Shqipëri – një udhëtim nga e shkuara historike, në të tashmen e digjitalizuar).

	Situata e të nxënit
Mësuesja së bashku me nxnënësit diskutojnë mbi punën e realizuar rreth projektit.

	Rezultatet e të nxënit sipas kompetencave të fushës së orës mësimore. Nxënësi/ja:

· Liston veçoritë e informacioneve të secilës punë në grup; N2
· Analizon materialet e mbledhura; N3

· Argumenton rezultatet e pritshme në përfundim të projektit. N4

	Fjalë kyçe: 

të drejtat themelore të njeriut,

universale, të patjetërsueshme,

të pandashme
	Burimet: 

Teksti mësimor: Qytetari 10, Kushtetuta e Republikës së Shqipërisë, Kanuni i Lumës, Kanuni i Lek Dukagjinit
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Brainstorming)
Nxënësit diskutojnë rreth informacioneve të mbledhura. Çdo grup paraqet materialet dhe këndvështrimet për çështjen në fjalë. 

Secili grup:

· Liston veçoritë e informacioneve të secilës punë në grup.

· Bashkon  materialet e mbledhura sipas një rendi logjik.

2. Realizimi i kuptimit (Diskutim)

Hapi i  parë: Grupet e punës prezantojnë kërkimet e tyre dhe rezultatet e studimit. Grupet kanë punuar, sipas orientimeve të mësuesit, dhe sipas orientimeve të liderit të grupit dhe vetë anëtarëve të grupit, por dhe sipas zgjedhjeve individuale dhe sipas ndarjes së punëve brenda grupit.

Grupi i parë: E drejta zakonore (Kanunet): figura e gruas, burrit dhe fëmijës në Kanun.

Grupi i dytë: Si janë trajtuar të drejtat e njeriut në Shqipëri gjatë periudhës 1912-1945.

Grupi i tretë: Të drejtat e njeriut gjatë periudhës 1945 – 1990.

Grupi i katërt: Të drejtat e njeriut pas viteve 90-të.

Grupi i pestë: Faktorët që kanë nxitur zhvillimin e dhe zbatimin e të drejtave themelore në Shqipëri.

Hapi i  dytë: Diskutim mbi vëzhgimet e kryera. Nxënësit kalojnë në diskutimet për materialet që kanë bërë grupet në klasë. Ata shprehin mendimet e tyre për çdo material  që është paraqitur duke dhënë sugjerimet apo vërejtjet e tyre, në mënyrë të tillë që të ketë efekt pozitiv dhe përmirësime. Ata diskutojnë në grupe për mënyrën e prezantimit të materialit studimor dhe realizimit në praktikë por edhe atij mbështetës, mbi formën e paraqitjes së projektit, si dhe mënyrën e vlerësimit dhe vetëvlerësimit.

3. Reflektim (Diskutim)
Në përfundim të orës nxënësit krahasojnë materialet  e grupeve dhe duke iu përmbajtur kritereve për të patur një punë të mirë ata arrijnë të përcaktojnë dhe strukturën që do të ketë projekti përfundimtar.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: liston veçoritë e informacioneve të secilës punë në grup; 
Niveli i tretë: analizon materialet e mbledhura; 

Niveli i katërt: argumenton rezultatet e pritshme në përfundim të projektit. 

	Detyrë dhe punë e pavarur: 

Zbatimi i planit të projektit.




	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Projekt Faza e II-të: Analizë e punës së realizuar (Të drejtat e nerut në Shqipëri – një udhëtim nga e shkuara historike, në të tashmen e digjitalizuar).

	Situata e të nxënit
Mësuesja së bashku me nxnënësit diskutojnë mbi punën e realizuar rreth projektit

	Rezultatet e të nxënit sipas kompetencave të fushës së orës mësimore. Nxënësi/ja:

· Liston veçoritë e informacioneve të secilës punë në grup; N2
· Analizon materialet e mbledhura; N3

· Argumenton rezultatet e pritshme në përfundim të projektit. N4

	Fjalë kyçe: 

të drejtat themelore të njeriut,

universale, të patjetërsueshme,

të pandashme
	Burimet: 

Teksti mësimor: Qytetari 10, Kushtetuta e Republikës së Shqipërisë, Kanuni i Lumës, Kanuni i Lek Dukagjinit
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Brainstorming)
Nxënësit diskutojnë rreth informacioneve të mbledhura. Çdo grup paraqet materialet dhe këndvështrimet për çështjen në fjalë. 

Secili grup:

· Liston veçoritë e informacioneve të secilës punë në grup.

· Bashkon  materialet e mbledhura sipas një rendi logjik.

2. Realizimi i kuptimit (Diskutim)

Hapi i  parë: Grupet e punës prezantojnë kërkimet e tyre dhe rezultatet e studimit. Grupet kanë punuar, sipas orientimeve të mësuesit, dhe sipas orientimeve të liderit të grupit dhe vetë anëtarëve të grupit, por dhe sipas zgjedhjeve individuale dhe sipas ndarjes së punëve brenda grupit.

Grupi i parë: E drejta zakonore (Kanunet): figura e gruas, burrit dhe fëmijës në Kanun.

Grupi i dytë: Si janë trajtuar të drejtat e njeriut në Shqipëri gjatë periudhës 1912-1945.

Grupi i tretë: Të drejtat e njeriut gjatë periudhës 1945 – 1990.

Grupi i katërt: Të drejtat e njeriut pas viteve 90-të.

Grupi i pestë: Faktorët që kanë nxitur zhvillimin e dhe zbatimin e të drejtave themelore në Shqipëri.

Hapi i  dytë: Diskutim mbi vëzhgimet e kryera. Nxënësit kalojnë në diskutimet për materialet që kanë bërë grupet në klasë. Ata shprehin mendimet e tyre për çdo material  që është paraqitur duke dhënë sugjerimet apo vërejtjet e tyre, në mënyrë të tillë që të ketë efekt pozitiv dhe përmirësime. Ata diskutojnë në grupe për mënyrën e prezantimit të materialit studimor dhe realizimit në praktikë por edhe atij mbështetës, mbi formën e paraqitjes së projektit, si dhe mënyrën e vlerësimit dhe vetëvlerësimit.

3. Reflektim (Diskutim)
Në përfundim të orës nxënësit krahasojnë materialet  e grupeve dhe duke iu përmbajtur kritereve për të patur një punë të mirë ata arrijnë të përcaktojnë dhe strukturën që do të ketë projekti përfundimtar.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: liston veçoritë e informacioneve të secilës punë në grup; 
Niveli i tretë: analizon materialet e mbledhura; 

Niveli i katërt: argumenton rezultatet e pritshme në përfundim të projektit. 

	Detyrë dhe punë e pavarur: 

Zbatimi i planit të projektit.




	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Kuptimi mbi pronën dhe llojet e saj.

	Situata e të nxënit:  Zoti Nandi pasi ankesat e tij u refuzuan nga gjykatat në Shqipëri për një çështje pronësie  u ankua në GJEDNJ për shkelje të nenit 6 §1 (kohëzgjatja e procedurave pronësore), nenit 13 (mungesë
mjeti ankimi efektiv) dhe nenit 46 (zbatim i vendimeve). Gjykata Evropiane konstatoi shkelje të nenit 6 §1 për kohëzgjatjen e panevojshme të procedurave pronësore (9 vite, 4 muaj e 8 ditë nga 12 maj 2000 deri më 20 shtator 2009), për shkak të kthimeve të përsëritura për rigjykim mes gjykatave. Gjithashtu, u konstatua shkelje e nenit 13, për mungesë mjeti ankimi efektiv në Shqipëri dhe e nenit 46, për moszbatim të vendimeve, duke i akorduar z. Nandi 1000 euro dëmshpërblim për dëmin jomaterial.

	Rezultatet e të nxënit sipas kompetencave të fushës së orës mësimore.Nxënësi/ja:
· Përkufizon konceptin e pronës. N2 

· Dallon pronën private dhe pronën publike, duke dhënë shembuj për secilën. N3

· Vlerëson rëndësinë e mbrojtjes ligjore të pronës si një e drejtë themelore. N4

	Fjalë kyçe: 

e drejta e pronës, pronë private,

pronë publike, pronë intelektuale,

pronë e luajtshme, pronë e

paluajtshme.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Në fillim të orës, do të shtrohen pyetje për diskutim duke u bazuar në njohuritë që nxënësit kanë marrë për tematikat e mëparshme.

- Cilat janë disa nga të drejtat themelore të njeriut?

- Cilat janë kategoritë e të drejtave të njeriut?

- Cilat janë funksionet e ligjit?

2. Realizimi i kuptimit (Pyetje – përgjigje)

Përgjigjet e pyetjeve të mësipërme, shërbejnë si pikënisje për dhënien e informacionit mbi vazhdimësinë e temës së re. Nxënësve u drejtohen disa pyetje.
Çfarë kuptoni me pronë?
Pronësia është një e drejtë që i jep individit, grupit apo institucionit shtetëror mundësinë për

të zotëruar, gëzuar dhe disponuar sende të luajtshme dhe të paluajtshme. Kjo quhet e drejta

e pronës. Marrëdhënia pronësore përfshin tri elemente kryesore: posedimin (zotërimin e pronës), disponimin (të drejtën për ta shitur, dhuruar apo tjetërsuar pronën) dhe shfrytëzimin (përdorimin dhe përfitimin prej saj).

Cilat janë dallimet mes pronës private dhe pronës publike?

Kur prona i përket një ose disa individëve, si dhe një shoqërie tregtare, quhet pronë private. Prona është (quhet) publike, kur ajo administrohet nga shteti, sipas ligjit nr. 8743/2001.

Pse prona mbrohet me ligj?

Prona gëzon mbrojtje ligjore, e cila krijon mundësi për zhvillim ekonomik dhe

siguri në jetën shoqërore. Ajo është e paprekshme dhe mund të kufizohet vetëm për arsye të interesit publik, kundrejt një shpërblimi të drejtë. Është shumë e rëndësishme që prona të mbrohet me ligj, sepse kështu mbrohet e drejta e pronësisë dhe nuk lejohet tjetërsimi i saj.
Nxënësit orientohen të lexojnë informacionin mbi pronën intelektuale, dhe më pas të diskutojnë rreth tyre. 
3. Reflektim (Rrjeti i diskutimit)
Shkelja e së drejtës së pronës ndonjëherë nuk merr vëmendjen e duhur nga organet e drejtësisë.

Procedurat e gjata, vonesat dhe shtyrjet e seancave ndikojnë negativisht në mbrojtjen e së

drejtës së pronës. Çfarë pasojash sjell një situatë e tillë për personat që u është shkelur kjo e drejtë?

Nxënësit diskutojnë mbi këtë çështje.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përkufizon konceptin e pronës. 

Niveli i tretë: dallon pronën private dhe pronën publike, duke dhënë shembuj për secilën. 

Niveli i katërt: vlerëson rëndësinë e mbrojtjes ligjore të pronës si një e drejtë themelore. 

Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur: 

Një studio arkitekture ankohet se projektet e saj janë kopjuar. 

Çfarë ligji është shkelur në këtë rast?

Çfarë dëmi kanë pësuar autorët e projektit? 

Si mund të zgjidhet kjo situatë?


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Veprat penale kundër pronës dhe pasojat ligjore.

	Situata e të nxënit: Një qytetar kontaktoi një agjenci që ofronte shërbime shtëpiake, përfshirë pastrimin dhe përkujdesjen, sepse kishte nevojë për një person që të kujdesej për babain e tij dhe për shtëpinë. Pas përfundimit të kontratës, punonjësja mori pagesën e fundit dhe dorëzoi çelësin e shtëpisë. Disa ditë më pas kur u kthye në banesë, qytetari hasi vështirësi në hapjen e derës së apartamentit. Në bravën e saj ishte thyer një çelës, por që nuk i përkiste asnjërit prej anëtarëve të familjes. Qytetari thirri policinë, e cila erdhi menjëherë në vendngjarje. Ai u shpjegoi efektivëve se një natë më parë, për arsye sigurie, e kishte ndërruar fishekun e bravës.

	Rezultatet e të nxënit sipas kompetencave të fushës së orës mësimore.Nxënësi/ja:

· Rendit veprat penale më të zakonshme kundër pronës. N2 

· Analizon sesi vlera e pronës, rrethanat e veprës dhe përsëritja e saj ndikojnë në ashpërsinë e dënimeve ligjore. N3
· Diskuton pasojat ligjore të plagjiaturës dhe piraterisë digjitale. N4 

	Fjalë kyçe: 

vlera e pronës, vepër penale, vjedhje, dëmtim, përvetësim, plagjiaturë, pirateri digjitale.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim

	1. Evokim (Përvijim i të menduarit)
Shtrohen pyetjet për diskutim, ku nxënësit bazohen në njohuritë që kanë marrë edhe në lëndë të tjera.
· Çfarë nënkupton e drejta e pronës.

· Cilat janë dallimet mes pronës private dhe pronës publike?

· Shpjegoni çfarë do të thotë pronë intelektuale.

· Identifikoni ligjet që mbrojnë pronësinë intelektuale në Shqipëri.

· Çfarë përfshihet në kategorinë e pronës së luajtshme?    
 2. Realizimi i kuptimit (Punë në grupe)

Ndahet klasa në dy grupe:  
Grupi I do të diskutojë mbi veprat penale kundër pronës dhe pasojat ligjore.
· Cilat janë veprat penale më të zakonshme kundër pronës?
· Si ndikon vlera e pronës dhe rrethanat e vfeprës në ashpërsimin e dënimeve ligjore?

Dëmtimi, vjedhja apo rrëmbimi i pronës së dikujt tjetër quhet vepër penale dhe si e tillë dënohet me ligj. Kështu, në Kodin Penal shqiptar përcaktohet se akti i vjedhjes parashikohet në nenin 134; akti i dëmtimit ose shkatërrimit (vandalizmit) të pronës parashikohet në nenin 150; përvetësimi i paligjshëm (rrëmbimi) i pronës parashikohet në nenin 138. Për këto vepra penale, ligji parashikon gjobë, zhdëmtim, burgim. Shuma e gjobës, masa e zhdëmtimit dhe kohëzgjatja e burgimit përcaktohen në ligj. Në këtë rast, pasojat ligjore të veprës penale varen nga vlera e pronës së dëmtuar, nga rrethanat e kryerjes së kësaj vepre, nga fakti nëse autori e ka kryer për herë të parë apo e ka të përsëritur, si dhe nga fakti nëse është kryer nga një individ i vetëm apo nga një grup personash.eprat penale
 Grupi II  do të diskutojë mbi veprat penale ndaj pronës intelektuale.
· Cilat janë veprat penale ndaj pronës intelektuale?

· Cilat janë pasojat ligjore të këtyre veprave penale?

Veprat penale që kryhen ndaj pronës intelektuale, përfshijnë kryesisht plagjiaturën dhe piraterinë digjitale. Plagjiatura dhe pirateria digjitale janë vepra penale që kryhen ndaj pronës intelektuale. Atou shkaktojnë dëme krijuesve, si në aspektin material, ashtu edhe në atë moral. Ndryshe ngaplagjiatura, pirateria digjitale është një formë e re e veprës penale ndaj pronës intelektuale.Krahas ligjeve që mbrojnë pronën, është e domosdoshme që secili prej nesh të tregojë respekt për pronën, qoftë kjo private, publike apo intelektuale. Vetëm me ndërgjegjësim dhe përgjegjësi qytetare mund të parandalojmë veprime të tilla të jashtëligjshme.

3. Reflektim (Punë në grupe)
Klasa ndahet në dy grupe.

Grupi i parë merr në shqyrtim rastin e përshkruar më poshtë:

Në media transmetohet një lajm për një person që ka bërë plagjiaturë në studimin e tij të

doktoraturës. Lajmi përhapet shpejt dhe komentohet nga shumë qytetarë. Diskutoni me njëri-tjetrin rreth këtij rasti.

· A përbën vepër penale plagjiatura e kryer?

· Jepni sugjerime se si mund të veprohet në situata të tilla.

· Çfarë dëmesh i sjellin shoqërisë raste si ky?

Grupi i dytë analizon rastin e dhënë:

Një student përdor një aplikacion jo shumë të njohur, për të shkarkuar nga interneti tekste

mësimore dhe libra, pa bërë asnjë pagesë për to apo për abonimin.

· Si e vlerësoni veprimin e studentit?

· A dëmtohet ndokush prej këtij veprimi? Argumentoni përgjigjet tuaja.

· A keni ndonjë ide se çfarë përcaktimesh ligjore ekzistojnë për pasojat e këtij veprimi?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: Në këtë fazë nxënësit do vlerësojnë njëri-tjetrin dhe veten.
Niveli i dytë: rendit veprat penale më të zakonshme kundër pronës. 

Niveli i tretë: analizon sesi vlera e pronës, rrethanat e veprës dhe përsëritja e saj ndikojnë në ashpërsinë e dënimeve ligjore. 

Niveli i katërt: diskuton pasojat ligjore të plagjiaturës dhe piraterisë digjitale. 

	Detyrë dhe punë e pavarur: 

Një kompozitor i njohur ankohet se pjesët muzikore të krijuara prej tij luhen shpesh

nëpër aktivitete muzikore. Kjo ndodh pa lejen apo autorizimin e tij, çka përbën shkelje

të plotë të të drejtave të autorit.

· A ju duket i drejtë shqetësimi i kompozitorit? Çfarë duhet të bëjë ai për ta zgjidhur këtë situatë?

· Cili është dëmi material që i është shkaktuar kompozitorit? Po dëmi moral?

· Po shoqëria, a pëson dëme prej shkeljes së të drejtës së autorit? Argumentoni mendimin tuaj.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Kostoja reale dhe ndikimi në shoqëri i dëmtimit të pronës publike.

	Situata e të nxënit: Një mbrëmje, pas përfundimit të ndeshjes, një grup të rinjsh filluan të bërtisnin me fjalë fyese ndaj skuadrës fituese, si dhe të digjnin koshat e mbeturinave.
Qytetarët që kalonin aty, i qortonin ashpër, por të rinjtë nuk i ndalën veprimet e dhunshme.
Në lajmet e mbrëmjes dhe në emisionet televizive, e gjithë vëmendja u përqendrua te sjellja e tifozëve, ndërsa shumë pak u fol për dëmet materiale. Të nesërmen, mediat raportuan se dëmet materiale ishin më të mëdha nga sa u evidentuan një natë më parë dhe qytetarët nisën të shqetësoheshin për shpenzimet që do të duheshin për riparimin e dëmeve të shkaktuara nga të rinjtë.

	Rezultatet e të nxënit sipas kompetencave të fushës së orës mësimore.Nxënësi/ja:

· Identifikon format kryesore të dëmtimit të pronës publike. N2 

· Analizon pasojat financiare, sociale dhe psikologjike të dëmtimit të pronës publike te komuniteti. N3
· Argumenton se dëmtimi i pronës publike është një akt kundër të gjithë komunitetit dhe dëmton shërbimet që përdorin të gjithë. N4

	Fjalë kyçe: 

pronë publike, pronë private,

qëndrim kontradiktor, kulturë

qytetare, pasuri e përbashkët,

kosto kulturore, pasoja ligjore.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në fillim të orës do të bëhet një udhëtim imagjinar mbi pronën, format e saj, si ka ndryshuar ajo, vlera e saj dhe ligjet për mbrojtjen e pronës nga shekulli në shekull.

2. Realizimi i kuptimit (Pyetja sjell pyetjen)

Në fillim të orës, do të përshkuhen prona private dhe prona publike, rëndësia e secilës prej tyre për individin dhe komunitetin.  Në bashkëpunim me nxënësit, do të identifikohen format e dëmtimit të pronës publike.
Cilat janë format e dëmtimit të pronës publike?

Prona publike është pasuri e përbashkët, e financuar nga taksat tona, prandaj çdo dëmtim i saj kthehet në kosto për të gjithë komunitetin. Koshat e mbeturinave të hedhur përmbys ose të djegur, stolat e thyer, muret e shkarravitura, rrugët e dëmtuara, janë shembuj të mungesës së respektit ndaj pronës që na përket të gjithëve. 

Cilat janë pasojat sociale dhe psikologjike të dëmtimit të pronës publike te komuniteti?
Dëmtimi i pronës publike, qoftë ky i madh apo i vogël, ka gjithmonë një kosto financiare. Riparimi i çdo dëmi bëhet me paratë publike, të cilat mund të shkonin për ndërtimin e shkollave, spitaleve, rrugëve, ujësjellësve apo parqeve. Kjo është një humbje për të gjithë qytetarët, pasi taksat e tyre nuk përdoren për investime që sjellin zhvillim, por për riparime dëmesh të shkaktuara nga persona të papërgjegjshëm. Përveç kostos ekonomike, dëmtimi i pronës publike ka edhe kosto kulturore, pasi tregon mungesë qytetarie dhe respekti ndaj hapësirave të përbashkëta. Shkatërrimi i tyre jo vetëm që dëmton pamjen e qytetit, por favorizon sjelljen joqytetare dhe shkeljen e rregullave.
Pse dëmtimi i pronës publike është një akt kundër të gjithë komunitetit dhe dëmton shërbimet që përdorin të gjithë?

Dëmtimi i pronës publike sjell edhe pasoja ligjore. Individët përgjegjës mund të përballen me masa ndëshkuese, penale, civile apo disiplinore, në varësi të shkallës së dëmit që kanë shkaktuar dhe vlerës së tij për komunitetin. Për shembull kur shohim tifozë që shkatërrojnë stadiumin pas humbjes së ndeshjes, të gjithë e cilësojmë si sjellje të papranueshme. Kjo dëmton edhe tifozët e tjerë, të cilët për një periudhë të pacaktuar kohore nuk do të mund të shohin skuadrën e tyre në atë stadium.

Kujdesi dhe respekti ndaj pronës publike janë tregues të kulturës dhe përgjegjësisë qytetare.

Mbrojtja e pasurisë së përbashkët është detyrë e të gjithëve, pasi kështu ruajmë vlerat materiale

dhe forcojmë bashkëpunimin në komunitet.

3. Reflektim (Rrjeti i diskutimit)
Banorët e një fshati kodrinor, pas shumë përpjekjesh, arritën të siguronin fondin e nevojshëm për të asfaltuar rrugën kryesore, e cila prej kohësh ishte shumë e dëmtuar. Nuk kaluan shumë muaj dhe ngjitur me fshatin e tyre filloi të ndërtohej një ujësjellës. Në rrugën e sapoasfaltuar filluan të lëviznin mjetet e rënda. Për pasojë, rruga u dëmtua sërish dhe banorët e fshatit u ndien shumë keq. Disa prej tyre iu drejtuan ashpër shoferëve të kamionëve, por këta u justifikuan duke thënë se po kryenin detyrën. Si mund të vlerësohet dëmi i rrugës së shkatërruar?

· Cilat janë palët e përfshira në këtë situatë?

· A mund ta kishin parandaluar banorët e fshatit kalimin e mjeteve të rënda?

· Kush duhet të mbajë përgjegjësi financiare për riparimin e rrugës së dëmtuar? A është e lehtë të arrihet kjo?

· Çfarë do të sugjeronit ju, që kjo situatë të zgjidhej me mirëkuptimin e të gjitha palëve?

	Vlerësimi: 

Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: Në këtë fazë nxënësit do vlerësojnë njëri-tjetrin dhe veten.

Niveli i dytë: identifikon format kryesore të dëmtimit të pronës publike.  

Niveli i tretë: analizon pasojat financiare, sociale dhe psikologjike të dëmtimit të pronës publike te komuniteti. 

Niveli i katërt: argumenton se dëmtimi i pronës publike është një akt kundër të gjithë komunitetit dhe dëmton shërbimet që përdorin të gjithë. 
Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur:

Hartoni një plan ndërgjegjësimi për komunitetin tuaj mbi rëndësinë e mbrojtjes së pronës publike

(si rrugët, hapësirat e gjelbra, shkollat etj.). 

· Përshkruani qëllimin e kësaj nisme;

· Shpjegoni hapat që do të ndërmerrni, aktivitetet që do të organizohen, kohën e zhvillimit të tyre;

· Vlerësoni ndikimin që mund të kenë te qytetarët.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Roli i qytetarit në mbrojtjen e pronës publike.

	Situata e të nxënit: Në një qytet bregdetar, vjedhja e kapakëve të pusetave është bërë një problem mjaft shqetësues për qytetarët, sidomos gjatë periudhës së shirave. Bllokimi i kanalizimeve për shkak të mungesës së kapakëve të pusetave, ka sjellë përhapje të ujërave në rrugë, madje edhe në trotuare. Përveç kësaj, pusetat e hapura
paraqesin rrezik për kalimtarët, sidomos për fëmijët, pasi mund të bien brenda.

	Rezultatet e të nxënit sipas kompetencave të fushës së orës mësimore.Nxënësi/ja:

· Identifikon strategji efektive për parandalimin e dëmtimit dhe vjedhjes së pronës, si në nivel personal ashtu edhe në nivel komuniteti. N2
· Shpjegon rëndësinë e denoncimit të akteve të dëmtimit ose vjedhjes së pronës. N3 

· Demonstron  ndjenjën e përgjegjësisë qytetare për mbrojtjen e pronës publike dhe private. N4

	Fjalë kyçe: 

hapësirë e përbashkët, qytetari

active, përgjegjësi kolektive,
veprime individuale, denoncim,

detyrë qytetare.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Në këtë fazë, do të bëhet kontrolli i njohurive të marra në temat e kaluara dhe do të shpjegohet  ndonjë paqartësi që mund të kenë nxënësit.

1. Identifikoni format kryesore të dëmtimit të pronës publike.

2. Argumentoni përse qytetarët priren të kujdesen më shumë për pronën private, sesa për

pronën publike.

3. Cilat janë pasojat financiare, shoqërore dhe ligjore të dëmtimit të pronës publike?

4. Si e mbron ligji pronën publike?

5. Shpjegoni si mund të kujdesemi për pronën publike. 
2. Realizimi i kuptimit (Pyetje – përgjigje)

Nxënësit kanë marrë informacione pronën publike dhe rëndësinë e saj, mbrojtjen e pronës publike nga dëmtimi. Në bashkëpunim me nxënësit, do të lexohet informacioni rëndësinë e ligjit dhe nevoja per qytetari aktive dhe do të diskutohet për mënyrën se si mund të identifikojnë strategji efektive për parandalimin e dëmtimit dhe vjedhjes së pronës.

Cilat janë disa strategji efektive në parandalimin e dëmtimit dhe vjedhjes së pronës?

për mbrojtjen e saj nuk mjafton vetëm ligji, sepse nuk mund të mbikëqyret nga policia çdo objekt apo hapësirë e përbashkët. Në këto kushte, nevojitet përgjegjësi dhe pjesëmarrje konkrete e

qytetarëve në mbrojtjen e pronës publike. Një angazhim i tillë përbën thelbin e qytetarisë aktive. Kjo do të thotë se, kur vërejmë përpjekje për të dëmtuar pronën publike, duhet të njoftojmë menjëherë autoritetet përkatëse dhe, kur është e nevojshme, të dokumentojmë rastin me foto

ose video, për të ndihmuar në verifikimin e personave përgjegjës. Në disa vende të zhvilluara, institucionet organizojnë nisma vullnetare për kontrollin e hapësirave të përbashkëta, ku

banorët angazhohen në vëzhgimin dhe ruajtjen e tyre, duke bashkëpunuar me institucionet përkatëse. Iniciativa të tilla shtojnë ndjenjën e përgjegjësisë kolektive te qytetarët dhe i nxitin të tregojnë kujdes e respekt për pronën publike.
Pse është e rëndësishme të denoncojmë dëmtimin ose vjedhjen e pronës?

Kur raste të tilla i raportojmë në organet e posaçme, personat përgjegjës përballen me ligjin dhe ndëshkohen me masat përkatëse. Disa qytetarë mund ta shohin denoncimin si një formë spiunimi. Në fakt, denoncimi është një e drejtë dhe detyrë qytetare. Edhe ata që nuk duan të identifikohen, mund të raportojnë në mënyrë anonime. Bashkëpunimi I policisë me qytetarët është shumë i nevojshëm, pasi pa ndihmën e tyre, shumë shkelje dhe dëmtime të pronës publike nuk do të zbuloheshin.

Si mund të kontribuojë një individ në mbrojtjen e pronës publike e private?

Çdo individ ka përgjegjësinë e tij në mbrojtjen e pronës publike, pasi ajo është pasuri e përbashkët dhe u shërben të gjithëve. Është detyrë morale dhe ligjore e gjithsecilit të mos e dëmtojë pronën publike dhe të reagojë kur vëren shkelje ose situata që e rrezikojnë atë. Edhe veprimet individuale, si ndriçimi i zonave ku ka puseta, për të parandaluar vjedhjen e kapakëve të tyre, kanë rezultuar

mjaft të dobishme.
3. Reflektimi (Rrjeti i diskutimit)
Ndonjëherë, dëgjojmë njerëz që thonë: “Prona publike është pronë e askujt”. Si mendoni,

përse është krijuar kjo mendësi?
Nxënësit diskutojnë mbi këtë çështje.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: Në këtë fazë nxënësit do vlerësojnë njëri-tjetrin dhe veten.

Niveli i dytë: identifikon strategji efektive për parandalimin e dëmtimit dhe vjedhjes së pronës, si në nivel personal ashtu edhe në nivel komuniteti.

Niveli i tretë: shpjegon rëndësinë e denoncimit të akteve të dëmtimit ose vjedhjes së pronës. 

Niveli i katërt: demonstron  ndjenjën e përgjegjësisë qytetare për mbrojtjen e pronës publike dhe private. 
Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur:

Bëni një inspektim të mjedisit të shkollës. Mbani shënim dëmtimet që mund të dalloni aty, duke krijuar një listë me to.

· Përse kanë ndodhur këto dëmtime? 

· Çfarë duhet bërë për riparimin e tyre?

· Si duhet të veprojmë që raste të tilla të mos përsëriten?

 Përgjigjuni me shkrim këtyre pyetjeve dhe diskutoni rreth tyre në klasë. 


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Inteligjenca artificiale dhe e drejta e autorit.

	Situata e të nxënit: Argjiri është një nxënës me rezultate të kënaqshme dhe përpiqet të jetë sistematik në mësime. Mësuesja e Historisë u ka dhënë si detyrë të shkruajnë një ese për Lidhjen e Prizrenit. Ai konsultohet me shokun e tij, Arbrin, i cili i shpjegon disa pika kryesore dhe i sugjeron të përdorë një robot për të mbledhur informacion. Argjiri kërkon ndihmë edhe nga vëllai që punon IT, i cili e mëson të përdorë inteligjencën artificiale për të gjetur informacionin e nevojshëm. Ai i mblodhi dhe i përpunoi me kujdes këto informacione, duke u befasuar nga përgjigjet e qarta që mori. Në fund, Argjiri u ndie i kënaqur dhe kuptoi se teknologjia digjitale, kur përdoret me përgjegjësi, mund të jetë një ndihmë e çmuar.

	Rezultatet e të nxënit sipas kompetencave të fushës së orës mësimore.Nxënësi/ja:

· Përkufizon Inteligjencën Artificiale Gjeneruese dhe të shpjegojë shkurtimisht sesi ajo funksionon. N2

· Analizon rreziqet kryesore të përdorimit të papërgjegjshëm të IA-së gjeneruese. N3

· Argumenton që plagjiatura e kryer me ndihmën e IA-së mbetet shkelje etike dhe shpesh ligjore. N4

	Fjalë kyçe: 

Inteligjencë artificiale,  nteligjencë artificiale gjeneruese, algoritëm, të dhëna, rrjete neurale, përdorim,

deepfake, meme.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në fillim të orës, do të bëhet kontrolli i njohurive të temës së kaluar dhe  do shpjegohet ndonjë paqartësi që kanë nxënësit.

· Çfarë kuptoni me konceptin qytetari aktive?

· Përveç ligjit, çfarë nevojitet tjetër për mbrojtjen e pronës publike?

· Si mund të kontribuojë një individ në mbrojtjen e hapësirave të përbashkëta?

· Argumentoni rëndësinë që ka denoncimi i rasteve të dëmtimit të pronës publike.

· Çfarë roli luan bashkëpunimi i qytetarëve me policinë në mbrojtjen e hapësirave publike?

2. Realizimi i kuptimit (Pyetje – përgjigje)

Të gjithë diskutojnë mbi inteligjencën artificiale, inteligjencën artificiale gjeneruese dhe se si po e ndryshojnë botën.
Çfarë është inteligjenca artificiale dhe inteligjenca artificiale gjeneruese?

Ajo është degë e shkencës kompjuterike që synon të krijojë sisteme të afta për të imituar ose simuluar proceset e mendimit njerëzor. IA-ja na ndihmon të mësojmë më shpejt, të arsyetojmë për probleme të vështira dhe të marrim vendime të bazuara në të dhëna. 

IA-ja gjeneruese, ndodhet brenda inteligjencës artificiale,  ka aftësinë të krijojë përmbajtje të re, për shembull: tekst, imazh artistik, video, kolonë zanore apo edhe kod programimi. Ajo nuk është thjesht një arkiv, por një sistem “krijues” që synon të zhvillojë diçka të re, duke u bazuar në të dhënat ekzistuese.
Çfarë rreziqesh sjell përdorimi i papërgjegjshëm i IA-së gjeneruese?

Përdorimi i papërgjegjshëm i IA-së përfshin veprime që shkelin privatësinë ose shtrembërojnë informacionin. Shembuj të këtij rasti janë: krijimi i “memeve” apo videove deepfake që deformojnë imazhin e dikujt për ta fyer; përdorimi i IA-së për mbikëqyrje masive, gjë që kufizon lirinë e individit; apo krijimi i algoritmeve që diskriminojnë grupe të ndryshme sociale.
Pse plagjiatura e kryer me ndihmën e IA-së mbetet shkelje etike dhe shpesh ligjore?

IA-ja duhet të jetë ndihmëse, jo zëvendësuese. IA-ja mund të sugjerojë ide, por

vendimin final duhet ta marrë njeriu, si qenie e ndërgjegjshme. Një shkelje shumë e rëndë është ajo e së drejtës mbi pronësinë intelektuale. IA-ja nuk krijon “nga asgjëja”. Ajo riorganizon informacionin që kanë prodhuar njerëzit më parë. Prandaj, të marrësh një tekst të gjeneruar nga IA-ja dhe ta paraqitësh si tëndin pa cituar burimin, konsiderohet plagjiaturë. Për të qëndruar brenda etikës, nxënësi duhet të respektojë gjithmonë rregullat e citimit dhe të shtojë mendimin e tij origjinal, analizën kritike dhe interpretimin mbi atë që i ofron teknologjia.
3. Reflektim (Rrjeti i diskutimit)
Nxënësve u shtrohet për diskutim ç8ështja e mëposhtme.

Si mendoni, a është i njëjtë kopjimi i një detyre nga IA-ja me kopjimin e detyrës nga shoqja ose shoku i bankës? Argumentoni përgjigjen.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: Në këtë fazë nxënësit do vlerësojnë njëri-tjetrin dhe veten.

Niveli i dytë: përkufizon Inteligjencën Artificiale Gjeneruese dhe të shpjegojë shkurtimisht sesi ajo funksionon. 

Niveli i tretë: analizon rreziqet kryesore të përdorimit të papërgjegjshëm të IA-së gjeneruese. 

Niveli i katërt: argumenton që plagjiatura e kryer me ndihmën e IA-së mbetet shkelje etike dhe shpesh ligjore. 
Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur:

Duke ditur që IA-ja “nuk e njeh” të vërtetën absolute, thjesht llogarit probabilitetin që diçka të jetë e saktë, a duhet t’u besojmë sugjerimeve të saj për diagnoza mjekësore apo vendime që kërkojnë gjykimin dhe arsyetimin e njeriut?Jepni mendimin tuaj mbi filozofinë e tij.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Veprimtari praktike: IA – gjeneruese dhe pronësia intelektuale.

	Situata e të nxënit: Qëllimi i kësaj loje është të identifikojmë dhe analizojmë problemet që lindin nga përdorimi i IA-së në krijimtarinë artistike dhe mbrojtjen e të drejtave të autorit.

	Rezultatet e të nxënit sipas kompetencave të fushës së orës mësimore. Nxënësi/ja:

· Identifikon problemet që lindin nga përdorimi i IA-së në krijimtarinë artistike. N2 
· Analizon mbrojtjen e të drejtave të autorit në përdorimin e IA-së në krijimtarinë artistike. N3
· Vlerëson rregullat që duhet t’i kemi parasysh gjatë përdorimit të inteligjencës artificiale. N4

	Fjalë kyçe: 

Inteligjencë artificiale,  nteligjencë artificiale gjeneruese, algoritëm, të dhëna, rrjete neurale, përdorim,

deepfake, meme.
	Burimet: Teksti mësimor: Qytetari 10, Kushtetuta e Republikës së Shqipërisë, 
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Klasa do të ndahet në grupe. Secili grup do të realizojë një aktivitet të veprimtarisë.
1 Lojë me role: Shqetësimi i artistëve (Lojw me role)
Qëllimi i kësaj loje është të identifikojmë dhe analizojmë problemet që lindin nga përdorimi i IA-së në krijimtarinë artistike dhe mbrojtjen e të drejtave të autorit. Nxënësit ndahen në tri grupe.

Grupi 1: artistët.

Grupi 2: përfaqësuesit e kompanive të IA-së.

Grupi 3: gjyqtarët.

Artistët kanë ngritur shqetësimin se të drejtat e tyre mbi pronën intelektuale nuk po respektohen, sepse puna dhe mundi i tyre po shfrytëzohen nga të tjerët pa pagesë. Ata i kanë dërguar ankesat në Agjencinë e Mbrojtjes së të Drejtave të Autorit, por e vetmja përgjigje që kanë marrë prej saj është kjo: “Po e shqyrtojmë çështjen”. Duke qenë se u bë shumë kohë që presin, artistët mendojnë se kjo përgjigje është thjesht një justifikim për vonesën. Ata shprehen të zemëruar se IA-ja po u vjedh “shpirtin”, duke shkelur haptas ligjin për të drejtën e autorit.

Përfaqësuesit e kompanive të IA-së mbrojnë idenë se ajo “mëson” nga shembujt dhe përvojat, siç meson njeriu, dhe krijon mjete të reja që sjellin progres. Trupa e gjyqtarëve dëgjon me vëmendje argumentet e artistëve dhe ato të kompanive të IA-së. Pasi i shqyrton, tërhiqet për të marrë një vendim të drejtë dhe të paanshëm.

2 Përdorimi i IA-së nga nxënësit për kryerjen e projekteve mësimore (Punw nw grupe)
Përmes këtij aktiviteti do të mësojmë disa rregulla që duhet t’i kemi parasysh gjatë përdorimit të

inteligjencës artificiale. Klasa ndahet në dy grupe.

Njëri grup punon për hartimin e rregullores që lidhet me përdorimin e IAsë për realizimin e projekteve mësimore.

Grupi tjetër përgatit një poster, ku secili vendos informacione, skica, imazhe, që tregojnë përfitimet, kufizimet dhe problematikat që sjell përdorimi i IAsë.

Në fund, nxënësit e të dyja gupeve prezantojnë punët e tyre dhe diskutojnë së bashku për rregullat që duhet të zbatojnë gjatë përdorimit të IA-së.

Diskutim në forum (Diskutim)
Qëllimi i mbajtjes së këtij forumi është të kuptojmë se kush ka të drejta pronësie mbi përmbajtjet që krijohen nga IA-ja ose që realizohen pjesërisht me ndihmën e saj. (Forumi mund të zhvillohet edhe në formën e një debati mes nxënësve të ndarë në dy grupe: pro dhe kundër përdorimit të IA-së për përfitime financiare.)

Në forum merr pjesë e gjithë klasa. Nxënësve u drejtohen disa pyetje në lidhje me pronësinë intelektuale, IA-në dhe rreziqet që mund të vijnë prej saj:

-  Nëse një këngë e krijuar përmes IA-së, shpërndahet në platforma të ndryshme digjitale dhe gjeneron para, kush duhet t’i marrë ato?

a) Kompozitori i këngës origjinale.

b) Autori i prompt-it që përdori IA-në për të krijuar vijën melodike të këngës.

c) Apo programuesi i IA-së që mundësoi krijimin e saj.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: identifikon problemet që lindin nga përdorimi i IA-së në krijimtarinë artistike.  
Niveli i dytë: analizon mbrojtjen e të drejtave të autorit në përdorimin e IA-së në krijimtarinë artistike. 

Niveli i katërt: vlerëson rregullat që duhet t’i kemi parasysh gjatë përdorimit të inteligjencës artificiale. 

	Detyrë dhe punë e pavarur:

Çfarë ju mbeti në mendje nga kjo veprimtari praktike?


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Korrupsioni.

	Situata e të nxënit: Ekipin e basketbollit e pret një nga ndeshjet më të rëndësishme të vitit dhe lojtarët kanë nisur prej ditësh një stërvitje intensive. Përpara kësaj, ata i pret edhe një ndeshje tjetër: ajo midis vetë lojtarëve. Cilët prej tyre do të përfaqësojnë ekipin dhe cilët do të jenë rezervë? Batoja është lojtari më i mirë i ekipit, ai dallohet për shtatlartësinë, elasticitetin dhe për natyrën refleksive. Pas tij vjen Gjini, i cili ka tregues fizikë mesatarë. Me rastin e ndeshjes së madhe, babai i tij i premtoi trajnerit “një zarf të majmë”, duke ndikuar kështu në përzgjedhje. Ditën e shpalljes së listës së përfaqësueses, Gjini e pa veten në ekip, ndërsa një lojtar më i mirë se ai mbeti në stol.

	Rezultatet e të nxënit sipas kompetencave të fushës së orës mësimore.Nxënësi/ja:

· Përkufizon korrupsionin si abuzim me pushtetin e besuar për përfitim personal dhe shpjegojnë pse është një vepër penale. N2
· Dallon format kryesore të korrupsionit duke dhënë shembuj konkretë. N3 

· Argumenton lidhjen midis shkaqeve dhe pasojave të korrupsionit. N4

	Fjalë kyçe: 

mitdhënie, nepotizëm, shpërdorim detyre, klientelizëm, favorizëm i padrejtë, vjedhje, konflikt interesi, mungesë  transparence, humbje besimi, denoncim.
	Burimet: 

Teksti mësimor: Qytetari 10, Kushtetuta e Republikës së Shqipërisë.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Bëhet kontrolli i njohurive për temat e kaluara dhe qartësohet ndonjë paqartësi që kanë nxënësit. 

· Ku dallon inteligjenca artificiale nga inteligjenca artificiale gjeneruese?
· Çfarë rreziqesh sjell përdorimi i papërgjegjshëm i IA-së? Si shmangen këto probleme?
· Si mund ta përdorim IA-në gjeneruese për të realizuar detyra ose projekte të dobishme, pa cenuar punën e të tjerëve?

2. Realizimi i kuptimit (Pyetje – përgjigje)
Në këtë fazë do të nxënësit ndërgjegjësohen për korrupsionin si një fenomen që dëmton demokracinë, ekonominë dhe besimin publik.

Në bashkëpunim me nxënësit u jepet përgjigje pyetjeve të mëposhtme.

Çfarë është korrupsioni?
Korrupsioni është një dukuri e rrezikshme, që sjell shkatërrimin e vlerave morale, shkeljen e normave shoqërore dhe përfitimin e paligjshëm, duke shfrytëzuar pushtetin apo postin në një institucion. Ai nuk është thjesht një veprim i padrejtë, por një plagë që prek ekonominë, shoqërinë dhe besimin e qytetarëve tek institucionet. Korrupsioni nënkupton përdorimin e pozitës për përfitime personale, duke dëmtuar të tjerët dhe duke shkelur ligjin.

Cilat janë format kryesore të korrupsionit?
Format e tij kryesore janë: ryshfeti, shpërdorimi i detyrës, nepotizmi, klientelizmi, favorizimi i padrejtë, vjedhja dhe konflikti i interesit. Në të gjitha rastet, përfiton një individ apo grup i vogël njerëzish, ndërkohë që dëmtohet e gjithë shoqëria. Nxënësit sjellin shembuj konkretë për secilën formë të korrupsionit.
Cilat janë shkaqet e korrupsionit dhe pasojat që ato sjellin?
Shkaqet kryesore të korrupsionit janë mungesa e transparencës dhe dobësia e institucioneve, të cilat lejojnë përhapjen e tij. Pasojat e korrupsionit janë të rënda dhe të shumanshme. Në aspektin ekonomik, ai rrit çmimet, dëmton investimet dhe thellon varfërinë. Investitorët nuk besojnë në një vend ku rregullat nuk respektohen dhe kjo i redukton mundësitë e zhvillimit të ekonomisë. Në aspektin shoqëror, korrupsioni sjell humbjen e besimit tek institucionet, padrejtësinë dhe uljen e cilësisë së shërbimeve publike. Ai nxit pabarazinë shoqëror, për rrjedhojë, rritet varfëria, dëmtohen investimet, ulet cilësia e shërbimeve publike dhe krijohet pabarazi sociale.
A janë gjithmonë efektive ligjet dhe institucionet në luftën kundër korrupsionit?
Ligjet dhe institucionet nuk mjaftojnë. Lufta kundër korrupsionit kërkon ndërgjegjen dhe angazhimin e qytetarëve. Qytetari që refuzon të japë ryshfet, që denoncon padrejtësinë dhe që

kërkon transparencë, bëhet pjesë e zgjidhjes.
3. Reflektim (Lexim i drejtuar)
Nxënësit janë njohur me informacionin mbi korrupsionin, format, shkaqet dhe pasojat e tij. Ata do të diskutojnë mbi “Ai që jep ryshfet, është po aq fajtor sa ai që e merr”.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përkufizon korrupsionin si abuzim me pushtetin e besuar për përfitim personal dhe shpjegojnë pse është një vepër penale. 

Niveli i tretë: dallon format kryesore të korrupsionit duke dhënë shembuj konkretë. 

Niveli i katërt: argumenton lidhjen midis shkaqeve dhe pasojave të korrupsionit. 

Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur:

Ndahuni në katër grupe.

Grupi i parë shqyrton rastin kur një zyrtar i bashkisë i jep lejen e ndërtimit kompanisë së vëllait të tij. Bazuar në njohuritë për korrupsionin, nxënësit e këtij grupi shpjegojnë nëse kemi të bëjmë me konflikt interesi apo me favorizim të padrejtë.

Grupi i dytë diskuton rreth sjelljes së një qytetari që nuk e paguan gjobën e makinës brenda afatit, duke analizuar shkaqet dhe pasojat e këtij veprimi.

Grupi i tretë zhvillon një lojë me role, ku personazhet kryesore janë: qytetari, zyrtari dhe gazetari investigativ. (Situata përshkruan një rast korrupsioni që ndodh në një institucion.)

Grupi i katërt hulumton dhe sjell raste që tregojnë korrupsion të vogël (p.sh., favorizime të vogla) dhe korrupsion të madh (p.sh, shpërdorim fondesh publike). Më pas, nxënësit e këtij grupi evidentojnë ngjashmëritë dhe dallimet mes tyre.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Kuadri ligjor dhe institucional i luftës kundër korrupsionit në Shqipëri.

	Situata e të nxënit: Në një qytet të vogël, për të marrë një vërtetim nga një institucion publik, qytetarët paguanin para në mënyrë të parregullt ndaj një nëpunësi. Njerëzit ishin mësuar me këtë praktikë prej vitesh dhe askush nuk denonconte, sepse mendonin që kështu i zgjidhnin punët e tyre pa vonesa. Blerta, një vajzë që sapo ishte diplomuar si juriste, e kishte mësuar se të ofrosh para është e ndëshkueshme nga ligji. Kur shkoi në institucion, ajo nuk pranoi të paguante për vërtetimin që i duhej. Blerta denoncoi nëpunësin, i cili u hetua nga prokuroria dhe më pas u dënua. 

	Rezultatet e të nxënit sipas kompetencave të fushës së orës mësimore. Nxënësi/ja:

· Identifikon ligjet kryesore kombëtare që synojnë parandalimin dhe ndëshkimin e korrupsionit në Shqipëri. N2
· Shpjegon rolin e institucioneve kyçe kundër korrupsionit. N3
· Analizon funksionet e tyre bazë të institucioneve kyçe kundër korrupsionit. N4

	Fjalë kyçe: 

ligj, institucione publike, parandalim, lufta ndaj korrupsionit, besimi i publikut.
	Burimet: Teksti mësimor Qytetari 10, Kushtetuta e Republikës së Shqipërisë.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në këtë fazë do të bëhet një përmbledhje e informacionit të temave të kaluara.

· Çfarë është korrupsioni dhe cilat janë format kryesore të tij?

· Pse mungesa e transparencës konsiderohet një nga shkaqet kryesore të korrupsionit?

· Analizoni lidhjen midis shkaqeve dhe pasojave të korrupsionit.

· Si mendoni, a janë gjithmonë efektive ligjet dhe institucionet në luftën kundër korrupsionit? Pse?

2. Realizimi i kuptimit (Pyetja sjell pyetjen)

Do të lexohet pjesa mbi institucionet kryesore ne Shqipëri në luftën kundër korrupsionit. Pasi nxënësit e kanë lexuar atë, u drejtohet pyetja:
Cilat janë ligjet kryesore kombëtare që synojnë parandalimin dhe ndëshkimin e korrupsionit në Shqipëri?

Disa nga ligjet kryesore në Shqipëri që ndihmojnë në luftën ndaj korrupsionit janë:

Ligji nr. 7895, datë 27.1.1995 "Kodi Penal i Republikës së Shqipërisë”, i ndryshuar

Ligji nr. 9049, datë 10.4.2003 “Për deklarimin dhe kontrollin e pasurive, të detyrimeve

financiare të të zgjedhurve dhe të disa nëpunësve publikë”, i ndryshuar

Ligji nr. 9917, datë 19.5.2008 “Për parandalimin e pastrimit të parave dhe financimit të

terrorizmit të të zgjedhurve dhe të disa nëpunësve publikë”

Ligji nr. 10 296, datë 8.7.2010 “Për menaxhimin financiar dhe kontrollin”, i ndryshuar

Ligji nr. 119/2014 “Për të drejtën e informimit”, i ndryshuar

Ligj nr. 96/2025 “Për sinjalizimin dhe mbrojtjen e sinjalizuesve”

Ligj nr. 23/2026, datë 3.2.2026 “Për parandalimin e konfliktit të interesit në ushtrimin e

funksioneve publike”

Cili është roli i institucioneve kyçe kundër korrupsionit?

Çdo institucion publik duhet të marrë masa për të parandaluar dhe luftuar korrupsionin brenda tij. Për shembull, institucionet kanë rregulloret e tyre të brendshme dhe kode etike, të cilat shpjegojnë për punonjësit veprimet e lejuara dhe ato të ndaluara. Të gjitha organet duhet të jenë të hapura me qytetarët, mediat, bizneset dhe organizatat jofitimprurëse. Në faqet zyrtare në internet duhet të publikohen shumë dokumente që lidhen me vendimet e institucioneve ose me përdorimin e fondeve publike. Paralelisht, institucionet duhet të marrin masa për të rritur informimin e nëpunësve dhe për të realizuar veprimtari edukuese e ndërgjegjësuese, sepse mund të ndodhë që një nëpunës të mos ketë informacion të plotë për veprimet që i ndalohen me ligj.

Çfarë bëjnë këto institucione kundër korrupsionit?
Institucionet publike luajnë një rol të rëndësishëm në edukimin ligjor të qytetarëve dhe duhet t’i shpjegojnë ligjet me gjuhë të thjeshtë. Në Kodin Penal janë parashikuar veprat penale në fushën e korrupsionit dhe përcaktohet se ka përgjegjësi penale, si qytetari që ofron përfitime të parregullta, ashtu edhe nëpunësi, mjeku, mësuesi, polici, inspektori etj., që i pranon ato.

Theksohet se: Ligjet dhe institucionet funksionojnë më së miri kur qytetarët kanë besim tek ato dhe tregohen bashkëpunues. Nëse qytetarët nuk denoncojnë një veprim korruptiv ose, nëse media nuk publikon informacione në lidhje me këtë shkelje, bëhet shumë i vështirë hetimi dhe më pas ndëshkimi I korrupsionit.

1. Reflektim (Punë në grupe)
Ndahuni në 4-5 grupe dhe përgatitni një fushatë ndërgjegjësimi për qytetarët, ku të tregoni arsyet pse duhet të kenë besim te ligji dhe institucionet shqiptare në luftën kundër korrupsionit. Mund të krijoni një fletëpalosje, një poster, një videomesazh etj.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 
Niveli i dytë: identifikon ligjet kryesore kombëtare që synojnë parandalimin dhe ndëshkimin e korrupsionit në Shqipëri.

Niveli i tretë: shpjegon rolin e institucioneve kyçe kundër korrupsionit. 

Niveli i katërt: analizon funksionet e tyre bazë të institucioneve kyçe kundër korrupsionit. 
Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur:

Argumentoni pohimet e mëposhtme, duke mbajtur qëndrim pro ose kundër për secilin prej tyre.

·  Lufta ndaj korrupsionit është detyrë e institucioneve publike dhe qytetarët nuk kanë pse të angazhohen në denoncime apo raportime.

· Ndëshkimi i zyrtarëve të korruptuar është më i rëndësishëm se ndërgjegjësimi i qytetarëve për të mos u përfshirë në veprime korruptive.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Roli i qytetarit dhe veprimi kundër korrupsionit.

	Situata e të nxënit:  Në fakultet del njoftimi se për studentët e mirë do të vihet në dispozicion një shumë financiare për t’u përdorur për një kërkim. Kastrioti aplikon me një punë kërkimore. Dorëzon në kohën e duhur materialin dhe kontakton zyrën përkatëse. Sekretarja e zyrës i thotë se shqyrtimi i aplikimit do të vonojë.  Kur del nga zyra, sekretarja e pyet studentin:
– Kaq urgjente e paske situatën, sa nuk pret dot?

– Po, – i përgjigjet ai.

– Atëherë, mos e humb rastin. E ke vetë në dorë që ta shpejtosh pak.

– Ashtu?! Po si?

– Atë nuk e di, por ti e kupton vetë... Të mos bëjmë sikur jetojmë në Hënë...

	Rezultatet e të nxënit sipas kompetencave të fushës së orës mësimore. Nxënësi/ja:

· Identifikon mënyrat se si qytetarët, përfshirë të rinjtë, mund të kontribuojnë në luftën kundër korrupsionit. N2

· Shpjegon rëndësinë e integritetit personal dhe etikës në jetën e përditshme dhe rolin e tyre në parandalimin e korrupsionit. N3

· Diskuton sesi presioni i grupit ose mungesa e shpresës mund të ndikojë te vendimi i individit për të toleruar ose marrë pjesë në akte korruptive. N4

	Fjalë kyçe: 

roli i qytetarit, ndershmëria dhe

integriteti, denoncimi dhe transparenca, rezistenca ndaj tundimit dhe presionit, bashkëpunimi dhe veprimet konkrete.
	Burimet: Teksti mësimor Qytetari 10, Kushtetuta e Republikës së Shqipërisë.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Nxënësve do t’u drejtohen disa pyetje, për të rikujtuar njohuritë e marra në temat e kaluara.

1. Përmendni disa nga institucionet kryesore në Shqipëri dhe rolin e tyre në luftën kundër

korrupsionit.

2. Çfarë masash të brendshme mund të marrin institucionet për të parandaluar dhe luftuar

korrupsionin?

3. Si i ndihmon teknologjia institucionet në luftën kundër korrupsionit?

2. Realizimi i kuptimit (Pyetje – përgjigje)

Përgjigjet e nxënësve mbi korrupsionin dhe institucionet kryesore në Shqipëri ee roli i tyre në luftën kundër korrupsionit ndihmojnë për trajtimin e informacionit për rolin e qytetarit kundër korrupsionit.
Cilat janë mënyrat se si qytetarët, përfshirë të rinjtë, mund të kontribuojnë në luftën kundër korrupsionit?
Pa angazhimin dhe mbështetjen e shoqërisë, institucionet nuk mund ta përballojnë dot korrupsionin. Në luftën kundër tij, roli i qytetarit është i pazëvendësueshëm, sepse ai e paguan “faturën” e korrupsionit. Një individ që pranon përfitime të padrejta, humbet pak, ndërsa të gjithë qytetarët humbasin nga pak. Prandaj, çdo qytetar duhet të veprojë me kurajë, ndershmëri dhe integritet. Kjo do të thotë të bësh atë që beson se është më e mira, edhe kur nuk të sheh askush. 
Pse është e rëndësishme që qytetarët të tregojnë integritet në luftën ndaj korrupsionit?

Qytetari i ndërgjegjshëm u thotë “JO” përfitimeve të padrejta, duke mbrojtur dinjitetin personal, ligjin dhe besimin e të tjerëve te rregullat. Sinjalizimi dhe njoftimi i organeve përkatëse mbi një veprimtari të paligjshme, siç është korrupsioni, quhet denoncim. Kur qytetari denoncon me përgjegjësi dhe ndershmëri të plotë, ai hedh dritë mbi aktin korruptiv. Pa denoncim, padrejtësia kthehet në normë. Denoncimi kërkon kurajë dhe maturi: grumbullim faktesh, ruajtje të vetes dhe të të tjerëve. Refuzimi i ofertave të padrejta, sidomos nga të rinjtë, është mënyra më e mirë për të mbrojtur integritetin personal. Refuzimi i favoreve në shkollë, veprimtari ose konkurse, denoncimi i rasteve të kopjimit apo abuzimit, si dhe kërkesa për procese të hapura e transparente, janë themeli i kulturës së integritetit.
Tregoni si presioni i grupit ose mungesa e shpresës mund të ndikojë te vendimi i individit për të toleruar ose marrë pjesë në akte korruptive.
Është përgjegjësi qytetare e secilit prej nesh të refuzojë përfitimet e padrejta dhe të mbrojë

dinjitetin e tij. Duhet t’i rezistojmë presionit të grupit shoqëror për ta pranuar korrupsionin si

“diçka që ndodh”. Këtë e arrijmë duke zgjidhur me vendosmëri çdo dilemë dhe duke refuzuar

kompromisin me vlerat dhe parimet.
3. Reflektimi (Rrjeti i diskutimit)
Përshkruani dy strategji praktike për t’i rezistuar korrupsionit. Diskutoni mbi këtë çështje duke iu referuar informacioneve që u trajtuan më sipër.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: identifikon mënyrat se si qytetarët, përfshirë të rinjtë, mund të kontribuojnë në luftën kundër korrupsionit. 

Niveli i tretë: shpjegon rëndësinë e integritetit personal dhe etikës në jetën e përditshme dhe rolin e tyre në parandalimin e korrupsionit. 

Niveli i katërt: diskuton sesi presioni i grupit ose mungesa e shpresës mund të ndikojë te vendimi i individit për të toleruar ose marrë pjesë në akte korruptive. 

	Detyrë dhe punë e pavarur:

Grupi i parë përgatit një plan veprimi për rritjen e transparencës në një aktivitet shkollor (p.sh.: olimpiada e matematikës, shpërndarja e çmimeve për esenë më të mirë, zgjedhja e ekipit më të mirë të volejbollit).

Grupi i dytë hulumton dhe sjell raste të denoncimit të korrupsionit në media. Më pas, analizon shkaqet dhe pasojat në secilin rast


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Transparenca dhe përgjegjësia.

	Situata e të nxënit: Në vitin 2023, prokurimet publike arritën shifrën 111.8 mld lekë, rreth 9,5% të buxhetit vjetor të shtetit, një shifër e konsiderueshme, që tregon pse prokurimet janë fushë kyçe për transparencë dhe përgjegjësi. Këto para shpenzohen për të paguar kostot e veprave që tenderohen. Duke qenë se të ardhurat burojnë nga taksapaguesit, këto institucione janë të detyruara me ligj të informojnë qytetarët se si i administrojnë paratë e tyre. Pra, ato duhet të tregojnë transparencë të plotë ndaj publikut për çdo shpenzim të kryer. Lind pyetja: A kryhen këto shpenzime sipas planifikimit, në mënyrë ekonomike, në respekt të ligjeve dhe me etikën e duhur?

	Rezultatet e të nxënit sipas kompetencave të fushës së orës mësimore. Nxënësi/ja:

· Përkufizon konceptin e transparencës në kontekstin e qeverisjes dhe shërbimeve publike, duke e dalluar atë nga fshehtësia apo opaciteti. N2

· Shpjegon pse transparenca është thelbësore për parandalimin e korrupsionit, duke ilustruar sesi mungesa e saj krijon hapësira për abuzim. N3

· Krahason  transparencën proaktive me transparencën reaktive. N4

	Fjalë kyçe: 

buxhet, prokurime publike, transparencë, shpenzime publike, përgjegjësi, forma proaktive dhe forma reactive e transparencës, roli aktiv i qytetarëve


	Burimet: Teksti mësimor Qytetari 10, Kushtetuta e Republikës së Shqipërisë.
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Brainstorming)
Nxënësve do t’u drejtohen disa pyetje, për të rikujtuar njohuritë e marra në temat e kaluara.

· Pse themi që qytetari është ai që paguan “faturën” e korrupsionit?

· Çfarë duhet të bëjë qytetari për t’i rezistuar presionit të grupit?
· Analizoni rëndësinë e denoncimit të korrupsionit.

· Shpjegoni çfarë roli luajnë organizatat e shoqërisë civile në luftën kundër korrupsionit.

2. Realizimi i kuptimit (Pyetje – përgjigje)
Përgjigjet e nxënësve do krijojnë mundësinë për të trajtuar transparencën dhe përgjegjësinë.
Çfarë është transparenca?
Transparenca është dhënia e informacionit për mënyrën se si shpenzohen paratë publike nga entet përkatëse. Transparenca e institucioneve mbi vendimet, procedurat dhe shpenzimet publike është mjaft e rëndësishme, sepse nëpërmjet saj, qytetarët arrijnë të kuptojnë se si administrohen paratë e tyre dhe të vlerësojnë nëse përdoren me përgjegjësi, apo ka hapësirë për abuzime dhe korrupsion.

Pse transparenca është thelbësore për parandalimin e korrupsionit, duke ilustruar sesi mungesa e saj krijon hapësira për abuzim?
Parimi i transparencës vlen për të gjitha institucionet që shpërndajnë ose përdorin fonde publike. Me prokurime mallrash e shërbimesh merren shkollat, spitalet, bashkitë etj. Këto ngrenë grupe ose struktura që kryejnë prokurime, pra ofrojnë pagesa për të përfituar mallra e shërbime. Në fushën e prokurimeve transparenca është thelbësore për të siguruar konkurrencë të Kur konkurrentët informohen të gjithë njësoj në lidhje me kriteret procedurat, ata konkurrojnë në kushte të barabarta, duke siguruar kështu një garë të drejtë dhe transparente. Përdorimi efikas i fondeve publike mund të sigurohet vetëm përmes procedurave të hapura. Kur proceset janë transparente, reduktohen kostot e panevojshme dhe rritet cilësia e shërbimeve. Publikimi i dokumenteve, kritereve dhe rezultateve, zvogëlon mundësinë e favorizimeve dhe rrit besimin e qytetarëve tek institucionet. Nëse shpenzimet kryhen në fshehtësi, atëherë terri informativ krijon terren për abuzim.
Ku dallon transparenca proaktive nga ajo reaktive?
Transparenca proaktive përdoret para se

të kryhet prokurimi. Në këtë rast, ajo përfshin publikimin e kontratave për mallrat ose shërbimet që nevojiten dhe të buxheteve për to. Gjithashtu, përfshin edhe regjistrat e prokurimeve. Trasparenca reaktive përdoret pas kryerjes së prokurimit. Në këtë rast, ajo përfshin kërkesat për informacion dhe mënyrat e ankimimit.

Në fund mund të diskutohet për rolin aktiv  të qytetarëve në luftën kundër korrupsionit.

3. Reflektim (Rrjeti i diskutimit)
Hulumtoni për një njoftim prokurimi në faqen e një institucioni dhe verifikoni si zbatohen kërkesat publike për transparencë. Përgatitni një ese me informacionin që gjetët.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përkufizon konceptin e transparencës në kontekstin e qeverisjes dhe shërbimeve publike, duke e dalluar atë nga fshehtësia apo opaciteti. 

Niveli i tretë: shpjegon pse transparenca është thelbësore për parandalimin e korrupsionit, duke ilustruar sesi mungesa e saj krijon hapësira për abuzim. 

Niveli i katërt: krahason  transparencën proaktive me transparencën reaktive.
 Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur:

Më parë, mund të ketë ndodhur që dokumentet e tenderit të mos jenë publikuar dhe shpallja e

subjektit fitues është bërë pa dhënë asnjë shpjegim.

· 1 A është shqetësuese kjo mungesë informacioni? Kush dëmtohet në këtë rast?

· 3 A ka lidhje kjo me përgjegjësinë e zyrtarëve? Argumentoni përgjigjen.

· 4 Cilat janë rreziqet e mbajtjes së fshehtë të informacionit?

· 5 Pse është e nevojshme transparenca në këtë rast? Si ndikon ajo te besimi i qytetarëve?

· 6 Cilat janë elementet që duhen të publikohen në çdo procedurë prokurimi? Përmendni      tri prej tyre


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Përsëritje: Korrupsioni, format, pasojat dhe lufta kundër tij.

	Situata e të nxënit
Situata të krijuara nga vetë nxënësit.

	Rezultatet e të nxënit sipas kompetencave të fushës së orës mësimore. Nxënsi/ja:

· Përshkruan konceptet kryesore të tematikës. (N2)

· Analizon korrupsionin dhe format kryesore të tij. (N3)

· Argumenton pse transparenca është thelbësore për parandalimin e korrupsionit. (N4)

	Fjalë kyçe:  korrupsion, buxhet, prokurime publike, transparencë, shpenzime publike, përgjegjësi, forma proaktive dhe forma reactive e transparencës, roli aktiv i qytetarëve
	Burimet: 

Teksti mësimor: Qytetari 10, Kushtetuta e Republikës së Shqipërisë, Kodi Penal
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Rrjeti i diskutimit)
Ndërtohet pjesa e parë e orës së mësimit, duke u bazuar në njohuritë e marra në temat paraardhëse dhe informacionin e nxënësve, lidhur me të korrupsionin, format e tij, transparencën dhe rolin e qytetarit në luftën ndaj korrupsionit.  Për të rikujtuar njohuritë e marra, nxënësve do t’u drejtohen disa pyetje.
· Çfarë është korrupsioni dhe cilat janë format e tij?

· Identifikoni burimin e të ardhurave me të cilat krijohet buxheti i shtetit.

· Si mendoni, kur duhen publikuar emrat e anëtarëve që japin tenderat, para apo pas procedurës? Pse?

· Çfarë duhet të bëjnë qytetarët që të sigurohen se paratë e tyre si taksapagues shpenzohen në mënyrë të përgjegjshme?
· Argumentoni si ndikon transparenca në rritjen e përgjegjësisë së zyrtarëve që administrojnë paratë publike.
Përgjigjet e nxënësve shënohen në tabelë.
2. Realizimi i kuptimit (Punë në grupe)

Korrupsioni është një nga fenomenet më shqetësuese në shoqërinë botërore sot.

Nxënësit do të ndahen në tre grupe. 

Grupi I - do të diskutojë mbi korrupsionin dhe format kryesore të tij.

Grupi II- do të diskutojë mbi transparencën dhe përgjegjësinë.

Grupi III- do të diskutojë mbi rolin aktiv të qytetarit në luftën kundër korrupsionit.

Pasi nxënësit të kenë përfunduar diskutimin në grup, do t’i drejtohet pyetja grupit të parë:

Çfarë është korrupsioni dhe cilat janë format kryesore të tij?
Nxënësit do të japin mendimet e tyre.

Në fund theksohet se:

Korrupsioni është një dukuri e rrezikshme, që sjell shkatërrimin e vlerave morale, shkeljen e normave shoqërore dhe përfitimin e paligjshëm, duke shfrytëzuar pushtetin apo postin në një institucion. Korrupsioni nënkupton përdorimin e pozitës për përfitime personale, duke dëmtuar të tjerët dhe duke shkelur ligjin. Format e tij kryesore janë: ryshfeti, shpërdorimi i detyrës, nepotizmi, klientelizmi, favorizimi i padrejtë, vjedhja dhe konflikti i interesit. Në të gjitha rastet, përfiton një individ apo grup i vogël njerëzish, ndërkohë që dëmtohet e gjithë shoqëria. Grupit të dytë i drejtohet pyetja:
- Pse është e rëndësishme transparenca?

Në fund theksohet se:

Transparenca është dhënia e informacionit për mënyrën se si shpenzohen paratë publike nga entet përkatëse. Transparenca e institucioneve mbi vendimet, procedurat dhe shpenzimet publike është mjaft e rëndësishme, sepse nëpërmjet saj, qytetarët arrijnë të kuptojnë se si administrohen paratë e tyre dhe të vlerësojnë nëse përdoren me përgjegjësi, apo ka hapësirë për abuzime dhe korrupsion.

Grupit të tretë i drejtohet pyetja: 

Pse është e rëndësishme që qytetari të jetë aktiv në luftën kundër korrupsionit?

Në fund theksohet se:

Qytetarët mund të luajnë një rol aktiv në funksionimin e institucioneve publike. Ata mund të kërkojnë informacion, mund të analizojnë dokumentacionet, apo mund të bëjnë pyetje kritike. Kur qytetarët I monitorojnë institucionet dhe u kërkojnë llogari, ato detyrohen të veprojnë në mënyrë të drejtë dhe të përgjegjshme. Për qytetarin, transparenca është mjet mjaft i rëndësishëm, pasi i jep mundësinë të pyesë, të kërkojë informacion apo shpjegime në lidhje me vendimet që merren. Publikimi i buxheteve dhe kontratave nga ana e institucioneve, i ndihmon qytetarët të monitorojnë shpenzimet dhe të denoncojnë parregullsitë.  
3. Reflektim (Punë në grupe)
Klasa do të ndahet në tri grupe. Secilit grup do t’i jepet një çështje për të analizuar.

      Grupi I- Çfarë do të ndodhte nëse nuk do të luftohej korrupsioni?
Grupi II- Çfarë ndodh nëse institucionet publike nuk do të ishin transparentë për punën e tyre?
Grupi III-Pse është e rëndësishme që qytetarët të jenë bashkëpunues në luftën kundër korrupsionit?
Nxënësit diskutojnë përfundimet para klasës.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan konceptet kryesore të tematikës. 

Niveli i tretë: analizon është thelbësore për parandalimin e korrupsionit. 

Niveli i katërt: argumenton pse transparenca është thelbësore për parandalimin e korrupsionit. 

	Detyrë dhe punë e pavarur: 

Hulumtoni raste të korrupsionit nga zyrtarë të lartë dhe tregoni cilat ligje kanë shkelur ata. 

· Cilat janë masat që kanë marrë institucionet përkatëse ndaj tyre? 

· A kanë qenë transparente këto institucione në vendimet e marra? 

· Tregoni disa pasoja konkrete që ka sjellë korrupsioni i këtyre zyrtarëve. 
· Po ju si do të vepronit po të gjendeshit në të njëjtën situatë si ata?


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Testim periudha e dytë.

	Situata e të nxënit
TezaA, Teza B

	Rezultatet e të nxënit sipas kompetencave të fushës së orës mësimore. Nxënësi/ja:

· Shpjegon konceptet kryesore të tematikave; N2

· Analizon drejtësinë restauruese dhe funksionet e saj; N3

· Argumenton rëndësinë e luftës ndaj korruosionit. N4

	Fjalë kyçe:  korrupsion, buxhet, prokurime publike, transparencë, shpenzime publike, përgjegjësi, forma proaktive dhe forma reactive e transparencës, roli aktiv i qytetarëve


	Burimet: 

Teksti mësimor: Qytetari 10, Kushtetuta e Republikës së Shqipërisë, Kodi Penal
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Pyetje – përgjigje

Organizimi i orës së mësimit
U shpërndahen nxënësve tezat e provimit. 
Pasi ata i shohin u shpjegohen paqartësitë që ata mund të kenë për pyetje të veçanta, përgjigjet që mund të japin, etj.

Në fund të orës mblidhen tezat e provimit për t'u vlerësuar.



	Vlerësimi: Teknikat e vlerësimit që përdoren gjatë kësaj ore janë: vlerësim me shkrim. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë tematikë:
Niveli i dytë: shpjegon konceptet kryesore të tematikave; 

Niveli i tretë: analizon drejtësinë restauruese dhe funksionet e saj; 

Niveli i katërt: argumenton rëndësinë e luftës ndaj korrupsionit.

	Detyrë dhe punë e pavarur: 



	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Veprimtari praktike: Korrupsioni dhe format e tij.

	Situata e të nxënit
Hulutim mbi njohuritë e njerëzve për korrupsionin dhe format e tij.

	Rezultatet e të nxënit sipas kompetencave të fushës së orës mësimore. Nxënësi/ja:

· Përshkruan korrupsionin si fenomen që duhet luftuar. N2
· Zhvillon aftësi për të identifikuar, analizuar dhe propozuar zgjidhje për përmirësimin e luftës kundër korrupsionit. N3
· Diskuton mbi përparësitë dhe të metat e transparencës proaktive dhe asaj reaktive. N4

	Fjalë kyçe: 

Korrupsion, buxhet, prokurime publike, transparencë, shpenzime publike, përgjegjësi, forma proaktive dhe forma reactive e transparencës, roli aktiv i qytetarëve
	Burimet: 

Teksti mësimor: Qytetari 10, Kodi Penal
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Klasa ndahet në tre grupe. Secili grup realizon një prej aktiviteteve të veprimtarisë.

1 Intervista për korrupsionin dhe format e tij (Hulumtim)
Nxënësit pyeten se çfarë dinë rreth korrupsionit dhe si e kuptojnë ata këtë fenomen. Klasa përzgjedh tre nxënës që shprehin gatishmëri për t’u intervistuar. Zgjidhen gjithashtu edhe tre intervistues. Këta të fundit udhëzohen paraprakisht të përgatisin pyetje, duke u konsultuar edhe me nxënësit e tjerë. Intervista mbulon çështje të tilla, si: ryshfeti, shpërdorimi i detyrës, klientelizmi, favorizimi i padrejtë, vjedhja dhe konflikti i interesit etj.

Në fund, nxënësit zgjedhin intervistën më të mirë, si dhe të intervistuarin më të informuar për korrupsionin dhe format e tij.

2 Debat për rëndësinë e transparencës mbi vendimet, procedurat dhe shpenzimet publike (Diskutim)
Nxënësit ndahen në dy grupe.

Njëri grup ngarkohet me detyrën për të hulumtuar dhe argumentuar përparësitë dhe të metat e

transparencës proaktive.

Grupi tjetër do të shpjegojë përparësitë dhe të metat e transparencës reaktive.

Në fund, çdo grup prezanton përfundimet e tij. Palët diskutojnë se cila prej këtyre formave të transparencës është më efektive në informimin e qytetarëve mbi vendimet, procedurat dhe shpenzimet publike.

3 Diskutim në forum (Diskutim)
Gjithë klasa merr rolin e forumit. Nxënësve u drejtohen disa pyetje të rëndësishme në lidhje me rolin e qytetarit në luftën kundër korrupsionit.

P.sh.: Ju ndodheni në një institucion për të dorëzuar një aplikim për vlerësimin e pronës suaj. Një nga zyrtarët ju lë të kuptoni se për të mbaruar sa më shpejt vlerësimin e pronës, duhet të jepni ryshfet. Si do të vepronit në këtë situatë? Do të ndiqnit sugjerimin e zyrtarit apo do ta refuzonit atë dhe do të njoftonit institucionet përkatëse?
Cilat janë njohuritë kryesore që përfituat nga kjo veprimtari praktike?



	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan korrupsionin si fenomen që duhet luftuar. 
Niveli i tretë: zhvillon aftësi për të identifikuar, analizuar dhe propozuar zgjidhje për përmirësimin e luftës kundër korrupsionit. 
Niveli i katërt: diskuton mbi përparësitë dhe të metat e transparencës proaktive dhe asaj reaktive. 

	Detyrë dhe punë e pavarur:

Nxënësit realizojnë një fushatë informuese dhe ndërgjegjësuese për luftën ndaj korrupsionit dhe problematikat në zbatimin e saj, përmes posterave informues, fletëpalosjeve, videove të shkurtra ndërgjegjësuese, punimeve artistike etj.


PERIUDHA E TRETË
	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Kuptimi i kuadrit ligjor dhe specifikat e punësimit të të miturve.

	Situata e të nxënit: Besarti është 15 vjeç dhe sapo ka mbaruar klasën e nëntë. Me dëshirën për të blerë një biçikletë të re dhe për të mos i rënë në qafë familjes, ai vendosi që gjatë pushimeve verore të punonte për të mbledhur shumën që i duhej. Filloi punë në një dyqan materialesh ndërtimi, ku merrej me sistemimin dhe paketimin e produkteve. Punonte çdo ditë nga ora 15:00 deri në 22:00 dhe shpesh shkarkonte kuti të rënda, gjë që i solli lodhje dhe probleme shëndetësore. Pas tri javësh, Besarti filloi të ndihej shumë i lodhur dhe pa fuqi. Pothuajse çdo natë kthehej vonë në shtëpi, pasi nuk arrinte të shkonte në kohë te stacioni i urbanit.

	Rezultatet e të nxënit sipas kompetencave të fushës së orës mësimore. Nxënësi/ja:
· Përshkruan rolin e Kodit të Punës të Shqipërisë si rregullator kryesor i marrëdhënieve të punës. N2

· Shpjegon kufizimet specifike që zbatohen për të miturit në punësim. N3

· Diskuton për rëndësinë e pëlqimit të prindërve/kujdestarëve ligjorë dhe e kontrolleve mjekësore për punësimin e të miturve. N4

	Fjalë kyçe: shfrytëzimi i punës së të 
miturve; Kodi i Punës i

Republikës së Shqipërisë;

Kufizimet ligjore për të miturit; oraret dhe kushtet e punës;

dokumentacioni i detyrueshëm

për punësimin e të miturve.
	Burimet: 

Teksti mësimor: Qytetari 10, Kodi i Punës, Kushtetuta e republikës së Shqipërisë
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Në fillim të orës, do të bëhet një kontroll i njohurive paraprake për temat e kaluara.
· Çfarë është korrupsioni dhe cilat janë format e tij?

· Identifikoni burimin e të ardhurave me të cilat krijohet buxheti i shtetit.

· Çfarë duhet të bëjnë qytetarët që të sigurohen se paratë e tyre si taksapagues shpenzohen në mënyrë të përgjegjshme?

2. Realizimi i kuptimit (Pyetja sjell pyetjen)

Puna është një nga aktivitetet më të rëndësishme në jetën e njeriut dhe të shoqërisë.
Kush i rregullon marrëdhënietg në punës në vendin tonë?

Në Shqipëri, marrëdhëniet e punës rregullohen nga ligje të rrepta, ku më kryesori është Kodi i Punës i Republikës së Shqipërisë. Ky kod është “kushtetuta” e marrëdhënieve punëdhënës-punëmarrës dhe ka një mbrojtje të veçantë për të miturit.

Kodi i Punës i përcakton qartë kushtet e punësimit sipas moshës:

· Nën 15 vjeç: punësimi është i ndaluar rreptësisht (përveç rasteve shumë të veçanta në sektorët kulturorë e artistikë, por edhe këtu me leje të posaçme).

· 15 vjeç: lejohet punësimi vetëm gjatë pushimeve shkollore dhe vetëm për punë të lehta që nuk dëmtojnë shëndetin apo formimin e të miturit. Në këto raste kërkohet gjithmonë pëlqimi i prindit.

· 16 vjeç: kjo është mosha standarde minimale për të hyrë në punësim të rregullt.brojtja
Cilat janë kufizimet që zbatohen për të miturit në punësim?

Të miturit gëzojnë mbrojtjë të veçantë nga ligji në punësim. Për këtë arsye, ligji vendos “kufij të qartë” për punëdhënësit:
· Punët e ndaluara: personat nën 18 vjeç nuk lejohen të bëjnë punë të rënda fizike, punë të rrezikshme (me kimikate, në lartësi), apo punë që dëmtojnë moralin. 

· Oraret e lejuara: jo më shumë se 6 orë në ditë (ose 30 orë në javë), kjo për t’i dhënë përparësi shkollimit të të miturit.

· Puna e natës: rreptësisht e ndaluar për personat nën 18 vjeç (fasha 22:00-06:00). 

· Pushimi: të miturit kanë të drejtë për pushime më të gjata ditore/vjetore për t’u çlodhur

fizikisht dhe mendërish
Pse është e rëndësishme të jepet pëlqimi i prindërve ligjorë dhe e kontrolleve mjekësore për punësimin e të miturve?

Ligji përcakton se, për të punuar ligjërisht, një i mitur duhet të ketë tri dokumentet kryesore: Kontrata e punës, e cila në çdo rast duhet të jetë e shkruar.

Pëlqimi i prindit ose kujdestarit: nëse është nën 18 vjeç, firma e të miturit nuk mjafton, duhet vetëm firma e prindit ose kujdestarit.

Vërtetimi mjekësor: para fillimit të punës dhe periodikisht gjatë saj, punëdhënësi duhet të kërkojë vërtetim mjekësor për të miturin, që të sigurohet se ai është në gjendje të punojë dhe nuk rrezikon shëndetin. Përmes mbrojtjes ligjore synohet që puna të jetë një përvojë e dobishme për të miturit, pasi ndihmon dhe i përgatit ata për të ardhmen. Bashkëpunimi dhe informimi i prindit mbi veprimtarine e punës së fëmijës nuk është vetëm një e drejtë ligjore por edhe shumë e rëndësishme për shëndetin e fëmijës dhe marrëdheniet e mtij me rregullat e shoqërisë
3. Reflektim (Ditari i të nxënit)
Orientohen nxënësit të lexojnë informacionin për kontratën e punës (shembulli një kontrate pune) dhe diskutohet mbi shembullin e mëposhtëm.

Shumë të rinj punojnë kamerierë ose në lavazhe, pa një kontratë pune, sepse “kanë nevojë të ngutshme për para”. Nga ana tjetër, pronarët nuk u paguajnë sigurime.

Pyetje: A ia vlen rreziku i punës pa kontratë për hir të fitimit të një shume të caktuar parash?

Çfarë humb një i ri që punon në të zezë (mendoni për aksidentet, pensionin në të ardhmen,

mbrojtjen nga largimi nga puna)?

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan rolin e Kodit të Punës të Shqipërisë si rregullator kryesor i marrëdhënieve të punës. 

Niveli i tretë: shpjegon kufizimet specifike që zbatohen për të miturit në punësim. 

Niveli i katërt: diskuton për rëndësinë e pëlqimit të prindërve/kujdestarëve ligjorë dhe e kontrolleve mjekësore për punësimin e të miturve. 
Në këtë fazë nxënësit do vlerësojnë njëri-tjetrin dhe veten.

	Detyrë dhe punë e pavarur 
Hulumtoni në internet për informacione mbi mbrojtjen ligjore për të miturit në Shqipëri dhe në një vend të BE-së. 

Analizoni ngjashmëritë dhe dallimet në rregullat e punësimit të të miturve.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Të drejtat e punëmarrësit dhe zgjedhja e karrierës.

	Situata e të nxënit: Me rastin e festave të fundvitit, grupi artistik i shkollës do të japë një shfaqje artistike. Meqenëse në grupin artistik nuk ka mjaftueshëm nxënës për të mbuluar të gjitha rolet e djemve, grupi vendosi të shpallë një njoftim për zhvillimin e audicioneve me nxënës të tjerë të shkollës, për t’u bërë pjesë e shfaqjes artistike. Ndërkohë, para se njoftimi të vendosej në këndin e njoftimeve të shkollës, njëri prej anëtarëve të grupit ngriti këtë pyetje: “Mos po diskriminojmë vajzat, duke kërkuar vetëm djem për t’u përfshirë në rolet e shfaqjes?”

	Rezultatet e të nxënit sipas kompetencave të fushës së orës mësimore. Nxënësi/ja:
· Identifikon të drejtat e punëmarrësit. N2

· Shpjegon detyrimet e punëdhënësit lidhur me sigurinë dhe shëndetin në punë dhe rëndësinë e tyre për çdo punëmarrës. N3

· Argumenton sesi njohja e Kodit të Punës dhe e të drejtave themelore ndikon në vendimmarrjen e informuar për zgjedhjen e një pune apo karriere. N4

	Fjalë kyçe: punëmarrës, punëdhënës,të drejtat e punëmarrësit, mosdiskriminimi, punë e detyruar, sindikatë, zgjedhje e karrierës.
	Burimet: 

Teksti mësimor: Qytetari 10, Kodi i Punës, Kushtetuta e Republikës së Shqipërisë
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Nxënësit kontrollohen për njohuritë që kanë marrë në temat e kaluara. Gjithashtu mund të qartësohen për ndonjë pasaktësi që mund të kenë hasur.
· Cila është mosha minimale e lejuar për punësim të rregullt sipas Kodit të Punës?

· Argumentoni përse ligji vendos kufizime të rrepta për punësimin dhe oraret e punës

për të miturit.

· Identifikoni disa nga punët e ndaluara për personat nën 18 vjeç.

2. Realizimi i kuptimit (Përvijim i të menduarit)
Përgjigjet e pyetjeve të mësipërme shërbejnë për të vazhduar trajtimin e informacionit mbi punën dhe çështje të lidhura me të drejtën e punës dhe të drejtat e punëmarrësit.

Çdo person që punësohet ka disa të drejta që duhet të respektohen në vendin e punës. Këto të drejta nuk janë thjesht rregulla pune, por konsiderohen edhe të drejta të njeriut. Ato janë përcaktuar nga Organizata Ndërkombëtare e Punës (ONP) përmes Konventave Ndërkombëtare të Punës. Në hartimin e tyre marrin pjesë përfaqësues të tri palëve: qeverisë, punëdhënësve dhe punëmarrësve.
Cilat janë të drejtat kryesore të punëmarrësit?

· E drejta për t’u organizuar, që u mundëson punëmarrësve të krijojnë sindikata, për të mbrojtur interesat e tyre.

· E drejta për marrëveshje kolektive, e cila garanton kontrata të përgjithshme që vendosin rregulla të njëjta për të gjithë punonjësit, pavarësisht vendit të punës.

· Ndalimi i punës së detyruar, që do të thotë se askush nuk duhet të detyrohet të kryejë një punë kundër vullnetit të tij, përveç rasteve të parashikuara me ligj për arsye të interesit publik.

· Vendosja e moshës minimale për punë dhe ndalimi i punës së fëmijëve, me qëllim mbrojtjen e zhvillimit dhe arsimimit të tyre.

· Ndalimi i diskriminimit në punë, që nënkupton se askush nuk duhet të trajtohet ndryshe për shkak të gjinisë, ngjyrës, fesë, bindjeve politike, etnisë, gjendjes ekonomike apo shoqërore.

Më tej në bashkëpunim me nxënësit shpjegohet detyrimi i punëdhënësit lidhur me sigurinë dhe shëndetin në punë dhe rëndësinë e tyre për çdo punëmarrës.

E drejta për shëndet dhe siguri në punë, pasi mungesa e masave mbrojtëse, si ekspozimi ndaj

zhurmës, nxehtësisë, dritës së fortë apo substancave të rrezikshme, mund të sjellë pasoja

serioze për shëndetin e punëmarrësve. Punëdhënësi duhet kujdeset që të p;otësojë kushtet e punës dhe sigurimin e shëndetit të punëmarrësit në vendin e punës. Këto të drejta janë të caktuara në Kodin e Punës dhe pasqyrohen dhe në kontratën e punës që lidhet mes punëdhënësit dhe punëmarrësit.

Më pas nxënësit diskutojnë argumenton sesi njohja e Kodit të Punës dhe e të drejtave themelore ndikon në vendimmarrjen e informuar për zgjedhjen e një pune apo karriere. 

zgjedhja e karrierës shpesh është e vështirë, sidomos për të rinjtë që sapo hyjnë në tregun e punës. Ata përballen me presionin për të fituar përvojë pune, me qëllim që në të ardhmen të kenë mundësi më të mira punësimi. Për këtë arsye, edukimi për karrierën është mjaft i rëndësishëm, pasi e ndihmon individin të orientohet drejt arsimimit dhe profesionit të ardhshëm, i cili do të zërë një pjesë të konsiderueshme të jetës së tij. Po ashtu, ky edukim e njeh të riun me të drejtat e punëmarrësit, mosrespektimi i të cilave, në çdo rast, mund të dëmtojë zhvillimin e karrierës së tij.
3. Reflektim (Punë në grupe)
Nxënësve u kërkohet të realizojnë një aktivitet në  lojë me role.

Ata ndahen në grupe pune. Brenda secilit grup zgjedhin role të ndryshme:

grupi artistik; nxënës të interesuar (vajza dhe djem) për rolin; drejtuesit e shkollës.

Diskutohet në grup dhe gjehet zgjidhja më e drejtë për angazhimin në rol, duke shmangur çdo formë diskriminimi, por duke respektuar edhe kërkesat e personazhit.

Në përfundim, rezultati i grupit paraqitet para klasës.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: identifikon të drejtat e punëmarrësit. 

Niveli i tretë: shpjegon detyrimet e punëdhënësit lidhur me sigurinë dhe shëndetin në punë dhe rëndësinë e tyre për çdo punëmarrës. 

Niveli a katërt: argumenton sesi njohja e Kodit të Punës dhe e të drejtave themelore ndikon në vendimmarrjen e informuar për zgjedhjen e një pune apo karriere. 

	Detyrë dhe punë e pavarur:

Ndahuni në grupe dhe diskutoni rreth çështjeve të mëposhtme:

A është gjithmonë diskriminim vendosja e kritereve të veçanta për një punë të caktuar?

Pse është e rëndësishme që punëmarrësit të njohin të drejtat e tyre?

Çfarë pasojash ka për karrierën e një personi mosrespektimi i të drejtave të tij në vendin e punës?

A mendoni se zgjedhja e karrierës duhet të bazohet vetëm në dëshirat personale apo edhe në

mundësitë reale?
Përfundimet ndahen me klasën në orën pasardhëse.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Mbrojtja e fëmijëve nga shfrytëzimi në punë.

	Situata e të nxënit: Një nxënës, i cili jeton vetëm me njërin prind, tregon se familja e tij po kalon vështirësi ekonomike. Për të ndihmuar familjen, ai vendos të punojë gjatë natës në një furrë buke në lagjen e tij. Edhe pse mendon se puna nuk do ta pengojë shkollën, ai fle shumë pak dhe fillon të lodhet fizikisht. Me kalimin e kohës, nuk arrin të përqendrohet në mësim, e zë gjumi në klasë dhe ndonjëherë mungon në shkollë.

	Rezultatet e të nxënit sipas kompetencave të fushës së orës mësimore. Nxënësi/ja:
· Identifikon fëmijët si një kategori veçanërisht e cenueshme ndaj shfrytëzimit në punë. N2

· Dallon punën e lejuar nga puna e paligjshme dhe e dëmshme për fëmijët. N3
· Arsyeton sesi puna e fëmijëve cenon të drejtën e fëmijës për edukim dhe zhvillim të shëndetshëm fizik, mendor dhe moral. N4

	Fjalë kyçe: 

interesi më i lartë i fëmijës, puna

e ndaluar e fëmijëve, shfrytëzimi i fëmijëve, mbrojtja e veçantë e fëmijëve nga shteti, mosha minimale për punë, Konventa për të Drejtat e Fëmijëve
	Burimet: 

Teksti mësimor: Qytetari 10, Kodi i Punës, Kushtetuta e Republikës së Shqipërisë
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
 Në këtë fazë bëhet kontrolli i njohurive duke u drejtuar nxënësve pyetje nga mësimet e kaluara.
· Pse nuk mund të detyrohet askush të punojë kundër vullnetit të tij? Përmendni një rast përjashtimor kur kjo mund të lejohet me ligj.

· Jepni dy shembuj të të drejtave që ka një punëmarrës në vendin e punës.

· A është e drejtë që një grua apo vajzë të marrë pagë më të ulët për të njëjtën punë që kryen një djalë apo burrë?

· A është e drejtë që një person të largohet nga puna për shkak të bindjeve politike? Si ndikon kjo në karrierën e personit, por edhe në shoqëri në tërësi.

2. Realizimi i kuptimit (Pyetje – përgjigje)

U kërkohet nxënësve të përmendin të drejtat e punëmarrsit. 
E drejta për t’u organizuar, e drejta për mosdiskriminim në punë, e drejta për siguri dhe shëndet në punë, e drejta për marrëveshje kolektive, ndalimi i punës së dedtyfruar etj.

Pse fëmijët janë veçanërisht të cenueshëm ndaj shfrytëzimit në punë?

Konventa për të Drejtat e Fëmijëve e Kombeve të Bashkuara (KDF), e cila është pjesë e

legjislacionit të vendit tonë, përcakton se në themel të çdo vendimi apo qëndrimi që lidhet

me fëmijët, duhet të vendoset interesi më i lartë i fëmijës. Ajo parashikon mbrojtjen e fëmijëve

nga shfrytëzimi në punë. Fëmijët duhet të mbrohen nga çdo formë tjetër shfrytëzimi që cenon zhvillimin dhe mirëqenien e tyre. Po ashtu, Kushtetuta e Republikës së Shqipërisë, në nenin 54, parashikon se fëmijët kanë të drejtën e një mbrojtjeje të veçantë nga shteti dhe të drejtën të mbrohen nga shfrytëzimi dhe përdorimi për punë, veçanërisht nën moshën minimale të lejuar, kur kjo dëmton shëndetin, moralin ose rrezikon jetën dhe zhvillimin e tij normal.

Ku ndryshon puna e lejuar nga puna e paligjshme për fëmijët?

Puna e ndaluar e fëmijëve është çdo punë që, për nga natyra dhe rrethanat në të cilat kryhet, mund të jetë e rrezikshme për shëndetin, sigurinë dhe zhvillimin fizik, mendor apo moral të fëmijës. Por ka veprimtari që nuk konsiderohen punë e ndaluar, si për shembull:

ndihma në punët e shtëpisë, pjesëmarrja në aktivitete artistike ose kulturore, kryerja e një pune të lehtë sezonale gjatë verës; me kusht që këto veprimtari të mos zhvillohen në orare të zgjatura ose të papërshtatshme, të mos cenojnë kohën e gjumit, pushimit, mësimit apo shëndetin e fëmijës.

Në disa raste, puna e fëmijëve mund të marrë forma shumë të rënda, si:

skllavëria ose shitja e fëmijëve; përfshirja në veprimtari kriminale, si prodhimi dhe shpërndarja e lëndëve narkotike; trafikimi për prostitucion; rekrutimi i fëmijëve në konflikte të armatosura.

Si e cenon puna e fëmijëve të drejtën e tij për edukim dhe zhvillim të shëndetshëm fizik, mendor dhe moral?
Shfrytëzimi i fëmijëve në punë, pra përfshirja e tyre në punë të ndaluara ose në kushte të

papërshtatshme, cenon të drejtat dhe liritë e tyre themelore. Ky shfrytëzim mund të dëmtojë

shëndetin dhe sigurinë e fëmijëve, si edhe të ndikojë negativisht në edukimin dhe zhvillimin e tyre fizik, mendor, shpirtëror, moral dhe shoqëror. Para së gjithash, puna e detyruar i pengon fëmijët të ndjekin shkollën dhe cenon të drejtën e tyre për arsim. Në shumë raste, atyre u mohohet edhe e drejta për kujdes shëndetësor dhe mbrojtje shoqërore.
3. Reflektim (Punë në grupe)
Klasa ndahet në grupe. Secili grup përgatit një poster, duke zgjedhur njërën nga temat e mëposhtme:

1. “Puna e fëmijëve dëmton të ardhmen”

2. “Të drejtat që cenohen nga puna e fëmijëve”
Përfundimet prezantohen para klasës.

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: identifikon fëmijët si një kategori veçanërisht e cenueshme ndaj shfrytëzimit në punë.

Niveli i tretë: dallon punën e lejuar nga puna e paligjshme dhe e dëmshme për fëmijët. 

Niveli i katërt: arsyeton sesi puna e fëmijëve cenon të drejtën e fëmijës për edukim dhe zhvillim të shëndetshëm fizik, mendor dhe moral. 

	Detyrë dhe punë e pavarur:

Shkruani një paragraf të shkurtër për çështjen: “Si do të veproja unë nëse do të shihja një shok/shoqe klase që punon dhe mungon në shkollë?”

Argumentoni përgjigjen tuaj.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Mbrojtja nga rreziqet e punësimit informal.

	Situata e të nxënit: Sokoli është nxënës i mirë, por mësuesit dhe prindërit besojnë se ai ka potencial për më shumë. Megjithëse ka premtuar përmirësim të notave, ende ka mangësi. Kohët e fundit, prindërit kanë vënë re se ai qëndron deri vonë para kompjuterit.  Pas bisedash të vazhdueshme, Sokoli u tregon se punon online për një agjenci reklame në rrjete sociale, duke krijuar përmbajtje dhe menaxhuar postime. Këtë gjë e bën pa kontratë pune apo orar të caktuar.

	Rezultatet e të nxënit sipas kompetencave të fushës së orës mësimore. Nxënësi/ja:
· Identifikon institucionet kryesore tek të cilat mund të kërkohet ndihmë dhe këshilla ligjore në rast shkeljesh të të drejtave të punës. N2

· Analizon pasojat negative të punësimit informal si për punëmarrësin ashtu edhe për shoqërinë. N3 
· Diskuton rolin e tij/saj personal në refuzimin e punësimit informal dhe në promovimin e praktikave të ndershme të punësimit. N4


	Fjalë kyçe: 

punësim informal, ILO, sigurim shëndetësor, sigurim shoqëror.
	Burimet: 

Teksti mësimor: Qytetari 10, Kodi i Punës, Kushtetuta e Republikës së Shqipërisë
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në fillim të orës do shtrohen disa pyetje për diskutim, ku nxënësve u jepet mundësia të shprehin idetë e tyre.
1. Çfarë nënkupton parimi i interesit më të lartë të fëmijës?

2. Nga cilat forma të shfrytëzimit duhet të mbrohen fëmijët sipas Konventës për të Drejtat e Fëmijëve të Kombeve të Bashkuara?

3. Çfarë detyrimi kanë institucionet arsimore, në rast se një fëmijë nuk paraqitet në mësim për shkak të punësimit?

2. Realizimi i kuptimit (Përvijim i të menduarit)

Mendimet që nxënësit japin gjatë diskutimit, shërbejnë si bazë për të trajtuar punësimin informal, institucionet ku mund të kërkohet ndihmë dhe pasojat e informalitetit.
Cilat janë institucionet kryesore tek të cilat mund të kërkohet ndihmë dhe këshilla ligjore në rast shkeljesh të të drejtave të punës?

Ndër institucionet tëk të cilat mund të kërkohet ndijmë janë:  Inspektoratit Shtetëror i

Punës, Ministria e Shëndetësisë dhe Mbrojtjes Sociale dhe sindikatat.

Punësimi informal është një nga problemet që shqetëson shoqërinë sot. 
Në punësimin informal punësohen jo vetëm të rriturit por edhe të miturit.

Punësimi informal shkakton pasoja negative dhe serioze tek të miturit. 

Po cilat janë disa nga këto pasoja?

Dëmtimi i zhvillimit fizik, psikologjik e mendor: Të miturit nuk e përballojnë fizikisht apo mendërisht punën, e cila i konsumon pa qenë faktor zhvillimi.

Shmangia ose braktisja e shkollës: puna me ngarkesa, lodhje e orare të parregullta pengon ndjekjen e procesit mësimor, madje çon edhe në braktisje të shkollës. 
Mungesa e mbrojtjes ligjore: duke bërë punë informale, të miturit nuk përfitojnë sigurime

shëndetësore dhe shoqërore, vuajnë nga pagesat e ulëta dhe nga pushimet e padrejta nga puna.

Theksohet se: Nga punësimi informal nuk dëmtohen vetëm të miturit dhe personat e rritur, por edhe vetë shoqëria.

Ndër këto pasoja janë: cenohet zhvillimi i njeriut; riprodhimi i varfërisë dhe pabarazive; dobësimi i ekonomisë, ligjit dhe solidaritetit shoqëror.

Në bashkëpunim me nxënësit diskutohet për rolin e tij/saj personal në refuzimin e punësimit informal dhe në promovimin e praktikave të ndershme të punësimit.
1. Reflektim (Rrjeti i diskutimit)
Një person i rritur thotë se nuk ka një zanat të caktuar, prandaj pranon të bëjë çfarëdolloj pune, madje dhe një punë informale. Si i vlerësoni ju pasojat e një qëndrimi të tillë?

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: identifikon institucionet kryesore tek të cilat mund të kërkohet ndihmë dhe këshilla ligjore në rast shkeljesh të të drejtave të punës. 

Niveli i tretë: analizon pasojat negative të punësimit informal si për punëmarrësin ashtu edhe për shoqërinë.  
Niveli i katërt: diskuton rolin e tij/saj personal në refuzimin e punësimit informal dhe në promovimin e praktikave të ndershme të punësimit. 

	Detyrë dhe punë e pavarur:

Shkruani skenarin e një dokumentari, i cili flet për një të rritur që është punësuar në mënyrë informale. Gjatë punës, dëmton syrin dhe rrezikon të humbasë shikimin. Ai ndodhet para një situate mjaft të vështirë, e cila vjen si pasojë e mungesës së sigurimeve shëndetësore.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Veprimtari praktike: Të drejtat e punëmarrësve.

	Situata e të nxënit
Hulumtim se sa kuptojmë se të drejtat e punëmarrësit janë të rëndësishme dhe ndikojnë në jetën e përditshme të njerëzve.

	Rezultatet e të nxënit sipas kompetencave të fushës së orës mësimore. Nxënësi/ja:
· Identifikon të drejtat e punëmarrësve në Shqipëri. N2

· Analizon rëndësinë e zbatimit të të drejtavë të punëmarrësve në Shqipëri. N3 
· Diskuton rolin e tij/saj personal në përmirësimin e zbatimit të të drejtave të punëmarrësve në Shqipëri. N4
· 

	Fjalë kyçe: 

punësim informal, ILO, sigurim shëndetësor, sigurim shoqëror.
	Burimet: 

Teksti mësimor: Qytetari 10, Kodi i Punës, Kushtetuta e Republikës së Shqipërisë
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Udhëzime për nxënësit: (Hulumtim)
Nxënësit zhvillojnë një pyetësor ose intervistë me prindër apo të afërm të punësuar. Ata do të jenë në rolin e intervistuesit, ndërsa prindërit apo të afërmit do të kenë rolin e të intervistuarit.

Nxënësit hartojnë një pyetësor ose disa pyetje të strukturuara për intervistë. Qëllimi i pyetësorit

apo intervistës është që të mblidhen informacione për të drejtat e të punësuarve në vendin tonë.

Fillimisht, nxënësit hartojnë kartën e të drejtave të punëmarrësve, të cilës do t’i referohen kur të

zhvillojnë veprimtarinë.

Pyetësori apo intervista duhet të jenë të përmbledhura dhe të lehta për t’u plotësuar.

Udhëzime për mësuesin/en: (Diskutim)
Mësueset/it u sjellin në vëmendje nxënësve, se:

􀀛përgjigjet e pyetjeve duhet të përcillen siç merren, pa i rishikuar apo ndryshuar ato;

􀀛identiteti i të intervistuarve do të mbetet anonim dhe nuk synohet mbledhja e asnjë

informacioni personal të tyre;nuk do të ketë asnjë referim te punëdhënësit, prandaj nuk

është e nevojshme të pyetet për vendin ku punojnë të intervistuarit.

Diskutim në klasë: (Diskutim)
Nxënësit ndajnë me njëri-tjetrin rezultatet e veprimtarisë dhe fillojnë diskutimin:

􀀛 A respektohen gjithmonë të drejtat e punëmarrësve?

􀀛Pse është e rëndësishme që këto të drejta të mbrohen?

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: identifikon të drejtat e punëmarrësve në Shqipëri. 

Niveli i tretë: analizon rëndësinë e zbatimit të të drejtavë të punëmarrësve në Shqipëri. 

Niveli i katërt: diskuton rolin e tij/saj personal në përmirësimin e zbatimit të të drejtave të punëmarrësve në Shqipëri. 

	Detyrë dhe punë e pavarur:




	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Përsëritje: Të drejtat e punës.

	Situata e të nxënit
Situata të krijuara nga vetë nxënësit.

	Rezultatet e të nxënit sipas kompetencave të fushës së orës mësimore. Nxënsi/ja:

· Përshkruan konceptet kryesore të tematikës. (N2)

· Analizon pasojat e punësimit të fëmijëve. (N3)

· Argumenton pse është e rëndësishme të zbatohen të drejtat e punëmarrësve. (N4)

	Fjalë kyçe:  punëmarrës, punëdhënës, të drejtat e punëmarrësit,mosdiskriminimi, punë e detyruar, sindikatë, zgjedhje e karrierës.
	Burimet: Teksti mësimor: Qytetari 10, Kushtetuta e Republikës së Shqipërisë, Kodi Punws
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	· Evokim (Rrjeti i diskutimit)
Ndërtohet pjesa e parë e orës së mësimit, duke u bazuar në njohuritë e marra në temat paraardhëse dhe informacionin e nxënësve, lidhur me të drejtat e punëmarrësve, punësimin informal, pasojat e punësimit tek fëmijët dhe institucionet ku mund të kërkohet mbështetje dhe këshillim nga punëmarrësit.  Për të rikujtuar njohuritë e marra, nxënësve do t’u drejtohen disa pyetje.
· Cila është mosha minimale e lejuar për punësim të rregullt sipas Kodit të Punës?

· Argumentoni përse ligji vendos kufizime të rrepta për punësimin dhe oraret e punës

për të miturit.

· Identifikoni disa nga punët e ndaluara për personat nën 18 vjeç.
· Çfarë nënkupton parimi i interesit më të lartë të fëmijës?

· Nga cilat forma të shfrytëzimit duhet të mbrohen fëmijët sipas Konventës për të Drejtat e Fëmijëve të Kombeve të Bashkuara?

· Çfarë detyrimi kanë institucionet arsimore, në rast se një fëmijë nuk paraqitet në mësim për shkak të punësimit?
Përgjigjet e nxënësve shënohen në tabelë.
· Realizimi i kuptimit (Punë në grupe)

Puna është një nga aktivitetet më të rëndësishme në jetën e njeriut dhe të shoqërisë.
Nxënësit do të ndahen në tre grupe. 

Grupi I - do të diskutojë mbi të drejtat e punëmarrësve.

Grupi II- do të diskutojë mbi pasojat e punësimit të fëmijëve.

Grupi III- do të diskutojë pse është e rëndësishme të zbatohen të drejtat e punëmarrësve.

Pasi nxënësit të kenë përfunduar diskutimin në grup, do t’i drejtohet pyetja grupit të parë:

Cilat janë disa nga të drejtat e punëmarrësve?
Nxënësit do të japin mendimet e tyre.

Në fund theksohet se:

E drejta për t’u organizuar, që u mundëson punëmarrësve të krijojnë sindikata, për të mbrojtur interesat e tyre; E drejta për marrëveshje kolektive, e cila garanton kontrata të përgjithshme që vendosin rregulla të njëjta për të gjithë punonjësit, pavarësisht vendit të punës; Ndalimi i punës së detyruar, që do të thotë se askush nuk duhet të detyrohet të kryejë një punë kundër vullnetit të tij, përveç rasteve të parashikuara me ligj për arsye të interesit public; Vendosja e moshës minimale për punë dhe ndalimi i punës së fëmijëve, me qëllim mbrojtjen e zhvillimit dhe arsimimit të tyre; Ndalimi i diskriminimit në punë, që nënkupton se askush nuk duhet të trajtohet ndryshe për shkak të gjinisë, ngjyrës, fesë, bindjeve politike, etnisë, gjendjes ekonomike apo shoqërore.

. Grupit të dytë i drejtohet pyetja:
- Cilat janë pasojat e punësimit të fëmijëve?

Në fund theksohet se:

Shfrytëzimi i fëmijëve në punë, pra përfshirja e tyre në punë të ndaluara ose në kushte të

papërshtatshme, cenon të drejtat dhe liritë e tyre themelore. Ky shfrytëzim mund të dëmtojë

shëndetin dhe sigurinë e fëmijëve, si edhe të ndikojë negativisht në edukimin dhe zhvillimin e tyre fizik, mendor, shpirtëror, moral dhe shoqëror. Para së gjithash, puna e detyruar i pengon fëmijët të ndjekin shkollën dhe cenon të drejtën e tyre për arsim. Në shumë raste, atyre u mohohet edhe e drejta për kujdes shëndetësor dhe mbrojtje shoqërore. 
Grupit të tretë i drejtohet pyetja: 

Pse është e rëndësishme të zbatohen të drejtat e punëmarrësve?

Në fund theksohet se:

Kushtetuta garanton lirinë e zgjedhjes së punës dhe mbrojtje sociale (grevë, pension, ndihmë).

Njohja dhe zbatimi i të drejtave ndihmon karrierën dhe parandalon abuzimet në punë. 

3. Reflektim (Punë në grupe)
Klasa do të ndahet në tri grupe. Secilit grup do t’i jepet një çështje për të analizuar.

      Grupi I- Çfarë do të ndodhte nëse punëmarrësit nuk do të kishin të drejta?
Grupi II- Çfarë ndodh nëse institucionet përkatëse nuk mbrojnë fëmijët nga punësimi?
Grupi III-Pse është e rëndësishme të luftohet punësimi informal?
Nxënësit diskutojnë përfundimet para klasës.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan konceptet kryesore të tematikës. 

Niveli i tretë: analizon pasojat e punësimit të fëmijëve. 

Niveli i katërt: argumenton pse është e rëndësishme të zbatohen të drejtat e punëmarrësve. 

	Detyrë dhe punë e pavarur: 

Supozojmë se në shkollën tuaj ka shumë nxënës që punojnë pas mësimit dhe me orë të zgjatura.

Ndahuni në tre grupe.

Grupi i parë hulumton dhe diskuton për pasojat psikologjike dhe emocionale që sjell puna tek të miturit.

Grupi i dytë hulumton dhe diskuton mbi pasojat fizike dhe ato të arsimimit tek këta fëmijë.

Grupi i tretë hulumton dhe diskuton sa dhe si zbatohet Kodi i Punës nga punëdhënësit e këtyre të miturve. 

Në fund çdo grup paraqet shkurtimisht argumentat e tij


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Kuptimi i statusit të konsumatorit dhe kuadri ligjor

	Situata e të nxënit: Buka e zezë dhe ajo integrale, zakonisht kanë çmim më të lartë sesa buka e bardhë, sepse mendohet që përmbajnë më shumë lëndë ushqyese, fibra dhe vitamina. Buka e bardhë shpesh përgatitet me miell të rafinuar, i cili gjatë përpunimit mund të humbasë një pjesë të fibrave dhe lëndëve ushqyese.
Për rrjedhojë, ajo tretet më shpejt nga organizmi, duke shkaktuar rritjen e nivelit të sheqerit në gjak, shtimin në peshë dhe probleme me lëkurën. Këto dyshime u përforcuan para disa vitesh në qytetin e Vilsonit, ku u përhap fjala se prodhuesit i shtonin bukës së bardhë një pigment, në mënyrë që të dukej si bukë e zezë ose integrale. Kjo situatë shkaktoi pasiguri dhe shqetësim te konsumatorët.

	Rezultatet e të nxënit sipas kompetencave të fushës së orës mësimore. Nxënsi/ja:
· Përkufizon konceptin e konsumatorit dhe shpjegojë rëndësinë e mbrojtjes së tij në një ekonomi tregu. N2
· Shpjegon të drejtat themelore të konsumatorit dhe rëndësinë e zbatimit të tyre. N3 

· Jep shembuj konkretë se si këto të drejta zbatohen në blerjet e përditshme të produkteve dhe shërbimeve. N4

	Fjalë kyçe:  konsumator, të drejtat e konsumatorit, siguria e konsumatorit, informim i

konsumatorit, zgjedhja e konsumatorit, dëgjimi i konsumatorit, dëmshpërblimi i

konsumatorit.
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Në fillim të orës do bëhet kontrolli i njohurive që kanë përvetësuar nxënësit.

- Cilat janë disa nga të drejtat themelore të njeriut?

- Cilat janë kategoritë e të drejtave të njeriut?

- Cilat janë dokumentat kombëtare dhe ndërkombëtare që i garantojnë të drejtat e njeriut?

Përgjigjet e nxënësve shënohen në tabelë.
2. Realizimi i kuptimit (Pyetje – përgjigje)

Nxënësit diskutojnë mbi veprimtaritë e rolet që kryejnë në jetën e përditshme. Një ndër këto është dhe roli i konsumatorit.
Kë quajmë konsumator?

Konsumator quhet çdo individ që blen mallra ose shërbime kundrejt një pagese.

Shpesh ndodh që produkti i blerë të ketë të meta ose defekt, apo shërbimi i ofruar të mos jetë cilësor. Kjo krijon pakënaqësi, probleme dhe ndonjëherë konflikt mes konsumatorit dhe shitësit apo ofruesit të shërbimit. Nuk bëhet fjalë vetëm për ushqimet bazë, por për çdo gjë që përdorim në jetën e përditshme: pajisje elektrike, mobilie, energji elektrike, ujë, internet dhe shumë shërbime të tjera. Në këto raste, zgjidhja qëndron te njohja e të drejtave të konsumatorit,

sepse pa njohuri ligjore, ai nuk mund të mbrojë paratë dhe interesat e tij.

Cilat janë të drejtat kryesore të konsumatorit?

E drejta për siguri - konsumatori ka të drejtë që produktet dhe shërbimet që blen, të jenë të sigurta dhe të mos paraqesin rrezik për shëndetin apomirëqenien e tij. Në rast se një produkt rezulton me defekt ose nuk i përmbush standardet e kërkuara, shitësi ka detyrimin ligjor

të kthejë paratë, të ndërrojë mallin ose ta riparojë atë.

E drejta për informim – konsumatori I ndërgjegjshëm nuk blen një mall apo shërbim pa u informuar. Ligji u kërkon tregtarëve të japin informacion të saktë dhe të plotë, jo të manipuluar.

Shpeshherë, reklamat i fshehin mangësitë e produkteve, prandaj konsumatori duhet ta

analizojë me kujdes çdo informacion që merr.

E drejta për zgjedhje - tregu i lirë i jep konsumatorit mundësinë të zgjedhë mallra e shërbime sipas fuqisë blerëse dhe shijeve personale.

E drejta për t’u dëgjuar - shitësi duhet ta dëgjojë konsumatorin, sepse me paratë e tij zhvillon aktivitetin tregtar. Kur nevojat dhe kërkesat e konsumatorit nuk merren parasysh, ai ka të drejtë të përfaqësohet nga persona ose organizata që mbrojnë të drejtat e tij.
E drejta për dëmshpërblim - ligji i jep konsumatorit të drejtën të kërkojë zëvendësim, riparim ose kompensim për dëmin e shkaktuar nga produkti apo shërbimi jocilësor. Një pajisje Brenda garancisë duhet të riparohet pa pagesë ose të zëvendësohet.

E drejta për edukim - konsumatori duhet të edukohet për të bërë zgjedhje të ndërgjegjshme, në mbrojtje të interesave të tij. Në këtë drejtim, shoqatat e konsumatorëve japin një kontribut të veçantë, pasi e ndihmojnë konsumatorin të aftësohet në vlerësimin e produkteve dhe shërbimeve.

Nxënësit sjellin shembuj konretë nga jeta e përditshme për të drejtat e konsumatorit.

3. Reflektim (Ditarët e të nxënit)
Ju është prishur ngrohësi i ujit dhe keni thirrur një teknik. Pas kontrollit, ai konstaton se është djegur rezistenca dhe propozon dy mundësi: të zëvendësoni rezistencën ose të blini një ngrohës

të ri. Ju habiteni kur shihni se diferenca në çmim midis dy opsioneve është shumë e vogël. Telefononi një të njohurin tuaj për t’i marrë një mendim. Ai ju këshillon të mendoheni mirë, sepse kjo diferencë e vogël në çmim mund të jetë një nxitje për të blerë një ngrohës të ri, nga shitja e të cilit mund të përfitojë vetë tekniku.

· Si do të vepronit në këtë rast? Argumentoni mendimin tuaj.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përkufizon konceptin e konsumatorit dhe shpjegojë rëndësinë e mbrojtjes së tij në një ekonomi tregu. 
Niveli i tretë: shpjegon të drejtat themelore të konsumatorit dhe rëndësinë e zbatimit të tyre. 

Niveli i katërt: jep shembuj konkretë se si këto të drejta zbatohen në blerjet e përditshme të produkteve dhe shërbimeve.

Në këtë fazë nxënësit do vlerësojnë njëri-tjetrin dhe veten

	Detyrë dhe punë e pavarur: 

Jepni mendimin tuaj për rëndësinë e së drejtës për informim dhe si ndikon ajo në vendimet e përditshme të konsumatorit. Sillni në klasë shembuj të shkeljes së kësaj të drejte dhe shpjegoni si është trajtuar secili rast.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Të drejtat e konsumatorit dhe të drejtat e njeriut.

	Situata e të nxënit: Shokët: - Të pëlqeu dhurata që të blemë për ditëlindje? Vesa: -  Po, kostumi sportiv ishte shumë i bukur, por më rrinte pak i vogël. Shokët: - Në një zarf të mbyllur, të kishim vendosur edhe faturën, që ta ktheje kostumin nëse nuk do të të bënte. Vesa: - Shkova në dyqan bashkë me babin, por nuk ma ndërruan. Na thanë se duhej të kishim shkëmbyer brenda 24 orëve. Dikush nga shokët: - Po kjo është e papranueshme. Është në kundërshtim me ligjin dhe shkel haptazi të drejtat e konsumatorit.

	Rezultatet e të nxënit sipas kompetencave të fushës së orës mësimore. Nxënsi/ja:

· Evidenton lidhjen ndërmjet të drejtave të konsumatorit dhe të drejtave të njeriut. N2
· Shpjegon sesi e drejta për siguri si konsumator lidhet drejtpërdrejt me të drejtën themelore të njeriut për jetë dhe shëndet. N3
· Analizon sesi e drejta për informacion dhe e drejta për zgjedhje si konsumator mbështesin lirinë e shprehjes dhe autonominë personale të individit. N4 

	Fjalë kyçe:  Konsumator, të drejta të konsumatorit, të drejta

të njeriut, dinjitet, dita

ndërkombëtare e të

drejtave të konsumatorit
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)


	1. Evokim (Përvijim i të menduarit)
Nxënësve do t’ u drejtohen disa pyetje nga temat e kaluara. Kjo shërben  për të kontrolluar përvetësimin e njohurive dhe për të realizuar lidhjen me temën e re.
· Shpjegoni çfarë nënkupton e drejta e konsumatorit për siguri.

· Pse është e rëndësishme e drejta për informim?

· Analizoni ndikimin pozitiv të konkurrencës në treg për konsumatorin.

· Çfarë hapash duhet të ndjekë konsumatori për të marrë dëmshpërblim lidhur me një produkt ose shërbim që nuk i përmbush standardet e kërkuara? 

2. Realizimi i kuptimit (Pyetje – përgjigje)
Të drejtat e konsumatorit mbrohen me ligj, ashtu si të drejtat e njeriut.
Cila është lidhja ndërmjet të drejtave të konsumatorit dhe të drejtave të njeriut?

Të drejtat e konsumatorit lidhen drejtpërdrejt me të drejtat e njeriut, sepse ato mbrojnë

dinjitetin, barazinë dhe sigurinë e individit në jetën e përditshme.

Si lidhet e drejta për siguri si konsumator me të drejtën themelore të njeriut për jetë dhe shëndet?
Produktet dhe shërbimet nuk duhet të rrezikojnë shëndetin, jetën, sigurinë fizike të

konsumatorit. Kjo lidhet drejtpërdrejt me të drejtën për jetën dhe shëndetin, që janë në themel të të drejtave të njeriut.

Si e mbështesin lirinë e shprehjes e autonominë personale të individit e drejta për informacion dhe e drejta për zgjedhje si konsumator? 

Konsumatori ka të drejtë të informohet saktë, të mos mashtrohet, të dijë se çfarë blen dhe në çfarë kushtesh. Kjo lidhet me të drejtën për informim, e cila është një e drejtë themelore e njeriut. Përmes marrjes së informacionit dhe të drejtës për të zgjedhur konsumatori mbështet lirinë e shprehjes dhe të autonomisë personale.
Theksohet se:
Të drejtat e konsumatorit janë zbatim praktik i të drejtave të njeriut në jetën e përditshme. Ato sigurojnë që individi të mos trajtohet si mjet fitimi, por si njeri me dinjitet dhe të drejta. Mbrojtja e konsumatorit mbështetet në parime ndërkombëtare, të miratuara nga OKB-ja dhe të përfshira në legjislacionin dhe politikat evropiane.

3. Reflektimi (Ditari i të nxënit)
Duke u bazuar në informacionin e mësipërm dhe njohuritë e marra në lëndët e tjera jepni mendimin tuaj mbi:  Si e kuptoni ju faktin që të drejtat e konsumatorit sigurojnë që individi të mos trajtohet si mjet fitimi, por si njeri me dinjitet dhe të drejta?.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: evidenton lidhjen ndërmjet të drejtave të konsumatorit dhe të drejtave të njeriut. 
Niveli i tretë: shpjegon sesi e drejta për siguri si konsumator lidhet drejtpërdrejt me të drejtën themelore të njeriut për jetë dhe shëndet. 
Niveli i katërt: analizon sesi e drejta për informacion dhe e drejta për zgjedhje si konsumator mbështesin lirinë e shprehjes dhe autonominë personale të individit. 

	Detyrë dhe punë e pavarur:

Hulumtoni në internet për Objektivat e Zhvillimit të Qëndrueshëm dhe kuptoni se si lidhen të drejtat e konsumatorit me këta objektiva. Jepni shembuj konkretë dhe përgatitni një prezantim para klasës.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Praktikat e pandershme tregtare dhe rreziqet online.

	Situata e të nxënit: Dritani dëshiron të ndjekë një kurs online për t’u përgatitur për provimet ndërkombëtare të gjuhës angleze. Duke kërkuar në internet, ai sheh një reklamë shumë tërheqëse: “Garantojmë diplomën e gjuhës angleze. 95% e pjesëmarrësve e kanë kaluar testin me sukses të plotë. Vetëm sot, 5,000 lekë nëse paguan online. Kurs i licensuar”. Oferta duket shumë e mirë. Faqja e internetit ka pamje të bukur, me video dhe komente pozitive nga të rinj që kanë kaluar me sukses testin e gjuhës, me rezultate maksimale.  Pas pagesës, në email i mbërrijnë disa udhëzime dhe disa video të përgjithshme. Nuk ka mësues, nuk ka klasa dhe nuk ofrohet ndihmë individuale. Materialet nuk përputhen me programin e reklamuar. Dritani përpiqet të kontaktojë faqen dhe kërkon shpjegime, si dhe kthimin e parave. Përgjigjja që merr është e automatizuar: “Shërbimi është digjital dhe nuk pranon ankesa apo kthime”. 

	Rezultatet e të nxënit sipas kompetencave të fushës së orës mësimore. Nxënsi/ja:
· Përshkruan çfarë janë praktikat e pandershme tregtare. N2
· Analizon  praktikat e pandershme tregtare dhe ndikimin e tyre te konsumatorët. N3
· Argumenton rëndësinë e të drejtës së tërheqjes (kthimit të produktit pa arsye) në blerjet në distancë. N4

	Fjalë kyçe:  konsumator, praktikat  e pandershme tregtare, reklamat mashtruese, praktikat çorientuese,  informacioni i mangët, praktikat tregtare agresive,  praktikat e ndaluara në çdo  rast, mbrojtja e grupeve të ndjeshme.
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Përvijim i të menduarit)
Në këtë fazë nxënësve do t’u drejtohen disa pyetje për të kontrolluar përvetësimin e njohurive në temat e kaluara.
· Sipas mendimit tuaj, pse konsumatori, në marrëdhënien me tregtarin, konsiderohet si

pala më e dobët? Si ndihmon ligji për të balancuar këtë pabarazi?

· Çfarë kuptohet me të drejtat themelore të konsumatorit, sipas ligjit shqiptar për

mbrojtjen e konsumatorëve? Cilat janë këto të drejta?

· Shpjegoni të drejtat themelore të konsumatorit, duke dhënë nga një shembull për secilën

prej tyre.

· Sipas jush, si lidhet mbrojtja e shëndetit dhe e sigurisë së konsumatorit me të drejtën për

jetën dhe shëndetin?

· Si e kuptoni ju faktin që të drejtat e konsumatorit sigurojnë që individi të mos trajtohet si mjet fitimi, por si njeri me dinjitet dhe të drejta?

2. Realizimi i kuptimit (Pyetje – përgjigje)
Pasi lexohet situate në libër nxënësve u drejtohet pyetja:

Ku gaboi Dritani në situatën jetësore dhe cilat janë rreziqet me të cilat mund të përballet ai?

Nxënësit përpiqen të japin mendimet e tyre duke u bazuar edhe në njohuritë paraprake që zotërojnë.
Çfarë janë praktikat e pandershme tregtare?

Praktikat e pandershme tregtare rregullohen nga ligji. Ato cilësohen “sjellje të padrejta” të tregtarëve që mashtrojnë ose i bëjnë presion konsumatorit, duke e shtyrë atë të blejë diçka që nuk do ta blinte nëse do të kishte informacion të saktë dhe të plotë. Ligji mbron veçanërisht grupet më të ndjeshme të konsumatorëve, si: fëmijët, të moshuarit, të varfrit, personat me aftësi ndryshe dhe të sëmurët.

Cilat janë praktikat e pandershme tregtare dhe cili është ndikimi i tyre te konsumatorët?

Praktikat e pandershme ndahen në:

Praktika çorientuese të cilat janë praktika që japin informacion të rremë ose japin informacion të vërtetë, por në mënyrë mashtruese. Ato e çorientojnë konsumatorin për produktin ose shërbimin, çmimin, cilësinë, origjinën dhe të drejtat e tij.

Informacion i mangët dhe çorientues , që ndodh kur tregtari fsheh informacione të rëndësishme, ose i jep ato në mënyrë të paqartë, të pakuptueshme ose të vonuar.

Praktika tregtare agresive, ku tregtari ushtron presion, kërcënim apo ndikim të tepruar, ose kufizon lirinë e zgjedhjes së konsumatorit.
Praktika të ndaluara në çdo rast , që cilësohen gjithmonë të padrejta, si: reclama të rreme, oferta “falas” që në fakt paguhen, skema piramidale, pretendime të rreme për shërim sëmundjesh, presion ndaj fëmijëve, krijimi i përshtypjes së rreme se konsumatori ka fituar një çmim etj.

Në bashkëpunim me nxënësit do të diskutohet për rëndësinë e të drejtës së tërheqjes (kthimit të produktit pa arsye) në blerjet në distancë
Kontrata në largësi është një kontratë që lidhet pa takim fizik ndërmjet tregtarit dhe konsumatorit, duke përdorur mjete komunikimi në distancë, si interneti dhe dyqanet online, email-i, telefoni, katalogët ose televizioni. Edhe në këto raste, konsumatori gëzon të njëjtën mbrojtje nga praktikat e pandershme tregtare. Megjithatë, këto kontrata paraqesin rreziqe më të mëdha, pasi në këto raste, të dhënat personale mund të jenë më të ekspozuara për shkak të pagesave që zakonisht kryhen online.

1. Reflektim (Rrjeti i diskutimit)
Nxënësit japin mendimet e tyre mbi situatën e mëposhtme:

A mund të justifikohet mashtrimi me faktin që shërbimi është online?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan çfarë janë praktikat e pandershme tregtare. 

Niveli i tretë: analizon  praktikat e pandershme tregtare dhe ndikimin e tyre te konsumatorët. N

Niveli i katërt: argumenton rëndësinë e të drejtës së tërheqjes (kthimit të produktit pa arsye) në blerjet në distancë.

	Detyrë dhe punë e pavarur:

Kërkoni në internet reklama ose informacione për shitje shërbimesh apo sendesh (p.sh., kurse

online, produkte, abonime, oferta “falas”, aplikacione etj.). 
Zgjidhni 2–3 shembuj konkretë.

Analizojini ata duke vlerësuar nëse përbëjnë praktika të ndaluara tregtare apo jo. 
Materialet (screenshot, link ose foto), sillini në klasë dhe diskutojini me shokët, duke argumentuar pse i konsideroni të drejta ose mashtruese.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Roli i konsumatorit dhe i institucioneve në mbrojtjen e të drejtave të konsumatorit.

	Situata e të nxënit Kledi:  Përshëndetje! I kam blerë këto kufje dy muaj më parë. Janë ende të mbuluara nga garancia, por njëra anë nuk punon më. Janë përdorur vetëm për vrapim dhe në shi të lehtë, siç thuhej në reklamë. Ja
ku është edhe fatura e blerjes. Shitësi: Këto duken të dëmtuara nga uji. Garancia nuk i mbulon dëmtimet nga uji.

Kledi:  Në broshurën e dyqanit shkruhej se janë rezistente ndaj shiut dhe lagështirës. Edhe ju më thatë që

mund t’i përdorja gjatë vrapimit jashtë. Shitësi: Rezistente ndaj lagështirës nuk do të thotë rezistente ndaj ujit. Në kuti nuk ka informacion për mbrojtje nga uji.

	Rezultatet e të nxënit sipas kompetencave të fushës së orës mësimore. Nxënsi/ja:

· Identifikon autoritetet që garantojnë të drejtat e konsumatorit në Shqipëri. N2 

· Zhvillon ndjenjën e përgjegjësisë si konsumator i mirinformuar dhe aftësinë për të mbrojtur veten nga praktikat e pandershme tregtare. N3

· Propozon mënyra se si mund të kontribuojë në ndërgjegjësimin e të tjerëve për të drejtat e konsumatorit. N4

	Fjalë kyçe:  konsumator, të drejtat e konsumatorit, mbrojtje e

Konsumatorit, institucione  për mbrojtjen e konsumatorit.
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake)
Pyetjet që do t’u drejtohen nxënësve në këtë fazë, bëjnë të mundur kontrollin e njohurive të temave të kaluara.
· A mund të justifikohet mashtrimi me faktin që shërbimi është online?

· Çfarë duhet të kontrollojë një person përpara se të blejë një shërbim?
2. Realizimi i kuptimit (Pyetje – përgjigje)

 Shtrohet per diskutim Neni 6, ligji nr. 9135, datë 11.9.2003 

“Për mbrojtjen e konsumatorëve  Prodhuesit, furnizuesit, shitësit dhe ofruesit e shërbimeve janë të detyruar të hedhin në treg vetëm mallra dhe shërbime të sigurta."

Përgjigjet e nxënësve shërbejnë si pikëlidhje për të trajtuar roli i konsumatorit dhe i institucioneve në mbrojtjen e të drejtave të konsumatorit.
Cilat janë autoritetet që garantojnë të drejtat e konsumatorit në Shqipëri?

Mbrojtja e konsumatorit garantohet nga institucione publike, gjykata, strukturat vetërregulluese të biznesit dhe organizata jofitimprurëse, të cilat promovojnë legjislacionin për mbrojtjen e konsumatorit dhe kontribuojnë në zbatimin efektiv të tij. Institucionet që garantojnë të drejtat e konsumatorit janë: Ministria e Ekonomisë dhe e Inovacionit, Këshilli Bashkërendues, Inspektorati Shtetëror i Mbikëqyrjes së Tregut, Komisioni i Mbrojtjes së Konsumatorëve, Autoriteti Kombëtar të Mbrojtjes së Konsumatorit, etj.
Çfarë roli luan konsumatori në zhvillimin e tregut dhe të shoqërisë në përgjithësi? Si e zhvillon ai ndjenjën e përgjegjësisë si konsumator i mirinformuar?

Me vlerësimet dhe qëndrimet e tij, konsumatori ndikon në atë që ofron tregu. Për këtë arsye, ai duhet të mirinformohet për të drejtat e tij, të edukohet sa më shumë për produktet në treg dhe rreziqet që ato sjellin, për standardet e shërbimeve, si dhe për të drejtat për t’u ankuar dhe kërkuar dëmshpërblim. Konsumatori duhet të ketë informacion sa më të plotë, të qartë dhe të saktë për çdo produkt që blen. Këtu përfshihen: çmimi, cilësia, mënyra e përdorimit, garancia,

rreziqet e mundshme dhe kushtet e kontratës, në mënyrë që të mos mashtrohet nga praktikat e padrejta tregtare. Njohja e ligjit dhe e institucioneve rrit sigurinë dhe mbrojtjen personale. Në këtë mënyrë ai zhvillon ndjenjën e përgjegjësisë si konsumator i mirinformuar dhe do të jetë i aftë të propozojë mënyra se si mund të kontribuojë në ndërgjegjësimin e të tjerëve për të drejtat e konsumatorit.
3. Reflektim (Imagjinatë e drejtuar)
Nxënësit janë njohur me institucionet që garantojnë të drejtat e konsumatorit si dhe me rolin që luan konsumatori në mbrojtjen e vetes nga praktikat e pandershme tregtare. Nxënësve u kërkohet t’i përgjigjen pyetjes së mëposhtme: 

Çfarë masash mund të merren ndaj praktikave të padrejta tregtare?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:
Niveli i dytë: identifikon autoritetet që garantojnë të drejtat e konsumatorit në Shqipëri. 

Niveli i tretë: zhvillon ndjenjën e përgjegjësisë si konsumator i mirinformuar dhe aftësinë për të mbrojtur veten nga praktikat e pandershme tregtare. 

Niveli i katërt: propozon mënyra se si mund të kontribuojë në ndërgjegjësimin e të tjerëve për të drejtat e konsumatorit.

	Detyrë dhe punë e pavarur:

Përmendni emrat e pesë produkteve ushqimore që blini më shpesh. 

Shpjegoni pse zgjidhni pikërisht këto produkte. 
Nëse do t'ju informonin se këto ushqime ruhen në kushte të papërshtatshme, a do të vazhdonit t’i blinit? Argumentoni përgjigjen.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Të drejtat e përbashkëta dhe mbrojtja e tyre.

	Situata e të nxënit: Një dyqan rrobash ka vendosur një tabelë të madhe ku shkruan: “Mallrat e blera nuk kthehen dhe nuk ndërrohen”. Rrobat e blera nga qytetarë të ndryshëm kanë rezultuar me defekte pas përdorimit të
parë (qepje e çarë, kopsa që bien). Qytetarët tentojnë t’i kthejnë, por dyqani refuzon, duke iu referuar tabelës së vendosur. Një grup banorësh organizon një thirrje për një protestë përpara dyqanit. Shumë qytetarë mblidhen dhe protestojnë kundër kësaj praktike.

	Rezultatet e të nxënit sipas kompetencave të fushës së orës mësimore. Nxënsi/ja:

· Përshkruan pse të drejtat e konsumatorit quhen të përbashkëta. N2

· Analizon rolin e ligjit në mbrojtjen e interesave kolektivë të konsumatorëve. N3

· Vlerëson si i ndihmojnë shoqatat e konsumatorëve qytetarët në mbrojtjen e të drejtave të tyre. N4

	Fjalë kyçe 
të drejta të përbashkëta,

konsumator i përgjegjshëm,

qytetar aktiv, mbrojtje e 
konsumatorit.
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Imagjinatë e drejtuar)
Nxënësve u kërkohet të bëjnë një udhëtim imagjinar në të drejtat e konsumatorit dhe t’u përgjigjen pyetjeve të mëposhtme.
· Çfarë roli luan konsumatori në zhvillimin e tregut dhe të shoqërisë në përgjithësi?

· Ku mund t'i paraqesë ankesat konsumatori kur i cenohen të drejtat?

· Çfarë masash mund të merren ndaj praktikave të padrejta tregtare?
2. Realizimi i kuptimit (Lexim i drejtuar)

Udhëtimi imagjinar nxjerr në pah se sa e rëndësishme është që konsumatori të njohë të drejtat e tij. Në bashkëpunim me nxënësit u kthet përgjigje pyetjeve:
Pse të drejtat e konsumatorit quhen të përbashkëta?

Të drejtat e konsumatorëve nuk janë vetëm individuale. Shpeshherë, një shkelje ndaj një

konsumatori mund të jetë shkelje ndaj të gjithëve. Për shembull, kur një biznes përdor reklamim mashtrues, shet produkte të pasigurta ose nuk zbaton garancinë, dëmtohen shumë qytetarë njëkohësisht. Prandaj, ligji parashikon mbrojtjen e të drejtave të përbashkëta të konsumatorëve. 
Cili është roli i ligjit në mbrojtjen e interesave kolektivë të konsumatorëve?

Të drejtat e përbashkëta mbrohen përmes një kombinimi mekanizmash ligjorë, institucionalë dhe veprimesh kolektive të qytetarëve, të tillë si:
Ligji nr. 9902/2008 “Për mbrojtjen e konsumatorëve” ndalon praktikat që cenojnë interesat kolektivë të konsumatorëve, si p.sh. reklamimi mashtrues, informacioni i rremë ose i paqartë, praktikat e padrejta tregtare, shitja e produkteve të pasigurta.

Institucionevt shtetërore përgjegjëse për mbrojtjen e konsumatorëve, të cilat kanë për detyrë të mbikëqyrin/kontrollojnë tregun, të hetojnë praktikat e padrejta, të ndalojnë shkeljet që dëmtojnë shumë konsumatorë njëkohësisht, si dhe të vendosin masa administrative ndaj bizneseve që shkelin ligjin.

Si i ndihmojnë shoqatat e konsumatorëve qytetarët në mbrojtjen e të drejtave të tyre?
Shoqatat e konsumatorëve, që  përfaqësojnë interesat e konsumatorëve në mënyrë kolektive,

informojnë dhe edukojnë qytetarët, ngrenë shqetësime publike për praktikat e padrejta, si dhe kërkojnë ndërhyrjen e institucioneve për shkelje të përsëritura. Në këtë mënyrë, zëri i konsumatorëve bëhet më i fortë dhe më i dëgjueshëm.

Theksohet se:

Edhe vetë qytetarët kontribuojnë në mbrojtjen e të drejtave të përbashkëta, kur raportojnë shkeljet dhe kur ndajnë informacion me të tjerët. Ata gjithashtu ndihmojnë duke refuzuar mbështetjen ndaj bizneseve që shkelin ligjin dhe duke kërkuar transparencë e korrektësi në treg.

Të jesh konsumator i përgjegjshëm do të thotë të marrësh pjesë aktive në jetën shoqërore, të mbrosh veten dhe të tjerët, si dhe të kontribuosh në ndërtimin e një tregu etik dhe të sigurt për të gjithë. Ligji vendos rregullat, por është qytetari ai që u jep jetë këtyre rregullave në praktikë. Një treg i drejtë dhe funksional formësohet çdo ditë edhe nga sjellja e qytetarëve, nga zgjedhjet që ata bëjnë dhe nga mënyra se si reagojnë përballë padrejtësive.
3. Reflektim (Ditarët e të nxënit)
Në treg shihni produkte që shiten në rrugë, produkte pa etiketë ose të skaduara. A është nevoja për veprime kolektive në të tilla raste? Diskutoni në klasë se çfarë veprimesh duhet të ndërmerren që tregu të jetë më i drejtë.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan pse të drejtat e konsumatorit quhen të përbashkëta. 

Niveli i tretë: analizon rolin e ligjit në mbrojtjen e interesave kolektivë të konsumatorëve. 

Niveli i katërt: vlerëson si i ndihmojnë shoqatat e konsumatorëve qytetarët në mbrojtjen e të drejtave të tyre. 

	Detyrë dhe punë e pavarur.
A është inteligjenca artificiale rrezik për konsumatorët, kur nuk rregullohet plotësisht me ligj?

 Cilat janë rreziqet e përdorimit të inteligjencës artificiale për konsumatorët? 

Çfarë veprimesh duhet të ndërmarrin ata?



	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Veprimtari praktike: Të drejtat e konsumatorit dhe mbrojtja e tyre.

	Situata e të nxënit
Hulumtim për të identifikuar respektimin e të drejtave të konsumatorit përmes etiketave të produkteve dhe të ndërgjegjësohen si qytetarë aktivë.

	Rezultatet e të nxënit sipas kompetencave të fushës së orës mësimore. Nxënsi/ja:

· Zhvillon aftësinë për të identifikuar e respektuar të drejtat e konsumatorit përmes etiketave. N2

· Ndërgjegjësohet si qytetar aktiv në mbrojtjen e të drejtave të përbashkëta. N3
· Vlerësojnë në praktikë zbatimin e të drejtave të konsumatorit. N4

	Fjalë kyçe 

të drejta të përbashkëta,

konsumator i përgjegjshëm,

qytetar aktiv, mbrojtje e 
konsumatorit.
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Udhëzime për nxënësit:

Nxënësit ndahen në grupe prej 2-3 vetash dhe vëzhgojnë etiketat e produkteve në dyqane të ndryshme. Ata plotësojnë tabelën e kontrollit, analizojnë të dhënat dhe prezantojnë rezultatet.

Udhëzime për mësuesin/en:

U shpjegohen elementet e etiketave dhe udhëzohen nxënësit të ndërtojnë në një tabelë, si kjo më poshtë, për të hedhur të dhënat e vëzhgimit të tyre.
Të dhëna mbi produktin 
Po 
Jo
Shënime
Emri i produktit, adresa e

fabrikuesit dhe/ose importuesit
Marka ose shenja dalluese
Pesha, sasia ose dimensionet
Informacion i nevojshëm për

përdorimin/identifikimin e mallit
Jetëgjatësia minimale ose data e

skadimit (kur aplikohet)
Çmimi (në lekë)
Etiketa është në gjuhën shqipe, e

qartë dhe e lexueshme
Kujdes! Nxënësit duhet të ruajnë etikën e komunikimit dhe korrektësinë gjatë mbledhjes së informacionit!

Hapi i parë:(Diskutim)U shpjegohet nxënësve secili element që duhet të përmbajë një etiketë sipas ligjit.

Hapi i dytë(Punw nw grupe) Nxënësit vizitojnë 5–10 dyqane në lagje dhe kryejnë vëzhgimet e tyre. Ata shikojnë etiketat e produkteve dhe mbledhin informacion duke përdorur tabelën e kontrollit.

Hapi i tretë: Nxënësit mbledhin dhe analizojnë të dhënat përmes tabelës. Ata identifikojnë produktet që plotësojnë të gjitha kriteret dhe ato që kanë mungesa.

Hapi i katërt(Punw nw grupe) Çdo grup prezanton rezultatet e vëzhgimeve në klasë. Nxënësit diskutojnë rëndësinë e informacionit të saktë në etiketa për mbrojtjen e konsumatorëve dhe argumentojnë si mund të ndikojë kjo në zgjedhjet e tyre.



	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: zhvillon aftësinë për të identifikuar e respektuar të drejtat e konsumatorit përmes etiketave. 

Niveli i tretë: ndërgjegjësohet si qytetar aktiv në mbrojtjen e të drejtave të përbashkëta. 

Niveli i katërt: vlerësojnë në praktikë zbatimin e të drejtave të konsumatorit. 

	Detyrë dhe punë e pavarur.



	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Projekt faza e III-të: Prezantimi i projektit. (Të drejta e njeriut në Shqipëri – një udhëtim nga e shkuara historike, në të tashmen e digjitalizuar).

	Situata e të nxënit
Nxënësit prezantojnë projektin.

	Rezultatet e të nxënit sipas kompetencave të fushës së orës mësimore. Nxënësi/ja:

· Përshkruan të drejtat e njeriut në Shqipëri në periudha të ndryshme ; N2
· Analizon zbatimin e të drejtave të njeriut në Shqipëri në periudha të ndryshme; N3

· Argumenton rezultatet e arritura në përfundim të projektit. N4

	Fjalë kyçe: 

të drejtat themelore të njeriut,

universale, të patjetërsueshme,

të pandashme
	Burimet: 

Teksti mësimor: Qytetari 10, Kushtetuta e Republikës së Shqipërisë, Kanuni i Lumës, Kanuni i Lek Dukagjinit
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Brainstorming)
Gjatë kësaj faze finale bëhet prezantimi i projektit nga grupet e punës. Secili prej anëtarëve do të prezantojë punën e realizuar në projekt. 
2. Realizimi i kuptimit (Diskutim)

Hapi i  parë: Materiali i sistemuar prezantohet nga grupet e punës duke e paraqitur me Poëer-Point, video, demostrim përmes shembujsh, bashkëbisedim, ekspozitë, fletëpalosje informuese dhe ndërgjegjësuese.
Nxënësit përdorin njëkohësisht edhe dërrasën e zezë, flipcharter për të shkruar citate apo komente të ndryshme të bëra nga studjues  të huaj apo edhe vendas. 

Nxënësit prezantojnë, komentojnë, diskutojnë, dhe nxjerrin konkluzione.
Grupi i parë: E drejta zakonore (Kanunet): figura e gruas, burrit dhe fëmijës në Kanun.

Grupi i dytë: Si janë trajtuar të drejtat e njeriut në Shqipëri gjatë periudhës 1912-1945.

Grupi i tretë: Të drejtat e njeriut gjatë periudhës 1945 – 1990.

Grupi i katërt: Të drejtat e njeriut pas viteve 90-të.

Grupi i pestë: Faktorët që kanë nxitur zhvillimin e dhe zbatimin e të drejtave themelore në Shqipëri.

Hapi i  dytë: Raporti përfundimtar 

Nxënësit hartojnë një raport përfundimtar me shkrim. Raporti përshkruan shkurt:

· njohuritë kryesore që janë përdorur në projekt; 

· veprimtaritë kryesor;

· çështjet mbizotëruese;

· gjetjet më të rëndësishme. 

Një rubrikë e përhershme e raportit është Vetëvlerësimi : 

· Çfarë shkoi mirë, çfarë jo dhe aq mirë? 

· Pra, vihen në pah anët e forta dhe ato të dobëta. 

· Sikur të niste tani nga e para, çfarë do të ndryshonim? 

Raporti i dorëzohet mësuesit së bashku me portofolin e projektit, i cili përbëhet nga: 

• Plani i projektit, 

• Planet vetjake të nxënësve, 

• Shënimet gjatë takimeve të grupit, 

• Një listë e burimeve të informacionit, 

• Raporti përfundimtar, 

• Të tjera që nxënësit dëshirojnë t’i evidentojnë, si: fotografi , episode interesante gjatë punës, etj. 
3. Reflektim (Diskutim) 
Projekti finalizohet me një diskutim me temë: Cila është e ardhmja e të drejtave themelore të njeriut në Shqipëri?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan të drejtat e njeriut në Shqipëri në periudha të ndryshme; 
Niveli i tretë: analizon zbatimin e të drejtave të njeriut në Shqipëri në periudha të ndryshme; 

Niveli i katërt: argumenton rezultatet e arritura në përfundim të projektit. 

	Detyrë dhe punë e pavarur:




	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Projekt faza e III-të: Prezantimi i projektit. (Të drejta e njeriut në Shqipëri – një udhëtim nga e shkuara historike, në të tashmen e digjitalizuar).

	Situata e të nxënit
Nxënësit prezantojnë projektin.

	Rezultatet e të nxënit sipas kompetencave të fushës së orës mësimore. Nxënësi/ja:

· Përshkruan të drejtat e njeriut në Shqipëri në periudha të ndryshme ; N2
· Analizon zbatimin e të drejtave të njeriut në Shqipëri në periudha të ndryshme; N3

· Argumenton rezultatet e arritura në përfundim të projektit. N4

	Fjalë kyçe: 

të drejtat themelore të njeriut,

universale, të patjetërsueshme,

të pandashme
	Burimet: 

Teksti mësimor: Qytetari 10, Kushtetuta e Republikës së Shqipërisë, Kanuni i Lumës, Kanuni i Lek Dukagjinit
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Brainstorming)
Gjatë kësaj faze finale bëhet prezantimi i projektit nga grupet e punës. Secili prej anëtarëve do të prezantojë punën e realizuar në projekt. 
2. Realizimi i kuptimit (Diskutim)

Hapi i  parë: Materiali i sistemuar prezantohet nga grupet e punës duke e paraqitur me Poëer-Point, video, demostrim përmes shembujsh, bashkëbisedim, ekspozitë, fletëpalosje informuese dhe ndërgjegjësuese.
Nxënësit përdorin njëkohësisht edhe dërrasën e zezë, flipcharter për të shkruar citate apo komente të ndryshme të bëra nga studjues  të huaj apo edhe vendas. 

Nxënësit prezantojnë, komentojnë, diskutojnë, dhe nxjerrin konkluzione.
Grupi i parë: E drejta zakonore (Kanunet): figura e gruas, burrit dhe fëmijës në Kanun.

Grupi i dytë: Si janë trajtuar të drejtat e njeriut në Shqipëri gjatë periudhës 1912-1945.

Grupi i tretë: Të drejtat e njeriut gjatë periudhës 1945 – 1990.

Grupi i katërt: Të drejtat e njeriut pas viteve 90-të.

Grupi i pestë: Faktorët që kanë nxitur zhvillimin e dhe zbatimin e të drejtave themelore në Shqipëri.

Hapi i  dytë: Raporti përfundimtar 

Nxënësit hartojnë një raport përfundimtar me shkrim. Raporti përshkruan shkurt:

· njohuritë kryesore që janë përdorur në projekt; 

· veprimtaritë kryesor;

· çështjet mbizotëruese;

· gjetjet më të rëndësishme. 

Një rubrikë e përhershme e raportit është Vetëvlerësimi : 

· Çfarë shkoi mirë, çfarë jo dhe aq mirë? 

· Pra, vihen në pah anët e forta dhe ato të dobëta. 

· Sikur të niste tani nga e para, çfarë do të ndryshonim? 

Raporti i dorëzohet mësuesit së bashku me portofolin e projektit, i cili përbëhet nga: 

• Plani i projektit, 

• Planet vetjake të nxënësve, 

• Shënimet gjatë takimeve të grupit, 

• Një listë e burimeve të informacionit, 

• Raporti përfundimtar, 

• Të tjera që nxënësit dëshirojnë t’i evidentojnë, si: fotografi , episode interesante gjatë punës, etj. 
3. Reflektim (Diskutim) 
Projekti finalizohet me një diskutim me temë: Cila është e ardhmja e të drejtave themelore të njeriut në Shqipëri?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan të drejtat e njeriut në Shqipëri në periudha të ndryshme; 
Niveli i tretë: analizon zbatimin e të drejtave të njeriut në Shqipëri në periudha të ndryshme; 

Niveli i katërt: argumenton rezultatet e arritura në përfundim të projektit. 

	Detyrë dhe punë e pavarur:




	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Rruga dhe Kodi rrugor.

	Situata e të nxënit: Një grup njerëzish po prisnin të hapej semafori për të kaluar në anën tjetër të rrugës. Sapo u rrallua disi trafiku, një burrë nuk priti të ndizej drita e gjelbër, por nxitoi të kalonte në vijat e bardha. Një drejtues automjeti i bërtiti gjithë zemërim, sepse u detyrua të frenonte fort për të shmangur aksidentin. Burri u kthye nga ai dhe i foli me fjalë fyese. Njerëzit që po prisnin, reaguan të shqetësuar përballë kësaj skene, madje disa turistë u shtangën në vend.

	Rezultatet e të nxënit sipas kompetencave të fushës së orës mësimore. Nxënësi/ja:

· Përkufizon çfarë është një rrugë dhe funksionin e saj kryesor si hapësirë publike e përbashkët. N2

· Dallon llojet kryesore të rrugëve dhe  karakteristikat e secilës prej tyre. N3 

· Argumenton rëndësinë e Kodit Rrugor dhe funksioneve të tij. N4

	Fjalë kyçe: 

Rrugë, sinjalistikë rrugore,
Kodi rrugor, transport,

Aksident, zhvillim
ekonomik, siguri rrugore
	Burimet: 

Teksti mësimor: Qytetari 10, Kushtetuta e Republikës së Shqipërisë, Kodi Rrugor
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake) 
Pasi lexohet situata jetësore nxënësve u drejtohen disa pyetje.
· Cilat rregulla janë shkelur në këtë rast?

· Çfarë pasojash mund të ketë kalimi i burrit në vijat e bardha, pa u ndezur drita e gjelbër e semaforit?

· Si ndikoi sjellja e tij dhe reagimi i shoferit te njerëzit përreth, në veçanti te turistët?

· Nëse do të gjendeshit në një situatë të tillë, si do të reagonit?
2. Realizimi i kuptimit (Rrjeti i diskutimit) 
Nxënësit njihen me informacionin për rrugën dhe llojet e saj dhe diskutojnë për çështjet e mëposhtme.
Çfarë quajmë rrugë?

Rruga është një hapësirë e përbashkët ku lëvizin njerëzit dhe automjetet dhe ku duhet të zbatohen një sërë rregullash. Rrugët lehtësojnë jo vetëm lëvizjet e njerëzve por lidh edhe vendet me njëri-tjetrin. Prandaj të gjithë përdoruesit e saj duhet të kujdesen për këtë hapësirë të përashkët.

Cilat janë llojet kryesore të rrugëve?

· Rrugët urbane shtrihen brenda qyteteve dhe karakterizohen nga qarkullimi i dendur i automjeteve dhe këmbësorëve. Këto rrugë janë të pajisura me semaforë dhe trotuare.

· Rrugët ndërqytetëse lidhin qytete dhe mundësojnë lëvizje më të shpejtë të automjeteve.

· Autostradat janë projektuar për lëvizje të shpejtë dhe të sigurt, me korsi të ndara qartë,

            me sinjalistikë të posaçme dhe me rregulla të veçanta.

· Rrugët e fshatit dhe ato lokale janë të ngushta dhe shpesh kalojnë përmes zonave të banuara, ku hasen këmbësorë, biçikleta dhe kafshë.
Cili është roli i dhe funksionet e Kodit Rrugor?
Kodi Rrugor është një marrëveshje shoqërore që synon respektin e hapësirës së tjetrit dhe garantimin e sigurisë së përbashkët. Kodi Rrugor na kujton se rruga ofron mundësi për lëvizje të sigurt, por paralajmëron edhe për rreziqet e mundshme. Respektimi i tij nuk është thjesht një detyrim ligjor, por shprehje e respektit për jetën e tjetrit. Edhe shkeljet e vogla, si kalimi i pakujdesshëm i këmbësorëve ose ndalimi i automjeteve në vijat e bardha, janë thyerje e besimit të përbashkët. Kodi Rrugor është një “kontratë e heshtur” për mbrojtjen e sigurisë dhe jetës së gjithkujt.Pra funksionet etij jan: siguria në rrugë; organizimi i trafikut, mbrojtja e përdoruesve të rrugës, mbrojtja e mjedisit, sanksionet dhe përgjegjësia, edukimi dhe parandalimi.
3. Reflektim (Ditari i të nxënit) 
Imagjinoni dy rrugë kryesore në kryeqytet: te njëra punon semafori, te tjetra jo. Në të dyja rrugët lëvizin automjete, biçikleta dhe këmbësorë. Çfarë ndodh kur këto dy rrugë takohen në kryqëzim? Si mendon, pse ndodh kjo?

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përkufizon çfarë është një rrugë dhe funksionin e saj kryesor si hapësirë publike e përbashkët. 

Niveli i tretë: dallon llojet kryesore të rrugëve dhe  karakteristikat e secilës prej tyre. N3 

Niveli i katërt: argumenton rëndësinë e Kodit Rrugor dhe funksioneve të tij. N4

	Detyrë dhe punë e pavarur:

Nxënësit ndahen në dy grupe.

Grupi i parë bën një vëzhgim praktik në zonën e banimit. Identifikon sinjalistikën rrugore (tabelat, semaforët, vijëzimet) dhe shpjegon si ndihmon ajo për sigurinë në rrugë dhe për organizimin e trafikut.

Grupi i dytë vëzhgon në zonën përreth shkollës. Identifikon elementet përbërëse të rrugës (trotuaret, korsitë e biçikletave, kryqëzimet) dhe sinjalistikën rrugore. Më pas, shpjegon funksionin e secilit element në ruajtjen e rendit dhe të sigurisë në qarkullimin rrugor.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Rregullat për drejtuesit e mjeteve.

	Situata e të nxënit: Një qytetar po udhëtonte me makinë drejt jugut të vendit. Rruga ishte e drejtë dhe ai
po lëvizte me një shpejtësi mbi normat e lejuara. Diku, në një kthesë, u shfaqën dy punonjës policie, të cilët i bënë shenjë të ndalonte dhe të hapte krahun. Ai ndaloi menjëherë dhe njëri nga efektivët iu afrua dhe i kërkoi dokumentet. Pasi i kontrolloi dhe nuk konstatoi ndonjë parregullsi, polici vuri re se shoferi nuk e kishte vendosur rripin e sigurisë. Ai i shpjegoi se vendosja e rripit të sigurisë është e vetmja masë që mund ta mbrojë drejtuesin e automjetit në rast aksidenti.

	Rezultatet e të nxënit sipas kompetencave të fushës së orës mësimore. Nxënësi/ja:

· Përshkruan sjelljen dhe përgjegjësinë e drejtuesit në rrugë. N2

· Shpjegon pse është i domosdoshëm rripi i sigurisë gjatë udhëtimit. N3 

· Vlerëson ndihmën që sinjalistika rrugore jep në parandalimin apo reduktimin e

aksidenteve. N4

	Fjalë kyçe: 

mjete motorike,

përgjegjësi, rripi i

sigurisë, shpejtësi,

Kodi rrugor.
	Burimet: 

Teksti mësimor: Qytetari 10, Kushtetuta e Republikës së Shqipërisë, Kodi Rrugor
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake) 
Në fillim të orës së mësimit do t’u drejtohen nxënësve pyetje në lidhje me temën e kaluar, ku nxënësi i ilustron njohuritë për rrugët dhe Kodin rrugor.

· Cilat janë llojet kryesore të rrugëve që përmenden në tekst?

· Përshkruani elementet përbërëse të rrugës. Përtej rregullave, çfarë simbolizon Kodi Rrugor në shoqëri?
· Shpjegoni si pasqyrohet kultura dhe niveli i qytetarisë së një shoqërie përmes sjelljes së

individëve në rrugë.
2. Realizimi i kuptimit (Pyetje – përgjigje) 
Nxënësit njihen me pjesën për mjetet motorike dhe përgjegjësitë e drejtuesit. Atyre u drejtohen disa pyetjeve.
Cilat janë përgjegjësitë e drejtuesit  të mjetit në rrugë?

Mjetet motorike përdorin lëndë djegëse, e cila shndërrohet në fuqi të madhe lëvizëse. Kur drejtuesi i mjetit e shton shpejtësinë, kjo fuqi rritet edhe më shumë. Një fuqi e tillë, në duart e një drejtuesi të pakujdesshëm, mund të bëhet shkak për aksidente. Ky rrezik ekziston te çdo lloj mjeti motorik: makinë, motoçikletë, autoveturë, furgon, kamion, autobus etj.

Për këtë arsye, drejtuesi i mjetit duhet të jetë i kujdesshëm, sepse ka përgjegjësi jo vetëm për jetën e tij, por edhe të të tjerëve. Mënyra si ai drejton mjetin ndikon drejtpërdrejt në sigurinë e lëvizjes në rrugë për të gjithë qytetarët.

Pse është i domosdoshëm rripi i sigurisë gjatë udhëtimit?
Përdorimi i rripit të sigurisë dhe respektimi i normave të shpejtësisë ndihmojnë në mbrojtjen e jetës dhe parandailmin e aksidenteve.

A ndihmon sinjalistika rrugore në parandalimin apo reduktimin e aksidenteve?

Personat që përgatiten të japin provimin për të fituar lejen e drejtimit të automjetit, mendojnë se studimi i rregullave të qarkullimit rrugor mjafton për t’u bërë drejtues i mirë. Në fakt, krahas njohjes së këtyre rregullave, të cilat janë pjesë thelbësore e Kodit Rrugor, drejtimi i mjetit kërkon përgjegjësi, kujdes dhe respekt ndaj hapësirës së përbashkët ku lëvizim. Kur drejtuesit nuk i zbatojnë këto parime, rritet rreziku për aksidente dhe dobësohet besimi i të gjithëve në respektimin e rregullave në trafik. Sjellja në rrugë është pasqyrë e kulturës sonë. Kur tregojmë kujdes, respekt dhe durim, siguria në rrugë rritet.
1. Reflektimi (Imagjinatë e drejtuar) 
Shkruani një ese me temë “Çdo drejtues mjeti ka përgjegjësi jo vetëm për jetën e tij, por edhe të të tjerëve.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan sjelljen dhe përgjegjësinë e drejtuesit në rrugë. 

Niveli i tretë: shpjegon pse është i domosdoshëm rripi i sigurisë gjatë udhëtimit. 

Niveli i katërt: vlerëson ndihmën që sinjalistika rrugore jep në parandalimin apo reduktimin e

aksidenteve. 

	Detyrë dhe punë e pavarur:

Lëvizja dhe komunikimi i njerëzve dhe vendeve përmes rrugëve ka ndikuar në zhvillimin e shoqërisë.

Ndahuni në dy grupe. Njëri grup jep disa argumente për ndikimin pozitiv që ka sjellë ndërtimi dhe përdorimi i rrugëve, ndërsa grupi tjetër liston 3-4 pasoja negative konkrete.


	Fusha: Shkenca sociale
	Lënda: Qytetari
	Shkalla V
	Klasa X

	Tema mësimore: Rregullat për këmbësorët dhe pasagjerët.

	Situata e të nxënit: Një grup të rinjsh banonin në një zonë që shtrihej në të dyja anët e autostradës. Për të shkuar në shkollë, atyre u duhej të kalonin çdo ditë rrugën mes fluksit të makinave që lëviznin me shpejtësi. Mungesa e një mbikalimi për këmbësorët ishte kthyer tashmë në një shqetësim serioz jo vetëm për familjet e tyre, por për të gjithë banorët e zonës. Pas shumë kërkesash dhe ankesash drejtuar institucioneve lokale, autoritetet përgjegjëse për sigurinë rrugore ndërtuan një mbikalim për këmbësorët. Pavarësisht se ky problem gjeti zgjidhje, disa nga të rinjtë vazhdojnë të kalojnë rrugën mes trafikut të makinave.

	Rezultatet e të nxënit sipas kompetencave të fushës së orës mësimore. Nxënësi/ja:
· Identifikon sjelljet e një këmbësori të përgjegjshëm në rrugë. N2

· Shpjegon sesi ndikon sjellja e pasagjerëve në sigurinë e udhëtimit dhe cilat veprime konsiderohen rrezik për të gjithë udhëtarët. N3 

· Argumenton përse rripi i sigurisë dhe kaska mbrojtëse janë elemente të domosdoshme

për udhëtim. N4

	Fjalë kyçe: këmbësor, semafor,siguri, rrezik, përqendrim,kujdes, kaskë mbrojtëse,përgjegjësi.
	Burimet: 

Teksti mësimor: Qytetari 10, Kushtetuta e Republikës së Shqipërisë, Kodi Rrugor
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	1. Evokim (Diskutim për njohuritë paraprake) 

Në fillim të orës së mësimit do t’u drejtohen nxënësve pyetje në lidhje me temën e kaluar, ku nxënësi i ilustron njohuritë për përgjegjësinë e drejtuesit  dhe Kodin rrugor.

· Çfarë duhet të kontrollojë drejtuesi i mjetit përpara se të niset për rrugë?

· Shpjegoni pse është i domosdoshëm rripi i sigurisë gjatë udhëtimit.

· Identifikoni rreziqet që sjell mosrespektimi i normave të shpejtësisë nga drejtuesi i mjetit.

· Analizoni si ndihmon sinjalistika rrugore në parandalimin apo reduktimin e

· aksidenteve.

2. Realizimi i kuptimit (Pyetje – përgjigje) 
Nxënësit njihen me pjesën për sjelljen e këmbësorëve në rrugë. Atyre u drejtohen disa pyetjeve.

Cilat duhet të jenë sjelljet e një këmbësori të përgjegjshëm në rrugë?

Rruga nuk është vetëm një hapësirë për mjetet që transportojnë njerëz dhe mallra, por edhe

për këmbësorët, të cilët janë përdorues të përditshëm të saj.  Kalimi i rrugës pa u siguruar mirë për lëvizjen e mjeteve, e vendos këmbësorin në një situatë rreziku, sepse ai nuk mund të parashikojë se si do të veprojnë drejtuesit e mjeteve. Për këtë arsye, këmbësori duhet të jetë gjithmonë i vëmendshëm. Ai duhet të kontrollojë rrugën majtas dhe djathtas, të vlerësojë me sy shpejtësinë dhe distancën e mjeteve që lëvizin dhe vetëm pas kësaj të vendosë nëse duhet të kalojë apo jo. Nëpërmjet këtyre veprimeve, këmbësori mbron jetën e tij, ndihmon drejtuesit e mjeteve të lëvizin të sigurt dhe zvogëlon rrezikun e aksidenteve, duke kontribuuar kështu në mbarëvajtjen e trafikut. 
Si ndikon sjellja e pasagjerëve në sigurinë e udhëtimit dhe cilat veprime konsiderohen rrezik për të gjithë udhëtarët?
Siguria rrugore nuk është përgjegjësi vetëm e drejtuesve të mjeteve dhe këmbësorëve, por edhe e pasagjerëve. Që udhëtimi të jetë i qetë dhe pa stres, pasagjeri duhet të respektojë disa rregulla themelore që mbrojnë jetën e tij dhe të të tjerëve. Pasi ulet në sedilje, ai duhet të vendosë rripin e sigurisë, t’i mbajë këmbët larg nga kroskoti, të mos luajë me pajisje që mund ta shpërqendrojnë drejtuesin e mjetit, të mos bezdisë personat që mund të udhëtojnë bashkë me të, të shmangë hedhjen e sendeve nga dritarja etj.

Përse rripi i sigurisë dhe kaska mbrojtëse janë elemente të domosdoshme për udhëtim?

Motoçiklistët duhet të mbajnë kaskë mbrojtëse, të respektojnë normat e shpejtësisë dhe të jenë të vëmendshëm në çdo moment, për të parandaluar aksidentet e mundshme. Edhe pasagjerët në makinë duhet të vendosin rripin e sigurimit për sigurinë e tyre.

3. Reflektimi (Punë në grup) 

Nxënësit ndahen në dy grupe pune.

Grupi i parë:

􀁬 vëzhgon në mjedisin përreth për të identifikuar raste kur këmbësorët nuk respektojnë rregullat (p.sh.: kalimi i rrugës pa parë majtas dhe djathtas, mosrespektimi i semaforit, përdorimi i telefonit gjatë kohës që ecin në vijat e bardha).

􀁬 përgatit një poster ndërgjegjësues me temë: “Rregullat që duhet të respektojnë këmbësorët gjatë lëvizjes në rrugë”.

Grupi i dytë:

􀁬 realizon një lojë me role, ku paraqiten situata të ndryshme, si: vendosja ose mosvendosja e rripit të sigurimit, përdorimi ose mospërdorimi i kaskës nga personi që udhëton me motoçikletë.

􀁬 përgatit një poster informues me temën: “Si duhet të sillen pasagjerët për të qenë të sigurt gjatë udhëtimit”.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: identifikon sjelljet e një këmbësori të përgjegjshëm në rrugë.

Niveli i tretë: shpjegon sesi ndikon sjellja e pasagjerëve në sigurinë e udhëtimit dhe cilat veprime konsiderohen rrezik për të gjithë udhëtarët. 

Niveli i latërt: argumenton përse rripi i sigurisë dhe kaska mbrojtëse janë elemente të domosdoshme për udhëtim. 

	Detyrë dhe punë e pavarur:

Një ditë, ndërsa kthehej nga stërvitja, Arbri nxori telefonin nga çanta dhe nisi të kontrollonte mesazhet dhe njoftimet që i kishin ardhur. Ai u ndal te semafori dhe po priste të ndizej drita e gjelbër për këmbësorët. Papritmas, celulari i rrëshqiti nga dora dhe ra në korsinë e makinave që lëviznin me shpejtësi. Ato momente mendoi të ulej dhe të zgjaste dorën për të marrë telefonin, por ndërroi mendje në çast.

· Çfarë do të ndodhte nëse Arbri do të tentonte të merrte telefonin që ra në korsinë e

makinave?

· Ju vetë, si do të kishit vepruar në një situatë të tillë?

· Pse është i rëndësishëm kujdesi në rrugë, edhe kur duket sikur gjithçka e kemi nën

kontroll


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Përsëritje: Të drejtat e njeriut

	Situata e të nxënit
Situata të krijuara nga vetë nxënësit.

	Rezultatet e të nxënit sipas kompetencave të fushës së orës mësimore. Nxënsi/ja:

· Përshkruan konceptet kryesore të tematikës. (N2)

· Analizon llojet e rrugëve dhe karakteristikat e tyre. (N3)

· Argumenton pse zbatimi i rregullave të qarkullimit rrugor është i rëndësishëm. (N4)

	Fjalë kyçe:  Kushtetutë, Të drejtat e njeriut, e drejta për informim, e drejta për arsim, e drejta për punë, universaliteti, pandashmëria, patjetërsueshmëria
	Burimet: 

Teksti mësimor: Qytetari 10, Kushtetuta e Republikës së Shqipërisë
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	7. Evokim (Rrjeti i diskutimit)
Ndërtohet pjesa e parë e orës së mësimit, duke u bazuar në njohuritë e marra në temat paraardhëse dhe informacionin e nxënësve, lidhur me rrugën, llojet e rrugës, Kodin rrugor dhe sjelljen e përdoruesve të rrugës.  Për të rikujtuar njohuritë e marra, nxënësve do t’u drejtohen disa pyetje.

· Cilat janë llojet kryesore të rrugëve që përmenden në tekst?

· Përshkruani elementet përbërëse të rrugës. 
· Përtej rregullave, çfarë simbolizon Kodi Rrugor në shoqëri?

· Shpjegoni si pasqyrohet kultura dhe niveli i qytetarisë së një shoqërie përmes sjelljes së

individëve në rrugë.

Përgjigjet e nxënësve shënohen në tabelë.
8. Realizimi i kuptimit (Punë në grupe)

Që në periudhat e hershme, njerëzit kuptuan se shtigjet natyrore nuk mjaftonin për të përmbushur nevojat e tyre për lëvizje. Ata filluan të krijonin shtigje të reja, duke zgjedhur hapësira më të sigurta, më të shkurtra dhe me më pak pengesa. Ky ishte hapi i parë drejt ndërtimit të rrugës si një vepër e rëndësishme për njeriun, e krijuar për të lehtësuar lëvizjen dhe komunikimin.
Nxënësit do të ndahen në tre grupe. 

Grupi I - do të diskutojë mbi rrugët, llojet e kaararkteristikat e tyre.

Grupi II- do të diskutojë mbi Kodin rrugor dhe rolin e tij në rregullimin e qarkullimit rrugor .

Grupi III- do të diskutojë mbi sjelljen e përdoruesve të rrugës.

Pasi nxënësit të kenë përfunduar diskutimin në grup, do t’i drejtohet pyetja grupit të parë:

Cilat janë llojet kryesore të rrugës?
Nxënësit do të japin mendimet e tyre.

Në fund theksohet se:

Rruga është një hapësirë e përbashkët ku lëvizin njerëzit dhe automjetet dhe ku duhet të zbatohen një sërë rregullash. Kemi: rrugët urbane shtrihen brenda qyteteve dhe karakterizohen nga qarkullimi i dendur i automjeteve dhe këmbësorëve. Këto rrugë janë të pajisura me semaforë dhe trotuare; rrugët ndërqytetëse lidhin qytete dhe mundësojnë lëvizje më të shpejtë të automjeteve; autostradat janë projektuar për lëvizje të shpejtë dhe të sigurt, me korsi të ndara qartë, me sinjalistikë të posaçme dhe me rregulla të veçanta; rrugët e fshatit dhe ato lokale janë të ngushta dhe shpesh kalojnë përmes zonave të banuara, ku hasen këmbësorë, biçikleta dhe kafshë.

Grupit të dytë i drejtohet pyetja:

Cili është roli i dhe funksionet e Kodit Rrugor?

Në fund theksohet se:

Kodi Rrugor është një marrëveshje shoqërore që synon respektin e hapësirës së tjetrit dhe garantimin e sigurisë së përbashkët. Kodi Rrugor na kujton se rruga ofron mundësi për lëvizje të sigurt, por paralajmëron edhe për rreziqet e mundshme. Respektimi i tij nuk është thjesht një detyrim ligjor, por shprehje e respektit për jetën e tjetrit. Edhe shkeljet e vogla, si kalimi i pakujdesshëm i këmbësorëve ose ndalimi i automjeteve në vijat e bardha, janë thyerje e besimit të përbashkët. Kodi Rrugor është një “kontratë e heshtur” për mbrojtjen e sigurisë dhe jetës së gjithkujt.Pra funksionet etij jan: siguria në rrugë; organizimi i trafikut, mbrojtja e përdoruesve të rrugës, mbrojtja e mjedisit, sanksionet dhe përgjegjësia, edukimi dhe parandalimi.

Grupit të tretë i drejtohet pyetja: 

Si duhet të sillen përdoruesit e rrugës??

Në fund theksohet se:

Siguria rrugore nuk është përgjegjësi vetëm e drejtuesve të mjeteve dhe këmbësorëve, por edhe e pasagjerëve. Që udhëtimi të jetë i qetë dhe pa stres, pasagjeri duhet të respektojë disa rregulla themelore që mbrojnë jetën e tij dhe të të tjerëve. Pasi ulet në sedilje, ai duhet të vendosë rripin e sigurisë, t’i mbajë këmbët larg nga kroskoti, të mos luajë me pajisje që mund ta shpërqendrojnë drejtuesin e mjetit, të mos bezdisë personat që mund të udhëtojnë bashkë me të, të shmangë hedhjen e sendeve nga dritarja etj.

   3.Reflektim (Punë në grupe)
Klasa do të ndahet në tri grupe. Secilit grup do t’i jepet një çështje për të analizuar.

      Grupi I- Çfarë do të ndodhte nëse nuk do të garantoheshin të drejtat e njeriut?
Grupi II- Çfarë ndodh nëse të drejtat konfliktohen me njëra-tjetrën?
Grupi III-Cilat të dfrejtat themelore në Kushtetutën e Republikës së Shqipërisë?
Nxënësit diskutojnë përfundimet para klasës.

	Vlerësimi: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë:

Niveli i dytë: përshkruan konceptet kryesore të tematikës. 

Niveli i tretë: analizon llojet e rrugëve dhe karakteristikat e tyre. 

Niveli i katërt: argumenton pse zbatimi i rregullave të qarkullimit rrugor është i rëndësishëm. 

	Detyrë dhe punë e pavarur: 

Imagjinoni një botë pa organizatat kombëtare dhe dokumentet ndërkombëtare që mbrojnë e garantojnë të drejtat dhe liritë themelore të njeriut. 

· Çfarë do të ndodhte me njerëzit dhe të drejtat e tyre? 

· Tregoni disa pasoja konkrete që do të sillte kjo situatë në vende të ndryshme të botës.


	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore: Testim periudha e tretë.

	Situata e të nxënit
TezaA, Teza B

	Rezultatet e të nxënit sipas kompetencave të fushës së orës mësimore.Nxënësi/ja:

· Shpjegon konceptet kryesore të tematikave; N2

· Analizon të drejtat e punëmarrësit; N3

· Argumenton rëndësinë e të drejtave të konsumatorit. N4

	Fjalë kyçe:  Kodi i Punës, Kodi Rrugor, konsumator, punëmarrës,  të drejtat e konsumatorit, të drejtat e punëmarrësit, rrugë.
	Burimet: 

Teksti mësimor: Qytetari 10, Kushtetuta e Republikës së Shqipërisë, Kodi Rrugor, Kodi i Punës
	Lidhja me lëndët e tjera:

Sociologji, Histori

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Pyetje – përgjigje

Organizimi i orës së mësimit
U shpërndahen nxënësve tezat e provimit. 
Pasi ata i shohin u shpjegohen paqartësitë që ata mund të kenë për pyetje të veçanta, përgjigjet që mund të japin, etj.

Në fund të orës mblidhen tezat e provimit për t'u vlerësuar.



	Vlerësimi: Teknikat e vlerësimit që përdoren gjatë kësaj ore janë: vlerësim me shkrim. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë tematikë:
Niveli i dytë: shpjegon konceptet kryesore të tematikave; 

Niveli i tretë: analizon të drejtat e punëmarrësit; 

Niveli i katërt: argumenton rëndësinë e të drejtave të konsumatorit.

	Detyrë dhe punë e pavarur: 



	Fusha: Shkencat shoqërore
	Lënda: Qytetari
	Shkalla V
	Klasa X

	Tema mësimore:  Veprimtari praktike: Sjellja në rrugë.

	Situata e të nxënit
Situata mbi njohjen dhe rëndësinë e zbatimit të rregullave të qarkullimit rrugor.

	Rezultatet e të nxënit sipas kompetencave të fushës së orës mësimore. Nxënësi/ja:

· Përshkruan tërësinë e sjelljeve të përdoruesve të rrugës. N2
· Zhvillon aftësi për të identifikuar, analizuar dhe propozuar zgjidhje për përmirësimin e zbatimit të rregullave të qarkulimit rrugor. N3
· Analizon shkaqet e shkeljes së rregullave të qarkullimit rrugor. N4



	Fjalë kyçe:  mjete motorike, përgjegjësi, rripi i sigurisë, shpejtësi, Kodi rrugor.
	Burimet: 

Teksti mësimor: Qytetari 10, Kodi i Rrugës
	Lidhja me lëndët e tjera:

Sociologji, Psikologji

	Metodologjia dhe veprimtaritë e nxënësve

ERR (Evokim – Realizimi i kuptimit – Reflektim)

	Klasa ndahet në tri grupe:

Grupi 1 – këmbësorët;

Grupi 2 – drejtuesit e mjeteve;

Grupi 3 – përfaqësuesit e policisë.

1 Rregullat e qarkullimit rrugor

Këmbësorët ngrenë shqetësimin se drejtuesit e mjeteve shkelin rregullat e qarkullimit rrugor në zonën ku ata banojnë. Shkeljet më të zakonshme janë: mosndalimi pranë vijave të bardha kur këmbësorët presin të kalojnë; parkimi i mjeteve në vende të palejuara për të zbritur apo marrë pasagjerë; përdorimi i telefonit gjatë drejtimit; mosvendosja e rripit të sigurimit nga drejtuesi apo pasagjerët.

Drejtuesit e mjeteve shprehin shqetësimet e tyre, duke argumentuar se këmbësorët shpesh e kalojnë rrugën jo në vendet e caktuara për ta, me nxitim dhe pa kontrolluar nëse po u afrohet ndonjë makinë me shpejtësi. Gjithashtu, në vend që të përdorin trotuarin, këmbësorët ecin buzë rrugës, duke vështirësuar qarkullimin e mjeteve.

Përfaqësuesit e policisë dëgjojnë me vëmendje diskutimet dhe argumentet e të dyja palëve. Më pas, ata u drejtohen këmbësorëve dhe drejtuesve të mjeteve duke theksuar rëndësinë e njohjes dhe të zbatimit të sinjaleve rrugore, si dhe masat për shkeljen e tyre.
2 Debat i strukturuar mbi rregullat e sjelljes në rrugë të çiklistëve dhe përdoruesve të skuterave elektrikë.

Nxënësit ndahen në dy grupe.
Njëri grup ngarkohet me detyrën për të argumentuar anët pozitive të përdorimit të biçikletës dhe skuterit elektrik në rrugë, duke përmendur raste konkrete.

Grupi tjetër ngarkohet me detyrën për të shpjeguar pasojat negative të përdorimit të biçikletës dhe skuterit elektrik. Në fund, çdo grup prezanton përfundimet e tij dhe palët diskutojnë se çfarë masash mund të merren për të përmirësuar sjelljen në rrugë të çiklistëve dhe përdoruesve të skuterave elektrikë.
3 Diskutim në forum

Gjithë klasa merr rolin e një forumi. Mësuesi/ja drejton disa pyetje të rëndësishme në lidhje me sjelljen në rrugë në situata të veçanta dhe me mënyrat e reagimit në raste emergjente. P. sh.: Nëse ndodheni në rrugë dhe pas jush dëgjoni sirenat e një ambulance apo zjarrfikëseje që kërkon të kalojë, si do të vepronit? A do t’i hapnit rrugën? Nëse trafiku është i bllokuar dhe mjetet nuk lëvizin, çfarë mund të bëni për të ndihmuar kalimin e mjeteve të emergjencës?

	Vlerësimi i nxënësve: Teknikat e vlerësimit që përdoren gjatë kësaj ore janë: vlerësim me gojë (të pyeturit, diskutimi, prezantimi etj.) vlerësimi i punës në grup, vlerësim përmes detyrave krijuese, vetëvlerësim, vlerësim të nxënësit nga nxënësi, mënyra e formulimit të konkluzioneve. Vlerësimi do të mbështetet mbi nivelet e arritjeve të përshtatura për konceptet e zhvilluara në këtë temë: 

Niveli i dytë: përshkruan tërësinë e sjelljeve të përdoruesve të rrugës. 
Niveli i tretë: zhvillon aftësi për të identifikuar, analizuar dhe propozuar zgjidhje për përmirësimin e zbatimit të rregullave të qarkulimit rrugor. 
Niveli i katërt: analizon shkaqet e shkeljes së rregullave të qarkullimit rrugor. 

	Detyrë dhe punë e pavarur:

Cilat janë njohuritë kryesore që përfituat nga kjo veprimtari praktike?

